বক্সাইটের খনি, নাকি মানুষের সুখ ও শান্তি? | অন্বেষণ | DW | 31.05.2016\nবক্সাইটের খনি, নাকি মানুষের সুখ ও শান্তি?\nঅ্যালুমিনিয়াম তৈরি করতে লাগে বক্সাইট৷ বক্সাইটের খনি থেকে পরিবেশের ব্যাপক ক্ষতি হয়, অপরদিকে স্থানীয় জনসাধারণের পেশা ও রুজি-রোজগার নিয়ে টান পড়ে৷ ইন্দোনেশিয়ার পর মালয়েশিয়া এখন সেই টানাপোড়েনে৷\nভিডিও দেখুন 05:09\nবক্সাইট খনি: অবলম্বন ও দুর্ভাবনা\nঅবশেষে চে লং তাঁর বাগান উপভোগ করতে পারেন – আগে আওয়াজের চোটে কান পাতা যেত না৷ মাত্র কয়েক সপ্তাহ আগেও তাঁর বাগানের গেটের সামনে দিয়ে রাতদিন লরি যেত৷ চে লং একবার সে আওয়াজ তাঁর মোবাইল ফোনে রেকর্ড করে রাখার কথাও ভেবেছিলেন৷ সারাদিন নাকি এই রকম আওয়াজ চলত৷ চে লং জানালেন, ‘‘প্রতিদিন আমাদের শ'য়ে শ'য়ে ট্রাকের ধুলো আর আওয়াজ সহ্য করতে হতো৷ ভোরবেলা বাড়ি ছেড়ে অন্য কোথাও যাওয়া ছাড়া শেষমেষ আমাদের আর কোনো উপায় ছিল না৷ আমার স্ত্রী, ছেলে-মেয়ে আর আমি, সকলে মিলে আমাদের অফিসে গিয়ে সেখানেই অপেক্ষা করতাম, কখন ট্রাক ড্রাইভারদের ডিউটি শেষ হবে৷''\nমাসের পর মাস এভাবে কেটেছে৷ চে লং-এর বাড়ি হল পূর্ব মালয়েশিয়ার কুয়ান্তান শহরের কাছে; গোটা এলাকাতেই মাটির নীচে বক্সাইট পাওয়া যায়৷ লাল রঙের বক্সাইট থেকে অ্যালুমিনিয়াম তৈরি হয়৷ দু'বছর আগে ইন্দোনেশিয়া বক্সাইট রপ্তানি পুরোপুরি বন্ধ করে দেয়৷ তখন থেকে মালয়েশিয়া এই এলাকার সবচেয়ে বড় বক্সাইট রপ্তানিকারক হয়ে দাঁড়িয়েছে – দু'বছরে মালয়েশিয়ার বক্সাইট রপ্তানি বেড়েছে দশগুণ৷ এই বক্সাইটের অধিকাংশই যায় চীনে৷ বক্সাইটের খোঁজে পাহাং রাজ্যের সর্বত্র খোঁড়াখুঁড়ি চলছে৷\nমালয়েশিয়ায় বক্সাইট শিল্পের রমরমা\nমাইনিং কোম্পানিগুলি চে লং-এর জমিও খুঁড়তে চেয়েছে – সেজন্য প্রায় ৪৫ হাজার ইউরো পরিমাণ টাকা দিতে চেয়েছে৷ চে লং রাজি হননি৷ চে লং শোনালেন, ‘‘বক্সাইটের খনির কাজের সময় ওরা আমাকে অন্যত্র বাসা দিতে চেয়েছে৷ বলেছে, পরে আমি এখানে ফিরতে পারব৷ ওরা সব খরচ দেবে, বাড়িটারও দেখাশুনা করবে৷ কিন্তু আমি রাজি হইনি৷ আমি এখানে থাকতে চেয়েছি৷''\nমাঝখানে শান্তি ফিরে এসেছিল – অন্তত কিছুদিনের জন্য৷ কারণ এ বছরের গোড়ায় মালয়েশিয়া সরকার বক্সাইট মাইনিং-এর ওপর সাময়িক নিষেধাজ্ঞা জারি করেছিল৷ সরকার বক্সাইট শিল্পকে আরো ভালোভাবে নিয়ন্ত্রণ করার পন্থা খুঁজছেন৷ কিন্তু ক্ষতি যা হবার ছিল, হয়ে গেছে৷ বৃষ্টিতে জমির ওপরের মাটি ধুয়ে যাবতীয় টক্সিক পদার্থ নদীতে গিয়ে পড়েছে; ফলে নদীর পানিতে আর্সেনিক, পারদ, এমনকি তেজস্ক্রিয় ইউরেনিয়াম পর্যন্ত পাওয়া গেছে৷\nনিক আল বুখারি পেশায় জেলে৷ তিনিও বক্সাইট মাইনিং-এর ফল দেখছেন৷ নিক জানালেন, ‘‘ওরা খনির কাজ শুরু করার আগে আমি দিনে ছয় কিলো পর্যন্ত চিংড়ি মাছ ধরতাম৷ এখন দিনে এক কিলো চিংড়ি পাওয়াও মুশকিল৷ বক্সাইটের দরুণ এখানে চিংড়ি মাছের সংখ্যাই কমে গেছে৷''\nফুজিয়া সালেহ জাতীয় সংসদে বিরোধী দলের সাংসদ৷ তিনি বলেন, মাত্রাধিক মাইনিং-এর জন্য দোষটা খানিকটা পাহাং রাজ্য সরকারেরও বটে৷ তাঁর মতে, ‘‘বড় বেশি লোভ আর দুর্নীতি৷ দুর্নীতি সর্বত্র আর কর্তৃপক্ষ পুরোপুরি অক্ষম৷ সরকারের রাজনীতিকরা বিষয়টি নিয়ে একটিও কথা বলেননি; তারা চুপ করে রয়েছেন৷''\nবক্সাইট কাউকে বড়লোক করেনি\nবক্সাইট মাইনিং থেকে শ্রমিকরা কেউই বড়লোক হয়ে যাননি৷ হালিমা কাদির ও তাঁর ছেলের এককালে পাম অয়েলের চাষ ছিল, তা থেকে ভালো আয় হতো৷ কিন্তু হালিমাকে যখন তাঁর জমিতে খোঁড়ার অধিকারের জন্য প্রায় দু'লাখ ইউরো পরিমাণ অর্থের প্রলোভন দেখানো হয়, তখন তিনি রাজি হয়ে যান৷ সব গাছ কেটে ফেলে মাটি খোঁড়া হয়ে যাবার পর তাঁকে বলা হয়, তাঁর জমির বক্সাইটে বেশি সিলিকেট থাকায় তার নাকি কোনো দাম নেই৷ তাই তাঁকে মাত্র দশ হাজার ইউরো ক্ষতিপূরণ নিয়ে সন্তুষ্ট থাকতে হয়৷ ততদিনে জমি পুরোপুরি নষ্ট হয়ে গেছে৷ হালিমা শোনালেন সে কাহিনি, ‘‘রাস্তার ধারে আমার একটা ছোট খাবারের দোকান ছিল৷ আমি ক্ষতিপূরণের টাকা দিয়ে ব্যবসাটাকে বাড়ানোর কথা ভাবছিলাম৷ কিন্তু এখন সব পাম গাছ উধাও আর আমার কোনো রোজগারও নেই৷ আমি সর্বস্ব হারিয়েছি৷''\nমালয়েশিয়ায় বক্সাইট শিল্পের রমরমা যে চিরকাল টিকে থাকবে, এমন নয়৷ বিশেষজ্ঞদের মতে, এই হারে মাইনিং চলতে থাকলে, মালয়েশিয়ার বক্সাইট সম্পদ কয়েক বছরের মধ্যেই শেষ হয়ে যাবে৷ কিন্তু পরিবেশ আর স্থানীয় জনসাধারণকে তার ফল ভোগ করতে হবে আরো বহুদিন৷\nঅধিকাংশ মানুষই মনে করেন, কোহিনূর হীরা ভারতে ফিরিয়ে আনা সরকারের পক্ষে আদৌ সম্ভব হবে না, বিশেষ করে আইনি পথে৷ কারণ ভারত থেকে যেভাবে প্রাচীন সাংস্কৃতিক ও ঐতিহ্যময় নিদর্শনগুলি পাচার হয়ে যাচ্ছে, তা আটকাতে ব্যর্থ হয়েছে সরকার৷ (30.04.2016)\nকাচশিল্পী মাটেও গোনে\nকাচ একটি অদ্ভুত পদার্থ: ধাতব অথচ স্বচ্ছ; রঙিন এবং মসৃণ; কঠিন অথচ ভঙ্গুর৷ কাচ থেকে যে শিল্পকর্ম সৃষ্টি করা সম্ভব৷ আরো বড় কথা: কাচশিল্পীর কাছে দৈনন্দিন জীবনের ব্যবহারিক বস্তুগুলিই শিল্পকর্ম হয়ে উঠতে পারে৷ (31.10.2014)\nপরিবেশ সংরক্ষণে অ্যালুমিনিয়াম রিসাইক্লিং\nঅ্যালুমিনিয়ামের চাহিদার শেষ নেই৷ কিন্তু এর কার্যকর রিসাইক্লিং এতকাল স্বপ্নই থেকে গিয়েছিল৷ এবার জার্মান বিজ্ঞানীরা এমন এক প্রক্রিয়া তৈরি করেছেন, যার মাধ্যমে যথেষ্ট কম জ্বালানির সাহায্যে অ্যালুমিনিয়াম রিসাইক্লিং সম্ভব৷ (02.08.2014)\nমালয়েশিয়ায় বক্সাইট মাইনিং-এর বিপদ সম্পর্কে আরো কিছু তথ্য\nলেখক বাস্টিয়ান হার্টিগ/এসি\nকি-ওয়ার্ডস অন্বেষণ, বক্সাইটের খনি, সুখ, শান্তি, মাইনিং কোম্পানি, খনি, তেজস্ক্রিয় ইউরেনিয়াম, দুর্নীতি, অ্যালুমিনিয়াম


অটোয়ায় বাংলাদেশ হাই কমিশনের কান্ড ! - NotunDesh\nThursday, 21st of February, 2019, 08:44 AM\nঅটোয়ায় বাংলাদেশ হাই কমিশনের কান্ড !\nMon, Nov 13, 2017 2:20 PM\nনেছার উদ্দিন : আজ ১৩ই অগাস্ট বাংলাদেশ হাইকমিশন গেলাম ছয় বছর পর একটু কাজে। আগেরদিন রাতে তাদের ঠিকানা আর অফিস সময়সূচী ওয়েবসাইট থেকে জেনে তৈরী হয়ে নিলাম। শীতের সকাল ১০ টায় ৩৬৫ স্পার্ক্স স্ট্রিট গিয়ে দেখলাম অনেক দেশি লোকের জটলা। দরজার উপরে রিমেম্বারেন্স ডে উপলক্ষে বন্ধের নোটিশ সাঁটানো !\nদুটো পরিবার এসেছে টরন্টো আর গুয়েল্ফ শহর থেকে যাদেরকে এপয়েন্টমেন্ট দিয়ে আসতে বলেছে সোমবার। তারা কাজ থেকে ছুটি নিয়ে এসে পড়েছে চরম বিপাকে। কানাডাতে রিমেম্বারেন্স ডে ছিল ১১ ই নভেম্বর আর ১৩ তারিখ স্কুল-কলেজ মার্কেট-মল সব খোলা। কনস্যুলেট অফিস কখন বন্ধ রাখবেন সেটা তাদের ব্যাপার, কিন্তু ওয়েবসাইটে এ তথ্য (http://www.bdhcottawa.ca/office-hours) আপডেট না করাটা প্রচন্ড দায়িত্ব অবহেলার মধ্যে পরে। আশাকরি বাংলাদেশ হাইকমিশন অনুসন্ধান করে দৃষ্টান্তকারী ও সঠিক ব্যবস্থা নিবে, এবং দূর থেকে আশা ক্ষতিগ্রস্থ প্রবাসী বাংলাদেশীদের সঠিক ক্ষতিপূরণের ব্যবস্থা করবেন। ফিরে আসার সময় একটি কথাই বারবার মনেহলো, এতো বছর পরেও বৈদেশিক মিশনের এই গুরুত্বপূর্ণ সার্ভিস প্রবাসীদের দীর্ঘশ্বাসের মধ্যেই আটকে থাকলো !!\nএই ব্যাপারে হাই কমিশনের সাথে যোগাযোগ করা হলে তারা জানিয়েছেন, দূতাবাস বন্ধ থাকার বিজ্ঞপ্তিটি তারা তাদের ফেসবুক পেজে প্রচার করেছিলেন। তারপরও যারা আজ অটোয়ায় দূতাবাসে গিয়েছেন, তাদের প্রয়োজনীয় সেবা দেওয়ার ব্যবস্থা করা হয়েছে।


বিএমএ নেতা ডা. শহীদ উল্লাহর ১৫‘শ পরিবারে খাদ্য ও স্বাস্থ্য সামগ্রী বিতরণ\nবিএমএ নেতা ডা. শহীদ উল্লাহর ১৫‘শ পরিবারে খাদ্য ও স্বাস্থ্য সামগ্রী বিতরণ খুলনা /\nবাংলাদেশ সরকার সাধ্যমত চেষ্টা করছে মানুষের পাশে থাকার। পাশাপাশি আমরা যদি আমাদের ছোট ছোট হাতগুলো বাড়িয়ে দিই মানুষের জন্য, জীবনের জন্য তবে মনুষ্যত্বের শিকলে গড়া প্রতিরোধে পৃথিবী আবার প্রাণ ফিরে পাবে। তারই ধারাবাহিকতায়, অধ্যাপক ডাঃ শেখ শহীদ উল্লাহ নিজ উদ্যোগে নিজস্ব অর্থায়নে পাইকগাছা উপজেলার ১০ টি ইউনিয়ন ও একটি পৌরসভা সহ কয়রা উপজেলার ৭টি ইউনিয়ানে করোনা ভাইরাসে ক্ষতিগ্রস্থ কর্মহীন দরিদ্র মানুষের জন্য ৩ হাজার কেজি চাউল, ২ হাজার কেজি আলু ও ২ হাজার মাস্ক বিতরণ করেছেন।\nএর মধ্যে পাইকগাছা পৌরসভা সহ উপজেলার ৭ টি ইউনিয়ন এবং কয়রা উপজেলার ৪ টি ইউনিয়ানে বিতরণ কারেছেন।\nএ ছাড়া পাইকগাছা উপজেলা স্বাস্থ্য কমপ্লেক্সে ৫০টি ও কয়রা উপজেলা স্বাস্থ্য কমপ্লেক্সে ৩০টি ডাক্তার ও স্বাস্থ্য কর্মীদের মাঝে পিপিই সাস্হ সামগ্রী বিতরন করেন। তার জন্মভূমি গদাইপুর ইউনিয়নে কর্মহীন শ্রমিক ও অসহায় পরিবারের মাঝে ঈদে খাদ্য সামগ্রী বিতরণ করেন। চাল, সেমাই, চিনি, সুজি, দুধ, কিসমিস, বাদাম, সাবান, মাস্ক, সহ অন্যান্য সামগ্রী।\nডাঃ শেখ শহীদ উল্লাহ পক্ষে শুক্রবার বিকালে গদাইপুর গ্ৰামে এসব খাদ্য সামগ্রী বিতরণ করেন প্রাণি চিকিৎসক ও সাংবাদিক মোঃ ফসিয়ার রহমান। এ সময় প্রধান অতিথি হিসাবে উপস্থিত ছিলেন পাইকগাছা উপজেলার মহিলা ভাইস চেয়ারম্যান লিপিকা ঢালী।\nঅন্যান্যদের মধ্যে উপস্থিত ছিলেন ইউপি সদস্য জবেদ আলী গাজী, মামুনুর রশিদ, মুজাহেদুর রহমান, শামীম হোসেন সহ অনেকে।\nঅধ্যাপক ডাঃ শেখ মোহাম্মদ শহিদ উল্ল্যাহ বলেন, আমরা যেহেতু রাজনীতি করি সেহেতু দেশের এই পরিস্থিতে আমরা ঘরে বসে থাকতে পাড়িনা। জনগনের প্রতি আমাদের দায়বদ্ধতা রয়েছে সেই জায়গা থেকেই জনগনের জন্য যে টুকু করা সম্ভব সে টুকুই করছি।\nতিনি বলেন, দেশে করোনা ভাইরাস যে ভাবে ছড়িয়ে পড়েছে তাতে আমরাও বেশ ক্ষতির সন্মুখীন হতে পারি । মানুষ সচেতন হলে এবং স্বাস্থ্যবিধি মেনে চললে ক্ষয়-ক্ষতির হাত থেকে অনেকটা মুক্তি পাওয়া সম্ভব। এ জন্য সরকার প্রতিটি জেলায় এখন এই রোগের চিকিৎসার জন্য যাবতীয় ব্যাবস্থা গ্রহন করেছে।\nপাইকগাছায় আ’লীগের মতবিনিময় সভায় ১৪৪ ধারা জারী, অন্যত্র সভা অনুষ্ঠিত...\nপাইকগাছায় মা-বাবাকে অজ্ঞান করে স্কুল ছাত্রী অপহরণ, ৫দিন পর উদ্ধার...


প্রকল্প বাস্তবায়ন শুরু করবে এলজিইডি\nপঞ্চায়েত হাবিব | প্রকাশের সময় : ২৭ নভেম্বর, ২০২১, ১২:০৪ এএম\nহাওরে নির্মাণ হবে শেখ হাসিনা উড়াল সড়ক। ব্যয় করবে ৩ হাজার ৪৯০ কোটি টাকা ব্যয়ে সুনামগঞ্জ ও নেত্রকোনা জেলার হাওরের ওপর দিয়ে ১১ কিলোমিটার উড়াল সড়ক নির্মাণে সরকারের নিজস্ব অর্থায়নে প্রকল্পটি ৫ বছরে বাস্তবায়ন করবে স্থানীয় সরকার প্রকৌশল অধিদফতর (এলজিইডি)। এটি বাস্তবায়িত হলে দেশের উত্তর-পূর্বাঞ্চলীয় অঞ্চলে পর্যটন আরও সমৃদ্ধ হবে। হাওর পরিস্থিতি সহনশীল অবকাঠামো উন্নয়নের মাধ্যমে হাওর এলাকায় সামগ্রিক যোগাযোগ ব্যবস্থা সহজ হবে, কৃষি উৎপাদন ও বিপণনে সহায়ক হবে। বদলে যাবে হাওরের পল্লী অবকাঠামো সড়ক। আগামী বছর থেকে নির্মাণ কাজ শুরু করা হবে।\nএকই সাথে এই প্রকল্পের মাধ্যমে সুনামগঞ্জ জেলার ধর্মপাশা, তাহিরপুর, বিশ্বম্ভরপুর ও জামালগঞ্জ উপজেলা এবং নেত্রকোনা জেলার বারহাট্টা উপজেলা উন্নত যোগাযোগ ব্যবস্থার আওতায় আসবে। এদিকে, বহু আকাক্সিক্ষত প্রকল্পটি একনেকে অনুমোদন হওয়ায় প্রধানমন্ত্রী শেখ হাসিনা, পরিকল্পনামন্ত্রী এম এ মান্নানকে অভিনন্দন জানিয়ে হাওরাঞ্চলে আনন্দ মিছিল হয়েছে।\nএ প্রসঙ্গে পরিকল্পনামন্ত্রী এম এ মান্নান ইনকিলাবকে বলেন, হাওরের প্রাণ ও প্রকৃতির রক্ষার বিষয়ে প্রধানমন্ত্রী খুবই আন্তরিক। তিনি আমাদের স্পষ্ট নির্দেশনা দিয়েছেন প্রাণীবৈচিত্র্য ও জীববৈচিত্র্য ধ্বংস করে হাওরের কোনো উন্নয়ন হবে না। তার নির্দেশনা মাথায় রেখেই আমরা হাওরের পরিবেশের ভারসাম্য রক্ষার জন্য উড়াল সড়কের জন্য পৃথক ট্রাফিক ব্যবস্থা গড়ে তোলার চিন্তা করছি। উড়াল সড়কে যানবাহনের শব্দ থেকে হাওরে প্রাণবৈচিত্র্যের যাতে কোনো ক্ষতি না হয় সেজন্য শব্দ প্রতিরোধ ব্যবস্থা নেওয়া হবে।\nএ বিষয়ে স্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলাম বলেছেন, সুনামগঞ্জের ধর্মপাশা-জামালগঞ্জ (ভায়া জয়শ্রী-সুখাইড়-সাচনা বাজার) পর্যন্ত ‘শেখ হাসিনা উড়াল সড়ক’ প্রকল্পটি গত মঙ্গলবার একনেকে অনুমোদন পেয়েছে। এটি সরকারের নিজস্ব অর্থায়নে প্রকল্পটি বাস্তবায়ন করবে স্থানীয় সরকার প্রকৌশল অধিদফতর (এলজিইডি)।\nস্থানীয় সরকার প্রকৌশল অধিদফতর (এলজিইডি) প্রধান প্রকৌশলী মো. আব্দুর রশীদ খান, হাওরে নির্মাণ মাননীয় প্রধানমন্ত্রী শেখ হাসিনার নামে উড়াল সড়ক হবে। তার জন্য ব্যয় করা হবে ৩ হাজার ৪৯০ কোটি টাকা। ১১ কিলোমিটার উড়াল সড়ক নির্মাণে সরকারের নিজস্ব অর্থায়নে আগামী ৫ বছরে বাস্তবায়ন করা হবে। কাজটি স্থানীয় সরকার প্রকৌশল অধিদফতর (এলজিইডি) বাস্তবায়ন করবে।\nপরিকল্পনা কমিশন সূত্রে জানা গেছে, দেশের উত্তর-পূর্বাঞ্চলীয় জলভ‚মিকে মূল ভ‚খÐের সঙ্গে যুক্ত করার উদ্যোগ নিয়েছে সরকার। এ লক্ষ্যে ১১ কিলোমিটার দীর্ঘ এলিভেটেড সড়ক নির্মাণের সিদ্ধান্ত নেওয়া হয়েছে। এর ফলে হাওর অঞ্চলে সার্বিক যোগাযোগ ব্যবস্থা সহজীকরণের মাধ্যমে কৃষি উৎপাদন এবং উৎপাদিত কৃষিপণ্য বাজারজাত করা সহজ হবে। হাওর-সহিষ্ণু অবকাঠামো উন্নয়নপূর্বক এ পরিকল্পনা বাস্তবায়ন করতে ৩ হাজার ৪৯০ কোটি টাকা ব্যয়ে ‘হাওর এলাকায় উড়াল সড়ক ও ভৌত অবকাঠামো উন্নয়ন’ শীর্ষক প্রকল্প গ্রহণ করা হয়। যা গত মঙ্গলবার অনুষ্ঠিত (জাতীয় অর্থনৈতিক পরিষদের নির্বাহী কমিটি) একনেক সভায় অনুমোদন দেওয়া হয়েছে।\nপরিকল্পনা কমিশন সূত্র জানিয়েছে, সরকার নিজস্ব অর্থায়নে সুনামগঞ্জ ও নেত্রকোনা জেলার হাওরের ওপর দিয়ে ১১ কিলোমিটার উড়াল সড়ক নির্মাণে ব্যয় করবে ৩ হাজার ৪৯০ কোটি টাকা। প্রকল্পটি বাস্তবায়িত হলে দেশের উত্তর-পূর্বাঞ্চলীয় অঞ্চলে পর্যটন আরও সমৃদ্ধ হবে। হাওর পরিস্থিতি সহনশীল অবকাঠামো উন্নয়নের মাধ্যমে হাওর এলাকায় সামগ্রিক যোগাযোগ ব্যবস্থা সহজ হবে, কৃষি উৎপাদন ও বিপণনে সহায়ক হবে। এই প্রকল্পের মাধ্যমে সুনামগঞ্জ জেলার ধর্মপাশা, তাহিরপুর, বিশ্বম্ভরপুর ও জামালগঞ্জ উপজেলা এবং নেত্রকোনা জেলার বারহাট্টা উপজেলা উন্নত যোগাযোগ ব্যবস্থার আওতায় আসবে।\nপ্রকল্পের আওতায় ৯৭ দশমিক ৮৬ কিলোমিটার অল সিজন উপজেলা সড়ক এবং ২০ দশমিক ২৭ কিলোমিটার ইউনিয়ন সড়ক উন্নয়ন করা হবে। ১৬ দশমিক ৫৩ কিলোমিটার সাবমার্সিবল উপজেলা সড়ক, ২২ দশমিক ৮৬ কিলোমিটার সাবমার্সিবল ইউনিয়ন ও গ্রাম সড়ক, ১০ দশমিক ৮১ কিলোমিটার উড়াল সড়ক উন্নয়ন এবং ৫৭টি ব্রিজ ও ১১৮টি কালভার্ট নির্মাণ করা হবে, যার মোট দৈর্ঘ্য হবে ৫ হাজার ৬৮৮ মিটার। কমিশন জানিয়েছে, সরকারের ৮ম পঞ্চবার্ষিকী পরিকল্পনায় গ্রাম, ইউনিয়ন সড়ক উন্নয়ন, গ্রোথ সেন্টার ও বাজার উন্নয়ন, সেতু নির্মাণ ইত্যাদি বিষয়ের ওপর গুরুত্বারোপ করা হয়েছে বিধায় প্রকল্পটি ওই পরিকল্পনার সঙ্গে সঙ্গতিপূর্ণ। প্রকল্পটি বাস্তবায়িত হলে হাওর এলাকায় ভৌত অবকাঠামো উন্নয়নের মাধ্যমে সারা বছর মালামাল পরিবহন, উৎপাদিত কৃষিপণ্য, মৎস্যসম্পদ ইত্যাদি দ্রæত ও সুলভে পরিবহনের সুযোগ সৃষ্টি হবে এবং গ্রামীণ অর্থনৈতিক কর্মকান্ড গতিশীল হবে। অধিকন্তু, প্রকল্পটি গ্রামীণ দরিদ্র জনগোষ্ঠীর জন্য স্বল্প ও দীর্ঘমেয়াদি কর্মসংস্থানের সুযোগ সৃষ্টির মাধ্যমে দারিদ্র্য দূরীকরণে অবদান রাখবে।\nজানা গেছে, পানিতে তলিয়ে যাবে এমন ১৬ দশমিক ৫৩ কিলোমিটার উপজেলা ও ২২ দশমিক ৮৬ কিলোমিটার ইউনিয়ন ও গ্রাম সড়ক এবং ৫৭টি সেতু ও ১১৮টি কালভার্ট নির্মাণ করা হবে। বাংলাদেশ প্রযুক্তি ও প্রকৌশল বিশ্ববিদ্যালয় (বুয়েট) প্রস্তাবিত উড়াল সড়কের সম্ভাব্যতা যাচাই করেছে। সংশ্লিষ্টরা জানিয়েছেন, ২০২৬ সালের মধ্যে প্রস্তাবিত উড়াল সড়কে যানবাহন চলাচল সম্ভব হবে। প্রতিবছর বর্ষাকালে বিপুল পরিমাণ কৃষিজমি পানিতে তলিয়ে যাওয়ায় হাওর এলাকাগুলো বিচ্ছিন্ন হওয়ার হাত থেকে রক্ষা পাবে। পর্যটকদের বিস্তীর্ণ হাওরের নৈসর্গিক সৌন্দর্য উপভোগের সুযোগ করে দিতে উড়াল সড়কের দুই পাশে অন্তত ৬ থেকে ৭টি দ্বিতল টাওয়ার নির্মাণ করা হবে।\nএ প্রসঙ্গে পরিকল্পনা প্রতিমন্ত্রী ড. শামসুল আলম জানান, প্রকল্পটি বাস্তবায়ন হলে হাওরের আওতাভুক্ত দুটি জেলার ৫টি উপজেলার জনগণ এর দ্বারা অর্থনৈতিক সুফল পাবে। বদলে যাবে এখানকার সামাজিক অর্থনৈতিক পরিবেশ। বিষয়টি সরকারের কাছে গুরুত্বপূর্ণ বলেই নিজস্ব অর্থায়নে প্রকল্পটি বাস্তবায়নের উদ্যোগ নিয়েছে।\nঅন্যদিকে প্রকল্পটি অকনেকে অনুমোদনের পর গত মঙ্গলবার বিকেলে হাওরাঞ্চলের বিভিন্ন এলাকায় আনন্দ মিছিল হয়েছে। ওই দিন বিকালে ধর্মপাশা উপজেলা আওয়ামী লীগের উদ্যোগে দলীয় কার্যালয়ের সামনে থেকে আনন্দ মিছিলটি বের হয়ে উপজেলা সদরের বিভিন্ন গুরুত্বপূর্ণ সড়ক প্রদক্ষিণ করে। আনন্দ মিছিল শেষে খাদ্যগুদাম সংলগ্ন মোড়ে বক্তব্য দেন, উপজেলা পরিষদ চেয়ারম্যান মোজাম্মেল হোসেন রোকন, উপজেলা আওয়ামী লীগের সহ-সভাপতি অ্যাড. আব্দুল হাই তালুকদার, সাধারণ সম্পাদক শামীম আহমেদ বিলকসি। পরে উপজেলা পরিষদ চত্বরে উপজেলা এলজিইডির পক্ষ থেকেও পৃথক আনন্দ র‌্যালী বের করা হয়। এ সময় স্থানীয়দের মাঝে মিষ্টি বিতরণ করা হয়।\nAbdus Sobhan Rayhan ২৭ নভেম্বর, ২০২১, ৬:৩৮ এএম says :00\nবিমানবন্দর হলে বেশি উপকৃত হতো পরবর্তী প্রজন্মের জন্য,কারণ তৈরী হতে হতে কয় প্রজন্ম লাগে কে জানে?\nLaxman Chadra Shil ২৭ নভেম্বর, ২০২১, ৬:৩৮ এএম says :00\nসত্যিই অসাধারণ জয় বাংলা\nMulla Tashfin ২৭ নভেম্বর, ২০২১, ৬:৩৯ এএম says :00\nঘটনাপ্রবাহ: শেখ হাসিনা উড়াল সড়ক হাওর


নোরা ফাতেহির সঙ্গে নাচতে গিয়ে মঞ্চ থেকে পড়ে গেলেন সালমান! - Dainik Eidin - দৈনিক এইদিন বিনোদন\nনোরা ফাতেহির সঙ্গে নাচতে গিয়ে মঞ্চ থেকে পড়ে গেলেন সালমান!\nবিনোদন ডেস্কঃ গত রোববার (২৩ ফেব্রুয়ারি) মধ্যরাত পর্যন্ত অপেক্ষায় ছিলেন দর্শক, কে হবেন এবারের বিগ বসের বিজয়ী তা জানতে। অবশেষে রাত প্রায় সাড়ে ১০টা নাগাদ জয়ীর নাম ঘোষণা করা হয়। তবে আচমকাই শেষ হয়ে গেল এবারের বিগ বসের আসর।\nনিকি তম্বোলি, আলি গোনি, রাহুল বৈদ্য, রাখি সাওয়ান্তকে হারিয়ে এবারের সেরার উপাধি নিয়ে গেলেন অভিনেত্রী রুবিনা দিলায়ক।\nসারাদিন ধরে অনুষ্ঠানের আয়োজকরা নানা রকম আয়োজনে দর্শককে আটকে রেখেছিলেন টিভির পর্দায়। সন্ধ্যা থেকে জমজমাট ছিলো ‘বিগ বস ১৪’-র মঞ্চ ও প্রতিযোগীদের ঘর। এক এক করে তারকারা উপস্থিত হয়েছেন রিয়্যালিটি শোতে। মাধুরী দীক্ষিত এসে প্রতিযোগীদের বিগ বস যাত্রা সম্পর্কে কথা বলেছেন। বর্ষীয়ান অভিনেতা ধর্মেন্দ্রর উপস্থিতিতে জৌলুস বাড়ে ‘বিগ বস’-এর।\nগাড়িচাপা দিয়ে নায়িকা বুবলীকে হত্যাচেষ্টা


সংসদে সরকারি দলের তোপের মুখে বিএনপির হারুন - Gbangla TV সংসদে সরকারি দলের তোপের মুখে বিএনপির হারুন - Gbangla TV\nসংসদে সরকারি দলের তোপের মুখে বিএনপির হারুন\nচলমান ইউনিয়ন পরিষদ নির্বাচন নিয়ে কথা বলতে গিয়ে বিএনপির সংসদ সদস্য হারুনুর রশীদ বলেছেন, ‘বর্তমান সংসদে অনির্বাচিত অনেক সংসদ সদস্য রয়েছেন।’ তার এই বক্তব্যের পর সরকারি দলের সংসদ সদস্যদের তোপের মুখে পড়েন তিনি। পরে স্পিকারের হস্তক্ষেপে তিনি বক্তব্য প্রত্যাহার করলেও এর প্রতিবাদে তিনি সংসদ থেকে ওয়াকআউট করেন।\nএদিকে এমপি হারুন ওয়াকআউট করলেও বিএনপির সংরক্ষিত আসনের এমপি রুমিন ফারহানা সংসদেই ছিলেন।\nরোববার (১৪ নভেম্বর) জাতীয় সংসদে পয়েন্ট অব অর্ডারে কথা বলতে গিয়ে হারুনুর রশীদ সরকারি দলের এমপিদের নিয়ে মন্তব্য করেন। এরপরই আওয়ামী লীগের এমপিরা সংসদে হইচই শুরু করেন। তারা টেবিল চাপড়ে এর প্রতিবাদ জানান।\nঅবস্থা দেখে স্পিকার ড. শিরীন শারমিন চৌধুরী এ ধরনের মন্তব্যের প্রতিবাদ করে তা প্রত্যাহারে অনুরোধ জানান। পরে হারুন তার বক্তব্য প্রত্যাহার করলেও প্রত্যাহার করতে বলার প্রতিবাদে সংসদ থেকে ওয়াকআউট করেন।\nস্পিকারকে উদ্দেশ করে তিনি বলেন, ‘আপনি প্রত্যাহার করতে বলেছেন। আমি আগে উত্থাপন করি। আপনি যদি আমাকে সন্তুষ্ট করতে পারেন তাহলে অবশ্যই প্রত্যাহার করবো।’ এসময় সরকারি দলের এমপিদের চিৎকার-চেঁচামেচি আরও বেড়ে যায়। যে কারণে স্পিকার কোনো কথা শুনতে পাচ্ছেন না বলে জানান হাউজকে এবং হেড ফোন কানে দেন।\nপরে সবার প্রতিবাদের মুখে হারুন স্পিকারকে উদ্দেশ করে বলেন, ‘এই সংসদে অনির্বাচিত সংসদ সদস্য রয়েছেন বলেই আমার বক্তব্য আপনি প্রত্যাহার করার অনুরোধ করছেন। আমি বক্তব্য প্রত্যাহার করছি।’\nপরে তিনি স্পিকারকে বলেন, ‘আপনি সংসদের গার্ডিয়ান। আমি আপনার কাছে ব্যাখ্যা চাই, এরই মধ্যে দুই ধাপের ইউনিয়ন পরিষদ নির্বাচন সম্পন্ন হয়েছে। তৃতীয় ধাপ ও চতুর্থ ধাপের তফসিল হয়েছে। এরই মধ্যে তিন শতাধিক ইউনিয়নের চেয়ারম্যান ও গোটা পরিষদ… বিনা প্রতিদ্বন্দ্বিতায় যাদের নির্বাচিত বলা হচ্ছে। তারা কাদের দ্বারা ইলেক্টেড—এ বিষয়ে আপনার কাছে ব্যাখ্যা চাচ্ছি। আপনি আমার বক্তব্য প্রত্যাহার করতে বলছেন- তারা কাদের দ্বারা নির্বাচিত। এ বিষয়টি এখানে পরিষ্কার করবেন। সংবিধান যেখানে বলছে, প্রশাসনের সব পর্যায়ে নির্বাচিত প্রতিনিধিদের মাধ্যমে জনগণের কার্যকর অংশগ্রহণ নিশ্চিত করতে হবে।’\nএমপি হারুন বলেন, ‘সম্প্রতি ফ্রান্সে ভোট হয়েছে। ইরানে প্রেসিডেন্ট ভোট হয়েছে। সেখানে নির্বাচন অবাধ ও সুষ্ঠু হওয়ার পরও সেখানকার আইন অনুযায়ী, প্রেসিডেন্ট ৫০ শতাংশ ভোট পায়নি বলে পুনরায় ভোট হয়েছে।’\nএটা একটি বড় ধরনের সংকট মন্তব্য করে হারুন বলেন, ‘আজ নির্বাচনে বিরোধী দল অংশ নিচ্ছে না। যে কারণে সরকারি দল ও তাদের বিদ্রোহী প্রার্থীরা সারাদেশে হানাহানি-খুনোখুনিতে লিপ্ত। স্বরাষ্ট্রমন্ত্রী বলেছেন, স্থানীয় নির্বাচনে এটা একটু ঝগড়াঝাঁটি। ৪০ জনের বেশি প্রাণ হারিয়েছে। এরপরও আমরা এটাকে ঝগড়াঝাঁটি বলবো? স্থানীয় সরকার ব্যবস্থাকে আমরা কোথায় নিয়ে যাচ্ছি? কেন আপনারা আজ বলছেন, প্রত্যাহার করেন এই কথাটা? কেন বলছেন? যুক্তিসংগত সাংবিধানিক এই জায়গাটি পয়েন্ট অব অর্ডার আকারে আমি উত্থাপন করতে চেয়েছি। কিন্তু আমাকে প্রত্যাহার করতে বলায় সংসদ থেকে ওয়াকআউট করছি।’ পরে হারুন সংসদ ত্যাগ করে চলে যান।\nপরে অনির্ধারিত আলোচনায় অংশ নিয়ে বিএনপির সংরক্ষিত আসনের এমপি রুমিন ফারহানা বলেন, ‘ওয়াকআউট করে সংসদকে খালি করে ফেললে বোধহয় সরকারি দলের সদস্যদের সুবিধা হতো। তবে এত বেশি সুবিধা আমরা দেবো না।’\nতিনি বলেন, ‘এই নির্বাচনকে প্রশ্নবিদ্ধ করার জন্য বিএনপি নির্বাচনে অংশ নেয়নি। আগামী সংসদ নির্বাচনকে টার্গেট করে তারা এই কাজ করছে। সংবিধান রক্ষায় নির্বাচন আগেও হয়েছে। ভবিষ্যতেও হবে। কে আসবে কে আসবে না… বিএনপি-জামায়াত-শিবিরের দল তারা নির্বাচনে না এলে কিছু আসে যায় না। শেখ হাসিনার নেতৃত্বে এ দেশে নির্বাচন হবে। আমরা নির্বাচনে অংশ নেবো। দেশের মানুষ আমাদের সঙ্গে আছে। আগামী দিনে বিএনপি-জামায়াতের অস্তিত্ব থাকবে না।’\nকেন উইলিয়ামসনের একার লড়াইয়ে নিউজিল্যান্ডের সংগ্রহ ৪ উইকেটে ১৭২ রান। ৪৮ বলে ১০টি চার ও ৩ ছক্কায় দলীয় সর্বোচ্চ ৮৫…\n২০১১ সালে রাজনৈতিক সংকট মধ্যপ্রাচ্যের দেশ সিরিয়াকে ঠেলে দেয় গৃহযুদ্ধের দিকে। এর পর থেকে দেশটিতে হাজার হাজার নাগরিক বাস্তুচ্যুত হয়েছেন।…\nপ্রায় এক মাস ও ৪৪ ম্যাচের লড়াইয়ের পর শিরোপার সামনে দাঁড়িয়ে দুই প্রতিবেশী দেশ নিউজিল্যান্ড ও অস্ট্রেলিয়া। দুই দলের সামনেই…


‘বিএনপির ভারত সফর নিয়ে আ. লীগের মাথাব্যথা নেই' | Bangladesh Today\n‘বিএনপির ভারত সফর নিয়ে আ. লীগের মাথাব্যথা নেই’\nপ্রকাশিত: ১০:৩১ অপরাহ্ণ, জুন ১২, ২০১৮ | আপডেট: ১১:৫৩:অপরাহ্ণ, জুন ১২, ২০১৮\nবিএনপির ভারত সফর নিয়ে আওয়ামী লীগের কোনো মাথাব্যথা নেই বলে মন্তব্য করেছেন দলটির সাধারণ সম্পাদক ওবায়দুল কাদের। তিনি বলেন, কারণ আমরা খুব কনফিডেন্ড, জনগণ আমাদের পক্ষে আছে।\nমঙ্গলবার বিকালে রাজধানীর ধানমন্ডিতে একটি কনভেনশন সেন্টারে আয়োজিত এক অনুষ্ঠানে তিনি এসব কথা বলেন।\nআওয়ামী লীগ সভাপতি শেখ হাসিনার কারামুক্তি দিবস, ইফতার ও দোয়া মাহফিল উপলক্ষে ঢাকা মহানগর আওয়ামী লীগ উত্তর এই অনুষ্ঠানের আয়োজন করে।\nএতে ওবায়দুল কাদের বলেন, ভারত একটি গণতান্ত্রিক দেশ। সেখানে তারা কার কার সঙ্গে আলাপ করল, কী আলাপ করলো এনিয়ে আমাদের মাথাব্যথা নেই। কারণ আমরা খুব কনফিডেন্ট, আমাদের দেশের জনগণ আমাদের পক্ষে আছে।\nতিনি বলেন, কোনো বিদেশি শক্তি আমাদের ক্ষমতায় বসাবে না। আমার দেশের জনগণই শেখ হাসিনাকে ক্ষমতায় বসাবে। আমাদের বিশ্বাস আছে, আমাদের আস্থা আছে। পরবর্তী নির্বাচনে আমরা যাব, নির্বাচন করব এটাই মূল লক্ষ্য নয়, আমাদের মূল লক্ষ্য পরবর্তী প্রজন্মের জন্য মাদকবিরোধী, ভেজালবিরোধী কর্মসূচি।\nআওয়ামী লীগ সাধারণ সম্পাদক বলেন, বাংলাদেশে গত ৪৩ বছর রাজনীতিতে এতো সৎসাহস শেখ হাসিনা ছাড়া কেউ দেখাতে পারেনি। ৪৩ বছরে সবচেয়ে সফল রাজনৈতিক ব্যক্তি, সফল কূটনীতিক হলেন শেখ হাসিনা।\nএসময় নেতাকর্মীদের উদ্দেশে তিনি বলেন, মনোনয়ন দেবে মনোনয়ন বোর্ড যার চেয়ারম্যান দলের সভাপতি ও প্রধানমন্ত্রী শেখ হাসিনা। তার কাছে সব খবর আছে। সারা দেশের খবর আছে।\nওবায়দুল কাদের বলেন, এই মহানগরীতে কারা উইনেবল প্রার্থী, মনোনয়ন পাওয়ার যোগ্য, এটা নিয়ে নিজেরা ঝগড়া করবেন না। অসুস্থ প্রতিযোগিতায় পড়লে আমাদের প্রতিপক্ষরা লাভবান হবে। প্রার্থিতা নিয়ে অহেতুক প্রতিদ্বন্দ্বিতা করবেন না।\nমাদকবিরোধী অভিযান নিয়ে তিনি বলেন, আওয়ামী লীগের নেতাকর্মীরা মাদকবিরোধী অভিযানে আইনশৃঙ্খলা বাহিনীকে ক্যাম্পেইন করে সহযোগিতা করবে। মাদক ব্যবসায়ীদের সঙ্গে কোনো আপস নেই।\nঢাকা মহানগর উত্তর আওয়ামী লীগের সভাপতি একেএম রহমতুল্লাহ সভাপতিত্বে অনুষ্ঠানে অন্যদের মধ্যে উপস্থিত ছিলেন, স্বরাষ্ট্রমন্ত্রী আসাদুজ্জামান খাঁন কামাল, আওয়ামী লীগের যুগ্ম-সাধারণ সম্পাদক জাহাঙ্গীর কবির নানক, দফতর সম্পাদক আবদুস সোবহান গোলাপ, ঢাকা মহানগর উত্তর আওয়ামী লীগের সাধারণ সম্পাদক সাদেক খান, আসলামুল হক এমপি প্রমুখ।\nঅভিযানে নিরীহ মানুষ যেন হয়রানির শিকার না হয় : নাসিম\n‘বিএনপির কাজই নালিশ করা, দেশেও নালিশ করে, বিদেশে গিয়েও নালিশ করে’


Bangla News » West bengal » Uttar dinajpur tmc claims bjp it cell creating confusion after amit malviya meeting\nমমতাকে ‘পিসি’ সম্বোধন, মালব্যের আইটি সেলের বিরুদ্ধে বিভ্রান্তি ছড়ানোর অভিযোগ তৃণমূলের\nপশ্চিমবঙ্গে বিশেষ দায়িত্ব পেয়ে রাজ্যে পা রেখেছেন বিজেপির আইটি সেলের প্রধান অমিত মালব্য, তৃণমূল নেতৃত্বের অভিযোগ, বিজেপি-র আইটি সেল মানুষকে বিভ্রান্ত করছে।\nUpdated On - 9:38 am, Fri, 27 November 20\namit malviya vs tmc\nTV9 বাংলা ডিজিটাল: সবে সপ্তাহখানেক হয়েছে পশ্চিমবঙ্গে বিশেষ দায়িত্ব পেয়ে রাজ্যে পা রেখেছেন বিজেপি (BJP)-র আইটি সেলের প্রধান অমিত মালব্য (Amit Malviya)। এর মধ্যেই তৃণমূল (TMC) শিবিরের মাথাব্যথার কারণ হয়ে উঠেছেন তিনি। উত্তর দিনাজপুর (Uttar Dinajpur) তৃণমূল নেতৃত্বের অভিযোগ, বিজেপি-র আইটি সেল মানুষকে বিভ্রান্ত করছে।\nউত্তরবঙ্গের সবকটি জেলার দলীয় কর্মীদের সঙ্গে ইতিমধ্যেই শিলিগুড়িতে (Siliguri) বৈঠক সেরেছেন মালব্য। বৈঠক সেরে টুইটারে তিনি লেখেন, মমতা বন্দ্যোপাধ্যায় (Mamata Banerjee) উত্তরবঙ্গকে অবহেলা করেছেন। মুখ্যমন্ত্রীকে ‘পিসি’ সম্বোধন করে মালব্যর দাবি ছিল, একুশের বিধানসভা ভোটে উত্তরবঙ্গে ‘ক্লিন সুইপ’ করবে বিজেপি। গেরুয়া শিবিরের আইটি প্রধানের এই বক্তব্যের একদিন পরেই পাল্টা অভিযোগ জানাল শাসকদল। শনিবার তৃণমূল কংগ্রেসের উত্তর দিনাজপুর জেলা সভাপতি কানাহাইয়ালাল আগরওয়াল দাবি করেছেন, বিজেপি সামাজিক মাধ্যমে অসত্য খবর প্রচার করছে। ২০১১ সালে ক্ষমতায় আসার পর থেকে রাজ্যের মুখ্যমন্ত্রী মমতা বন্দ্যোপাধ্যায় একাধিক জনকল্যাণমূলক প্রকল্প এনেছেন যাতে জনগণ সরাসরি লাভবান হয়েছে। পাশাপাশি পরিকাঠামোগত উন্নয়নও হয়েছে জেলায় জেলায়। এই উন্নয়নের সঙ্গে পাল্লা না দিতে পেরেই বিজেপি-র আইটি সেল সোশ্যাল মিডিয়ায় ‘ফেক খবর’ ছড়িয়ে দিচ্ছে বলে সাংবাদিক বৈঠকে দাবি করে তৃণমূল শিবির। যদিও সাধারণ মানুষ বিজেপি-র এই ‘প্ররোচনায়’ পা দেবে না বলেই বিশ্বাস শাসক শিবিরের।\n২০১৪ লোকসভা ভোটের বহু আগে থেকেই বিজেপি-র শীর্ষ নেতৃত্ব সোশ্যাল মিডিয়ার মাহাত্ম্য খুব ভালভাবে বুঝে গিয়েছিলেন। অন্যদিকে, তৃণমূল কংগ্রেসের মতো দল কখনই সোশ্যাল মিডিয়া প্রচারকে খুব একটা গুরুত্ব দেয়নি। কিন্তু, ২০১৯ লোকসভা নির্বাচনের পর তারা বুঝতে পারে, এর তাৎপর্য কতটা। সেই মতো এখন বিজেপি-র সোশ্যাল মিডিয়ার বিরুদ্ধে তৃণমূলও ফেসবুক-টুইটারে অভিনব কায়দায় প্রচার শুরু করেছে। সেই প্রচারের অগ্রভাগ সামলাচ্ছে প্রশান্ত কিশোরের সংস্থা আই-প্যাক। পিছন থেকে খেলছেন ডেরেক ও’ব্রায়েন, অভিষেক বন্দ্যোপাধ্যায়ের মতো নেতারা। ফলে একটা বিষয় ক্রমশ দিনের আলোর মতোই পরিষ্কার হয়ে যাচ্ছে। দেশের ‘মোস্ট ওয়েটেড’ বিধানসভা নির্বাচনের লড়াই যতটা না মাঠেঘাটে হবে, তার চেয়েও বেশি হবে সোশ্যাল মিডিয়ায়।\nআরও পড়ুন: বিপ্লব কি পারবেন কুর্সি বাঁচাতে? হেস্তনেস্ত করতে ডাক এল দিল্লি থেকে\nসেই লড়াইয়ের তীব্রতা আগে থেকেই অনুমান করে শাহ-নাড্ডারা খোদ আইটি সেল প্রধান অমিত মালব্যকে রাজ্যে পাঠিয়েছেন। তবে এটাও সত্যি যে বিজেপি আইটি সেলের বিরুদ্ধে ‘মিথ্যে খবর’ প্রচারের অভিযোগ ওঠে অহরহ। মাসকয়েক আগে তো খোদ বিজেপি সাংসদ সুব্রহ্মণ্যম স্বামী এই নিয়ে অমিত মালব্যকে তোপ দেগেছিলেন।\nগত শুক্রবার দলীয় কর্মীদের সঙ্গে বৈঠক শেষে টুইটে মালব্য লেখেন, ‘উত্তরবঙ্গের সকল জেলার শতাধিক কর্মীদের সঙ্গে গত দু’দিন শিলিগুড়িতে কাটালাম। এমন এক এলাকা (উত্তরবঙ্গ) যাকে মমতা বন্দ্যোপাধ্যায় অবহেলা করেছিলেন। বিজেপিকে ৮টার মধ্যে ৭টা লোকসভা আসন দিয়েছে এই উত্তরবঙ্গ। ২০২১-এর মে মাসে এখানে গেরুয়া ঝড় উঠবে। পিসি আরামসে এই এলাকাকে হিসেবের বাইরে রাখতে পারেন।’\nI spent the last2days in Siliguri meeting hundreds of party workers from all the districts of North Bengal,aregion Mamata Banerjee neglected, which gave BJP 7/8 Lok Sabha seats. The block is all set forasaffron sweep in May 2021! Pishi can comfortably count the region out.\n— Amit Malviya (@amitmalviya) November 19, 2020\nপাল্টা প্রচারে নেমে আইটি সেল প্রধানের এই ‘অবহেলার’ দাবিকে বিভ্রান্ত বলে দাবি করেছে তৃণমূল।\nকলকাতা18 seconds ago


জেলায় জেলায় একাধিক এসপি! – আওয়ার নিউজ\nজেলায় জেলায় একাধিক এসপি!\nপুলিশ সুপারে (এসপি) ভারাক্রান্ত দেশের বেশ কয়েকটি জেলা। পুলিশ প্রশাসনের কাঠামোয় প্রতি জেলায় একটি পুলিশ সুপার পদ থাকলেও বর্তমানে কোনো জেলায় তিনজন, কোনো জেলায় দুজন পুলিশ সুপার কাজ করছেন। সম্প্রতি পুলিশ সুপার পদে ৭০ জনকে পদোন্নতি দেয়ায় এ ভারাক্রান্ত অবস্থার সৃষ্টি হয়েছে।\nগত ৫ এপ্রিল স্বরাষ্ট্র মন্ত্রণালয়ের উপসচিব সুরাইয়া পারভীন শেলীর স্বাক্ষরিত এক প্রজ্ঞাপনে পুলিশের অতিরিক্ত পুলিশ সুপার (এডিশনাল এসপি) থেকে ৭০ জন কর্মকর্তাকে পুলিশ সুপার হিসেবে পদোন্নতি দেয়া হয়। কিন্তু দেড় মাস পেরিয়ে গেলেও তারা ওই পদের দায়িত্ব পাননি।\nস্বরাষ্ট্র মন্ত্রণালয়ের সিনিয়র সচিব ড. মো. মোজাম্মল হক খান বলেন, “পুলিশ বাহিনীর যোগ্য কর্মকর্তাদের পদোন্নতি দেয়া হয়েছে। আর তাদের পদায়ন কাজ করবে পুলিশ হেডকোয়ার্টার। এরপর আমরা বিষয়টি দেখে ব্যবস্থা নেব।”\nকিন্তু এই পদোন্নতির সময় অনেক ক্ষেত্রে জ্যেষ্ঠতার লঙ্ঘনের ঘটনাও আছে বলে মন্ত্রণালয় সূত্রে জানা গেছে। ২১-২২ ব্যাচের কর্মকর্তাদের ডিঙিয়ে ২৪ ব্যাচের কর্মকর্তাকে পদোন্নতি দেয়ার অভিযোগ করেছেন অনেকে।\nজ্যেষ্ঠতা লঙ্ঘন করে প্রয়োজনের অতিরিক্ত পদে (এসপি) পদোন্নতি দেয়ায় পুলিশ প্রশাসনে ক্ষোভের সঞ্চার হয়েছে বলে জানিয়েছেন নাম প্রকাশে অনিচ্ছুক বঞ্চিত কয়েকজন অতিরিক্ত পুলিশ সুপার।\nখোঁজ নিয়ে জানা গেছে, গাজীপুর, নারায়ণগঞ্জ, ময়মনসিংহসহ বেশ কয়েকটি জেলায় তিনজন পুলিশ সুপার রয়েছেন। দুজন করে পুলিশ সুপার রয়েছেন নরসিংদী, রাজবাড়ী, বরিশাল, পিরোজপুর, সিলেট, ব্রাহ্মণবাড়িয়াসহ বেশ কিছু জেলায়।\nইউপি নির্বাচনকে কেন্দ্র করে গাজীপুরের পুলিশ সুপার হারুন-অর রশিদকে প্রত্যাহার করার পর সেখানে দায়িত্ব দেয়া হয় দেলোয়ার হোসেনকে। নির্বাচনের এক সপ্তাহ পর আবার হারুন-অর রশিদকে দায়িত্ব দেয়া হয়। এখন সেখানে পুলিশ সুপার পদ রয়েছেন তিনজন। এসপি হিসেবে পদোন্নতি পাওয়ার পরও গাজীপুরে অতিরিক্ত পুলিশ সুপার পদে দায়িত্ব পালন করছেন মো. মিজানুর রহমান ও মো. দেলোয়ার হোসেন।\nনরসিংদী জেলায় বর্তমানে পুলিশ সুপার পদে রয়েছেন আমেনা বেগম। অতিরিক্ত পুলিশ সুপার থেকে এসপি হিসেবে পদোন্নতি পেয়েছেন মোহাম্মদ জাকির হোসেন মজুমদার। দুজনই কাজ করছেন একই জেলায়।\nমাদারীপুরে পুলিশ সুপার হিসেবে দায়িত্ব পালন করছেন মোহাম্মদ সরোয়ার হোসেন। জেলার অতিরিক্ত পুলিশ সুপার উত্তম কুমার পাল পুলিশ সুপার পদে পদোন্নতি পেয়ে সেখানেই কাজ করছেন।\nরাজবাড়ীতে পুলিশ সুপার জিহাদুল কবিরের পাশাপাশি কাজ করছেন পুলিশ সুপার তোফায়েল আহম্মেদ, যিনি অতিরিক্ত এসপি থেকে পদোন্নতি পেয়েছেন।\nনারায়ণগঞ্জে কাজ করছেন তিন এসপি মো. মোখলেসুর রহমান, মোহাম্মদ জাকারিয়া, মোহাম্মদ মহিবুল ইসলাম খান। তিনজনই অতিরিক্ত পুলিশ সুপার থেকে পদোন্নতি পেয়ে পুলিশ সুপার হয়েছেন।\nএকই জেলা দুই পুলিশ সুপারের কাজ করার বিষয়ে জানতে চাইলে নরসিংদী বর্তমান পুলিশ সুপার আমেনা বেগম বলেন, “ভালো কাজ করলে পদোন্নতি পাওয়াটাই স্বাভাবিক। তবে দায়িত্ব পেতে কিছুটা সময় লাগে।”\nআমেনা বেগম বলেন, “আমি পুলিশ সুপার হিসেবে পদোন্নতি পাওয়ার ৫-৬ মাস পর দায়িত্ব পেযেছি। দায়িত্ব পাওয়া বিষয়টি সরকারের ওপর নির্ভর করে।”\nনাম প্রকাশ না করার শর্তে পুলিশ সুপার পদে পদোন্নতি পাওয়া এক কর্মকতা জানান, পদোন্নতি পাওয়া এসব কর্মকর্তা তাদের দায়িত্ব পালন করতে সমস্যায় পড়ছেন। জেলায় দুই-তিনজন করে পুলিশ সুপার থাকা সরকারের জন্য অস্বস্তির কারণ। আসলে আমরা পদোন্নতি পেয়েছি সান্ত্বনা পুরুস্কার হিসেবে।”ঢাকাটাইমস\nজাতীয় Comments Off on জেলায় জেলায় একাধিক এসপি! সংবাদটি প্রিন্ট করুন\n« দীর্ঘদিন পর একসঙ্গে অপূর্ব-তমালিকা (পূর্বের সংবাদ)\n(পরের সংবাদ) ছোট্ট আরহামকে কাবা শরীফে নিয়ে যাওয়ার ব্যাপারে মুখ খুললেন তামিম »


১৯ ফেব্রুয়ারি ২০১৯, ১৯:২৬\nকবি আল মাহমুদ - ছবি : সংগৃহীত\nগত ১৫ ফেব্রুয়ারি লোকান্তরিত হলেন বাংলা সাহিত্যের এক উজ্জ্বল জ্যোতিষ্ক কবি আল মাহমুদ। কবিতার অঙ্গনে এ নামটি অবিস্মরণীয় হয়ে থাকবে। সন্দেহ নেই কবি আল মাহমুদ বাংলা ভাষার অন্যতম প্রধান কবি। অনেকের বিবেচনায় জীবনানন্দ দাশের পর তিনিই বাংলা ভাষার প্রধান কবি। এই বিবেচনার কতটা অতিরঞ্জন বা কতটা তাৎক্ষণিক মুগ্ধতাজনিত অনুরাগ সক্রিয় সেটি সময় বিচার করবে। কারণ, বিপুল খ্যাতি অর্জন করলেও তার কাব্যকৃতি এখনো সার্বিক ও অনুপুঙ্খ মূল্যায়নের অপেক্ষায়।\nকবি আল মাহমুদ জীবদ্দশায়ই রাজনৈতিক কারণে বিতর্কিত ছিলেন। বিতর্কিত ছিলেন বাম ঘরানার চিন্তা-চেতনা থেকে তার আদর্শিক বাঁক বদলের অভিঘাতে। রাজশক্তির সাথে তার মেলামেশাও বিতর্কের জন্ম দিয়েছে বেশুমার। অনেকে তাকে বর্জন করেছেন অতিশয় নির্মমতার সাথে এবং জীবনের শেষ দিন পর্যন্ত তিনি এক রকম নির্বাসিত ও একঘরে হয়ে থেকেছেন। এমনকি মৃত্যুর অমোঘ আহ্বানে সাড়া দিয়ে দুলে ওঠা মায়াবী পর্দার সীমা পেরিয়ে যাওয়ার পরও তিনি থেকেছেন উপেক্ষিত ও প্রাপ্য মর্যাদাবঞ্চিত। একজন মুক্তিযোদ্ধা হিসেবে তার যে শেষ সম্মানটুকু প্রাপ্য ছিল, সেটুকু দেয়ার মতো সামান্য ঔদার্যও আমাদের বর্তমান শাসকগোষ্ঠী দেখাতে ব্যর্থ হয়েছে। ভাষার মাসে বাংলা ভাষার একজন শ্রেষ্ঠ কবির লাশ জাতীয় শহীদ মিনারে নিয়ে সর্বসাধারণের শ্রদ্ধা প্রদর্শনের সুযোগ করে দিতেও ব্যর্থ হয়েছে বর্তমান রাজশক্তি। বুদ্ধিজীবী গোরস্থানে লাশ দাফন করতে দেয়া হয়নি। এমনকি নিয়মমাফিক সামান্য একটি শোকবার্তা দেয়ার মতো সৌজন্যবোধও তাদের নেই। এতটাই সঙ্কীর্ণ ও ক্ষুদ্র মনোবৃত্তি নিয়ে যারা রাষ্ট্র পরিচালনা করেন, তাদের কাছে আর কী আশা করার থাকে?\nআমরা বলতে চাই কবি আল মাহমুদের আদর্শগত অবস্থান পরিবর্তন যতই বিস্ময়কর হোক না কেন, এটি একটি বাস্তবতা। পৃথিবীতে বহু কবি-সাহিত্যিকের নাম নেয়া যাবে, যারা আদর্শিক অবস্থান থেকে সরে গিয়ে পুরো বিপরীত আদর্শে দীক্ষিত হয়েছেন। ধর্মীয় ভাবধারায় কবিতা লিখেও যথাযোগ্য কবির মর্যাদায় অভিষিক্ত হয়েছেন, এমন কবির সংখ্যাও কম নয়। শেষ জীবনে আল মাহমুদ তার কবিতার উপজীব্য করেছেন ইসলামী অনুষঙ্গ এবং যথেষ্ট শক্তিমত্তার সাথে সম্পূর্ণ শৈল্পিক মান সমুন্নত রেখেই সেটা করেছেন। আধুনিককালের ধর্মনিরপেক্ষতাবাদের কাছে মগজ বন্ধক রাখা বুদ্ধিজীবী বা সমালোচকদের কাছে তার শিল্পমূল্য তাৎক্ষণিকভাবে বুঝে ওঠা একটু কঠিনই। জসীমউদদীনের বালুচরের কাব্যশৈলী পশ্চিমা কাব্যকলার সৌন্দর্যে মুগ্ধ বিশ্বকবি রবীন্দ্রনাথও হৃদয়ে ধারণ করতে ব্যর্থ হয়েছিলেন এটা তো সর্বজ্ঞাত।\nবাংলাদেশ স্বাধীন হওয়ার পর যেভাবে একদলীয় ও একনায়কতন্ত্রী শাসনের মধ্য দিয়ে স্বাধীনতার মূল চেতনা গণতন্ত্র, সাম্যবাদ ভূলুণ্ঠিত করা হয় তাতে অনেক মুক্তিযোদ্ধার মতো আল মাহমুদেরও মনে ক্ষোভ পুঞ্জীভূত হয়ে ওঠে। সেই ক্ষোভের বহিঃপ্রকাশ ঘটে তার রাজনৈতিক আচরণে। দৈনিক গণকণ্ঠের সম্পাদক হিসেবে তিনি প্রতিবাদী ভূমিকা রাখেন, যা আসলে একজন কবির সাংস্কৃতিক লড়াইয়েরই সম্প্রসারণ মাত্র। এ জন্য তার জীবনে নেমে আসে বিপর্যয়, তাকে জেল-জুলুম-নির্যাতন ভোগ করতে হয়। স্বদেশভূমির রাজনৈতিক বিচ্যুতি সংস্কারের এই প্রয়াসে আত্মনিয়োগের কারণে জুলুমের শিকার হওয়া নিঃসন্দেহে গৌরবের। আল মাহমুদ চিরকাল এই গৌরবের অংশভাগী হয়ে থাকবেন।\nআমরা মনে করি, একজন কবি বা শিল্পীকে মূল্যায়ন করতে হবে একমাত্র এবং শুধু তার শিল্পের মানদণ্ডে। কবি আল মাহমুদকে বিচার করতে হবে তার কবিতা দিয়ে। স্বাধীনতা যুদ্ধের পুরো ৯ মাস সরকারি পত্রিকায় চাকরি করে অর্থাৎ হানাদার শাসকগোষ্ঠীকে মদদ জুগিয়ে একজন কবি যদি সেরা কবির অভিধা পেতে পারেন, তাহলে মুক্তিযোদ্ধা কবি আল মাহমুদের মূল্যায়নে এত দ্বিধা, এত আপত্তি, এত বিরোধিতা কেন? প্রশ্ন ওঠা স্বাভাবিক।\nএকজন কবির কাব্যের মূল্যায়নে কোন বিষয়টি প্রাধান্য পাওয়া উচিত, সে বিষয়ে আমরা এখানে শিবনারায়ণ রায়ের একটি প্রাসঙ্গিক উদ্ধৃতি দিতে চাই। সম্প্রতি একটি অনলাইন মিডিয়ায় প্রকাশিত ফয়জুল লতিফ চৌধুরীর লেখা থেকে নিয়েছি। তিনি লিখেছেন, আশির দশকের শুরুতে ‘জিজ্ঞাসা’ পত্রিকায় আল মাহমুদের কবিতা প্রকাশ করতে গিয়ে বিরোধিতার মুখে পড়েছিলেন শিবনারায়ণ রায়। ২০০৬ সালে তার কলকাতার বাসভবনে কথা প্রসঙ্গে জিজ্ঞেস করেছিলাম : জিজ্ঞাসার বিভিন্ন সংখ্যায় কবি আল মাহমুদের অনেক কবিতা আপনি প্রকাশ করেছেন। সন্দেহ নেই, আল মাহমুদের কবিতা আপনার পছন্দের। কিন্তু বাংলাদেশের অনেক সাহিত্যিক ও বুদ্ধিজীবী এ ব্যাপারে আপনাকে পক্ষপাতদুষ্ট বলে মনে করেন। ধরুন, কবি শামসুর রাহমানের কথা। তার সম্পর্কে আপনার মূল্যায়ন কী শুনতে চাই।\nউত্তরে শিবনারায়ণ রায় বলেছিলেন, “জিজ্ঞাসা-এর পাতায় বাংলাদেশের তরুণ-প্রবীণ অনেক কবিরই কবিতা সাদরে মুদ্রিত হয়েছে। শামসুর রাহমানেরও। বাংলাদেশের কবি ও সাহিত্যিকদের লেখার সাথে আমার সম্যক পরিচয় বহু আগে থেকেই। পূর্ববঙ্গের কবিদের কিছু বৈশিষ্ট্য রয়েছে, যা পূর্বাপর প্রত্যক্ষ করেছি। এটি ঠিক, আল মাহমুদের কবিতা আমাকে বেশ মুগ্ধ করে। ...আল মাহমুদের কবিতা নিয়ে ‘জিজ্ঞাসা’র বিরুদ্ধে অনেকের অসন্তুষ্টি বা অভিযোগের কথাও আমার অজানা নয়। ...‘জিজ্ঞাসা’র তৃতীয় সংখ্যায় আল মাহমুদের একগুচ্ছ কবিতা মুদ্রিত হয়। সেটি ১৯৮২ সালের কথা। আমি চিঠি লিখে আগ্রহ ভরে কবিতাগুলো চেয়ে নিয়েছিলাম। ...আল মাহমুদের কবিতাগুলো দেখে অনেকেই চিঠি লিখে ক্ষোভ প্রকাশ করেন যে, আল মাহমুদের পৃষ্ঠপোষকতা সমীচীন হয়নি। কারণ, সম্প্রতি তিনি এক দিকে ইসলামী ভাবধারায় দীক্ষা নিয়েছেন, অন্য দিকে সামরিক শাসকগোষ্ঠীর সমর্থক হয়ে উঠেছেন। কিন্তু কবির কার্যকলাপ দিয়ে কবিতার মূল্যায়ন মেনে নিতে পারিনি আমি। তাই কয়েক সংখ্যা পর আল মাহমুদের আরো একগুচ্ছ কবিতা প্রকাশ করি। আর সম্পাদকীয় মন্তব্যে এ কথা স্পষ্ট করে জানিয়ে দিই- আল মাহমুদের কবিতা উপভোগ এবং তার বিশ্বাস বা কার্যকলাপকে সমর্থন করা সমার্থক নয়। এ কথা সত্য যে, আশির দশকের শুরু থেকে আল মাহমুদের মনোজগতে বড় ধরনের পরিবর্তন ঘটে গিয়েছিল।\nতবে কবিতায় তার কল্পনার উদ্ভাস, মননশীল গভীরতা, উপমা-বাকপ্রতিমার মৌলিকত্ব অটুট থেকেছিল। আমার প্রতীতি ছিল যে, ধর্মবিশ্বাস বা রাজনৈতিক দিকদর্শন তার কবিতাকে ক্ষতিগ্রস্ত করতে সক্ষম হবে না। কারণ তিনি অস্থিমজ্জায় কবি, বিশুদ্ধ একজন কবি। তার কাব্যপ্রতিভা মৌলিকত্বে উজ্জ্বল। রাজনৈতিক বা ধর্মীয় বিশ্বাসের কারণে কাউকে অবদমনের দাবি বা প্রচেষ্টা আমার পক্ষে সমর্থন করা সম্ভব নয়। মানুষের মুক্তি ও গণতন্ত্রÑ এ দুই অভীষ্ট থেকে আমি সজ্ঞানে কক্ষচ্যুত হইনি কখনো। আল মাহমুদের সাম্প্রতিক কবিতাও আমাকে মুগ্ধ করে, স্পর্শ করে; মনের গভীরে আলো জ্বেলে দেয়, যার কোনো ব্যাখ্যা নেই।”\nবাংলা সাহিত্য জগতে বিবেকপ্রতিম ব্যক্তিত্ব শিব নারায়ণের এই বক্তব্যের পর কবি আল মাহমুদকে মূল্যায়নের ক্ষেত্রে বাংলাদেশে বিদ্যমান কূপমণ্ডূকতার অবসান ঘটবে, এমন ভাবার কোনো কারণ নেই। ভাবছিও না। আমরা শুধু বলব, মেঘ হয়তো কিছুক্ষণের জন্য সূর্যের দীপ্তিকে আড়াল করতে পারে, সর্বকালের জন্য নয়। আল মাহমুদ বাংলা কবিতার সূর্য। তার কবিতার অপ্রতিরোধ্য চুম্বকীয় শক্তি কেউই উপেক্ষা করতে পারেননি। তা সে রাজনৈতিকভাবে যে দলেরই হোক না কেন। রাজনৈতিক কারণে তাকে যখন প্রত্যাখ্যান করা হয়, তখনো তাকে ‘বাংলা ভাষার শক্তিশালী কবি’ বলে উল্লেখ করার পরই তা করা হয়।\nআল মাহমুদের কাব্যযাত্রা আজীবন বাংলার প্রকৃতির মধ্য দিয়ে। এক দিকে বাংলার প্রকৃতির প্রাণচাঞ্চল্য, সৌন্দর্য, বিশালতা, বর্ণবৈভব অর্থাৎ নান্দনিক ও দার্শনিক রূপ; অন্য দিকে প্রকৃতি জীবন-জীবিকার অবলম্বন, ধ্বংসাত্মক হিংস্রতা বা বাস্তব রূপে বিরাজমান। এ দুই রূপ তার কাব্যে বিশেষ ব্যঞ্জনা লাভ করেছে। কারণ কবির প্রধান বিষয় নারী; তারপরই প্রকৃতি। তবে এই প্রকৃতি পশ্চিম বাংলার নয়, পূর্ববাংলার। হুমায়ুন কবির নির্দেশিত পদ্মা-মেঘনা-যমুনার অবিরাম স্রোতধারায় নতুন জগতের সৃষ্টি ও পুরনোর ধ্বংসময় পূর্ব বাংলার প্রকৃতি তার আরাধ্য। আবার জীবনানন্দ দাশ ও জসীমউদ্দীনের কবিতায় অঙ্কিত প্রকৃতি আর আল মাহমুদের প্রকৃতি এক রকম নয়। কবি নিজেকে একজন চাষির সমগোত্রীয় মনে করেন; যার অন্যতম প্রধান বিবেচ্য হলো প্রকৃতি : বৃষ্টি, বৃষ্টিসিক্ত প্রাণময় ফলবান মাটি; যে মাটি সবুজ সীমাহীন ফসলের মাঠ ও জীবন-জীবিকার ভিত্তি গড়েছে। সেজন্য কবি ‘একটি চাষীর মত’ ‘সমস্ত প্রাকৃতিক আয়াত’ শিখেছেন। এখানেই প্রকৃতিকেন্দ্রিক কবির স্বতন্ত্র মনোভাব প্রকাশিত। বাংলা কবিতায় বহুদিন ধরে মুগ্ধ ও আবিষ্ট চোখে প্রকৃতি বর্ণনার যে ধারা চলে আসছিল, তার সাথে কবি প্রকৃতির বাস্তব ও স্বাধীন রূপের চিত্র আঁকেন।\nআল মাহমুদের কবিতায় বারবার একই সাথে প্রকৃতি ও নারীর প্রসঙ্গ উত্থাপিত হয়েছে। প্রকৃতির নান্দনিক-দার্শনিক রূপের অপর পিঠে আছে প্রকৃতির বাস্তব চিত্র। কৃষকদের চাষবাস করার এবং চাষবাসের মধ্যে জীবনযাপন করার অধিকার আছে। বাংলা ও বাঙালির ইতিহাস পরিপূর্ণ হয়ে আছে কৃষকের জমি ও জমির ফসল দখলের কাহিনীতে। বৌদ্ধ যুগের অবসানে বাংলায় ব্রাহ্মণ্য শাসন, শোষণ, বর্ণপ্রথা, বিভেদ ইত্যাদি মানবতাবিরোধী কার্যক্রমের কারণে সমাজজীবনে শান্তি, সাম্য ও নিরাপত্তা ছিল না। কৃষকের উৎপাদিত শস্য লুণ্ঠিত হয়ে যেত। নারীর চেয়ে শস্যের নিরাপত্তা নিয়ে বেশি উদ্বিগ্ন সেই সময়ের বাঙালি কৃষকের আর্তি শোনা যায় ‘সোনালী কাবিন’-এ। প্রকৃতি ও নারীভাবনা ইতিহাসের সামাজিক ও রাজনৈতিক বাস্তবতার সাথে একাকার হয়ে আছে।\nপ্রথম জীবনে কবি প্রকৃতির নান্দনিক ও দার্শনিক দিকটির প্রতি মনোযোগী হয়েছেন। প্রকৃতি সৌন্দর্য, মুগ্ধতা, অবসর, সূক্ষ্ম অনুভূতি, বোধ ইত্যাদির আঁধার; রবীন্দ্রনাথ ও জীবনানন্দ দাশের কাব্য সৃষ্টি ও ভাবনার দ্বারা প্রভাবিত হয়ে প্রথম জীবনে কবির মধ্যে এ ধরনের মনোভাব সৃষ্টি হয়। প্রথম কাব্যগ্রন্থ ‘লোক লোকান্তরে’ মূলত এ ধরনের দৃষ্টিভঙ্গির পরিচয় মেলে। প্রকৃতির মধ্যে প্রকাশিত ও উৎসারিত সৌন্দর্য ও ধ্বনির প্রতি কবি মুগ্ধ হয়ে নিজেকে ‘ধ্বনির যাদুকর’ ও ‘জলপানশব্দের শিকারি’রূপে চিহ্নিত করেন। ‘কালের কলস’ থেকে তার চিন্তাধারা পাল্টাতে শুরু করে।\nআল মাহমুদ ঔপনিবেশিক দৃষ্টিভঙ্গি থেকে স্বতন্ত্র ও স্বকীয়। শেষ পর্যন্ত কবি তাই প্রকৃতি বলতে দেশজননী বুঝেছেন। প্রথম পর্বে প্রকৃতি কবির কিষানী নারী আর তৃতীয় পর্বে দেশ হলো কবির মা; মায়ের অঙ্গপ্রতঙ্গ হলো প্রকৃতি। তাই তার দেশ আর দেশের প্রকৃতি অভিন্ন। বঙ্গজননী আর প্রকৃতি অঙ্গাঙ্গিরূপে বিরাজমান। বস্তুত আল মাহমুদের নারী ভাবনা, স্বদেশ চেতনা ও প্রত্যাবর্তন, সমাজ চেতনা, ঐতিহ্যমুখিতা অর্থাৎ মৌলিক সব কিছুর পটভূমি হলো প্রকৃতি। গ্রামের চাষা-হালবলদ, লাউয়ের মাচায় সিক্ত নীল শাড়ির নিশান, দূরের নদী-হাটের নাও-মাঠ, জোনাক পোকা, ধানক্ষেত, ফুল-বসন্তের পাখি, নারীর ধানঝাড়া, ধানের ধুলোয় মøান শাড়ি ইত্যাদির মধ্যে কবির বসবাস। তাই কবি মানুষের বাসস্থান, লাউমাচা, নীলাম্বরী নিয়ে থাকতে চান। নদীর নাচের ভঙ্গি, পিতলের ঘড়া, হুঁকোর আগুন, চড়ুইয়ের বাসা, নিমডালে বসে থাকা হলুদ পাখি, পিঠার পেটের ভাগে ফুলে ওঠা তিলের সৌরভ, মাছের আঁশটে গন্ধ, কুরুলিয়ার পুরনো কই ভাজা, সোনালি খড়ের স্তূপ, কলাপাতায় মোড়া পিঠার মতো হলুদমাখা চাঁদের জোছনাময় প্রকৃতির মধ্যে কবি বসতি গড়ে তোলেন।\nফয়জুল লতিফ চৌধুরীর লেখা থেকে আরো একটি উদ্ধৃতি- “আল মাহমুদের কবিতার অনুবাদগ্রন্থ Selected Poems of Al Mahmud-এর ভূমিকায় অনুবাদক কবীর চৌধুরী লিখেছিলেন, His images are carefully wrought, and though mostly culled from the familiar rural world of Bangladesh, the reader finds them at once striking and graceful because of the way he manipulates his words and rhythm and the keen, sensuous, delicate sensibility he brings to bear on them।’ কবীর চৌধুরীর অভিমত সব কাব্যরসিকের উপলব্ধির প্রতিধ্বনি ছিল।”\nআল মাহমুদের মৌলিকতা এবং ঐতিহ্যবাদিতা সেই আবহমান বাংলায় ফেরার পিপাসায় এবং প্রত্যাবর্তনের লজ্জায়। তার স্বদেশ প্রত্যাবর্তন সব সঙ্কোচ, গ্লানি ও লজ্জার ঊর্ধ্বে। তাই তিনি গাঁয়েই ফিরে এসেছেন; গাঁয়ের জমিনে, নদীতে ও নিসর্গে। অর্থাৎ বাংলার প্রকৃতিলগ্ন জীবনে কবির বিচরণ ও আহরণ স্বচ্ছন্দ ও স্বাভাবিক।\n১৯৬৮ সালে মাত্র ৩২ বছর বয়সে বাংলা একাডেমি পুরস্কারে ভূষিত কবি আল মাহমুদ আজ শরীরি অস্তিত্বে আর আমাদের মধ্যে নেই। কিন্তু রয়ে গেছে তার অমর কাব্য। আল মাহমুদের কাছে চিরঋণী হয়ে থাকবে বাংলা কবিতা ও বাংলা ভাষা।\nবিনম্র শ্রদ্ধা ও অফুরান ভালোবাসা প্রিয় কবি আল মাহমুদ।


Network18-এর অনন্য উদ্যোগ, পাশে Federal Bank; দেশের প্রত্যন্ত গ্রামে পৌঁছবে ভ্রাম্য়মাণ করোনা টিকাকরণ কেন্দ্র সঞ্জীবনী গাড়ি!– News18 Bangla\nNETWORK18 SANJEEVANI GAADI TO NOW REACH REMOTE INDIAN VILLAGES TO RAISE VACCINE AWARENESS SS\nNetwork18-এর অনন্য উদ্যোগ, পাশে Federal Bank; দেশের প্রত্যন্ত গ্রামে পৌঁছবে ভ্রাম্য়মাণ করোনা টিকাকরণ কেন্দ্র সঞ্জীবনী গাড়ি!\nদেশের যে ৫ প্রত্যন্ত অঞ্চল করোনায় সর্বাধিক জর্জরিত, সেখানে যাত্রা শুরু করেছে ভ্রাম্যমাণ টিকাকরণ কেন্দ্র, এর নাম রাখা হয়েছে সঞ্জীবনী ৷\nLast Updated : May 24, 2021, 14:02 IST\n#অমৃতসর: মহৎ কাজের ইচ্ছা অনেকেরই থাকে। সমস্যা হল প্রথম পদক্ষেপটি করা! সেটা করে উঠতে পারলে তার বন্ধুর পথও হয়ে ওঠে গালিচার মতো মোলায়েম। আর সেই প্রথম পদক্ষেপই Network 18-এর পক্ষ থেকে ইতিমধ্যেই নেওয়া হয়ে গিয়েছে। তাও মাসখানেকেরও বেশি আগে। সেই সঙ্গে নেওয়া হয়েছিল কিছু শপথও। এবার তা কার্যে পরিণত করার পালা শুরু হল Federal Bank-এর অর্থানুকুল্যে।\nবিষয়টি জড়িত কোভিড ১৯ ভাইরাসের টিকাকরণ নিয়ে। আপাতত মারণ এই ভাইরাসের দ্বিতীয় তরঙ্গে ত্রাহিরব উঠেছে দেশের প্রতিটি প্রান্তে। বিশেষজ্ঞরা বলছেন যে খুব তাড়াতাড়িই আসতে চলেছে তৃতীয় তরঙ্গ। দ্বিতীয় তরঙ্গেই যেখানে মৃত্যুমিছিল থামতে চাইছে না, সেক্ষেত্রে তৃতীয় তরঙ্গে শ্বাস আদৌ নাভিতে আটকে থাকবে কি না সন্দেহ! এই সমস্যা থেকে মুক্তির উপায় একটাই- গণটিকাকরণ। সম্মিলিত রোগপ্রতিরোধ ক্ষমতা তৈরি করতে না পারলে এই ভাইরাসের সঙ্গে যে লড়াই করা যাবে না, সে কথা এবার হৃদয়ঙ্গম করার সময় এসেছে বইকি!\nকিন্তু এক্ষেত্রেও এক পুরনো সমস্যার মুখে এসে দাঁড়িয়েছে দেশ, ফের মাথাচাড়া দিয়েছে গ্রাম বনাম শহর দ্বন্দ্ব। অস্বীকার করার উপায় নেই যে বর্তমানে দেশের সব টিকাকরণ কেন্দ্রই রয়েছে শহরাঞ্চলে, গ্রাম ধুঁকছে উপযুক্ত পরিকাঠামোর অভাবে। কিন্তু এত সহজে হার মানতে রাজি নয় Network18, বিশেষ করে যখন পাশে রয়েছে Federal Bank-এর পৃষ্ঠপোষকতা। তাই দেশের যে ৫ প্রত্যন্ত অঞ্চল করোনায় সর্বাধিক জর্জরিত, সেখানে যাত্রা শুরু করেছে ভ্রাম্যমাণ টিকাকরণ কেন্দ্র, এর নাম রাখা হয়েছে সঞ্জীবনী গাড়ি (Sanjeevani Gaadi)।\nবিশ্ব স্বাস্থ্য দিবসে অমৃতসর থেকে সঞ্জীবনী গাড়ির যাত্রা ইতিমধ্যেই শুরু হয়ে গিয়েছে। যে পাঁচটি জেলা এই সঞ্জীবনীর গাড়ির যাত্রাপথ হিসেবে নির্দিষ্ট হয়েছে অমৃতসর ছাড়াও তার মধ্যে রয়েছে ইন্দোর, দক্ষিণ কন্নড়, নাসিক এবং গুন্টুর। ৫ জেলার ৫০০ গ্রামের বাসিন্দাদের টিকাকরণ সম্পূর্ণ করার লক্ষ্যে প্রতিশ্রুতিবদ্ধ এই উদ্যোগ। এর মধ্যে অমৃতসরে ৭০টি গ্রাম, ইন্দোর এবং দক্ষিণ কন্নড় মিলিয়ে ১০০টি গ্রাম ঘুরবে সঞ্জীবনী গাড়ি। বাকি জেলার বাকি গ্রামগুলিও একে একে পৌঁছে যাবে এই ভ্রাম্যমাণ টিকাকরণ কেন্দ্র।\nApollo 24X7 এবং স্বেচ্ছাসেবী সংস্থা ইউনাইটেড ওয়ে মুম্বইও (United Way Mumbai) এই যাত্রাপথে সাহায্যের হাত বাড়িয়ে দিয়েছে। সঞ্জীবনী- আ শট অফ লাইফ (Sanjeevani- A Shot of Life) নামে পরিচিত মূল উদ্যোগের ব্র্যান্ড অ্যাম্বাসাডর হিসেবে সঙ্গে রয়েছেন দেশের বিশিষ্ট অভিনেতা এবং সমাজসেবী সোনু সুদও (Sonu Sood)।\nFirst published: May 24, 2021, 12:48 IST


কী করে বুঝবেন শরীরে রয়েছে ভিটামিন-বি১২ এর ঘাটতি ?মেডিকেল এডভাইজ বিডি\nশুক্রবার, ২১শে সেপ্টেম্বর, ২০১৮ ইং\t। ৬ই আশ্বিন, ১৪২৫ বঙ্গাব্দ\nকী করে বুঝবেন শরীরে রয়েছে ভিটামিন-বি১২ এর ঘাটতি ?\nপ্রকাশঃ ৩০-১২-২০১৭ |\nভিটামিন-বি১২ এর ঘাটতি দেখা দেওয়ার ব্যাপারটি সম্পর্কে অনেকেই খুব একটা সচেতন নয়। কিন্তু এটা খুবই সাধারণ একটি শারীরিক সমস্যা। সাধারণত যেকোন বয়সের, যেকোন লিঙ্গের মানুষের মাঝেই ভিটামিন-বি১২ এর ঘাটতি দেখা দিতে পারে। তবে ৪০-৬০ বছর বয়সী নারীদের মাঝে এই সমস্যাটি বেশী দেখা দেয়। অনেকক্ষেত্রে নিরামিষাশীদের শরীরেও ভিটামিন-বি১২ এর ঘাটতি দেখা দিয়ে থাকে।\nপ্রশ্ন করতেই পারেন, কেন এই ভিটামিন-বি১২ শরীরের জন্য গুরুত্বপূর্ণ? মূলত এটা হচ্ছে অন্যতম প্রধান উপাদান যা শরীরে রক্তকোষ তৈরিতে সাহায্য করে থাকে। স্নায়ুর গঠন এবং ডিএনএ এর উপরেও ভিটামিন-বি১২ এর লক্ষণীয় প্রভাব রয়েছে। শরীরের জন্য প্রয়োজনীয় এই ভিটামিনের অভাব দেখা দিলে কী লক্ষণ দেখা দিয়ে থাকে তা তুলে ধরা হলো আজ।\nমাথা হালকা বোধ হওয়া\nঘনঘন যদি মাথা হালকা বোধ হওয়ার সমস্যা দেখা দিয়ে থাকে তবে সেটার ব্যাপারে সতর্ক হওয়া প্রয়োজন। হুট করে মাথা ঘোরার সমস্যা দেখা দেওয়া স্বাভাবিক। যেকোন কারণেই এমনটা হতে পারে। তবে এই সমস্যাটি প্রতিনিয়ত দেখা দিতে থাকলে বুঝতে হবে শরীরে ভিটামিন-বি১২ এর ঘাটতি দেখা দিয়েছে।\nঅবশ অনুভূত হওয়া\nঅনেক সময় হাত অথবা বা একই ভঙ্গীতে লম্বা সময় ধরে রেখে দেওয়ার ফলে অবশ অনুভুত হতে থাকে। যেটা খুবই স্বাভাবিক ব্যাপার। রক্ত চলাচলে বাধাগ্রস্থ হওয়ার ফলে এমন অবশ অনুভূতি হয়ে থাকে। তবে কোন কারণ ছাড়া সুঁই ফোটানোর মতো অনুভূতি শরীরের কোন অংশে হলে বুঝতে হবে সেটা ভিটামিন-বি১২ এর ঘাটতির ফলেই দেখা দিচ্ছে। অনেকেই এই অনুভূতিকে ইলেক্ট্রিক শক এর মতো বলে ব্যাখ্যা করেন। এমন ধরণের অনুভূতি হয়ে থাকে নার্ভ এর ক্ষতির ফলে। যেটা হয়ে থাকে এই ভিটামিনের অভাবের ফলে।\nভিটামিন-বি১২ লোহিত রক্তকণা তৈরি করে থাকে। যে কারণে, শরীরে ভিটামিনে ঘাটতি দেখা দিলে ত্বক নিস্প্রাণ বা বিবর্ণ হয়ে যেতে থাকে। অনেকের গায়ের রং সাধারণের চাইতে অনেক বেশী সাদা হয়ে থাকে। কিন্তু তামাটে বর্ণের কারোর ত্বকের রং হুট করেই বিবর্ণ হয়ে গেলে বুঝতে হবে শারীরিক সমস্যা দেখা দিয়েছে।\nভুলোমনা হয়ে যাওয়া\nএমন কী কখনো হয়েছে, কোন একটি কাজে এক ঘর থেকে অন্য ঘরে গিয়েছেন। ঘরে পৌঁছানোর পড়ে আর মনে পড়ছে না কী কাজের জন্য সেই ঘরে গিয়েছেন! অথবা কোন বন্ধুকে ফোন করবেন বলে মোবাইল হাতে নেবার পড়ে কোন কারণে ফোন করবেন সেটাই আর মনে পড়ছে না! এমন ঘটনা আমরা দেখি অহরহই। অতিরিক্ত কাজের চাপে অনেক সময় ছোটোখাটো ব্যাপার মনে থাকে না। কিন্তু, এমন ব্যাপার যদি নিয়মিত ঘটতে থাকে তবে সেটার ব্যাপারে দ্রুত পদক্ষেপ নেওয়া প্রয়োজন। হুট করে কোন কিছু ভুলে যাওয়ার সমস্যাটি ভিটামিন-বি১২ এর ঘাটতির জন্যে দেখা দেয়।\nঅনেক বেশী ক্লান্ত বোধ করা\nনিয়মিত পর্যাপ্ত পরিমাণ ঘুমানোর পরেও যদি সারাদিন ধরে ক্লান্তিভাব কাজ করে তবে বুঝতে হবে শরীরে কোন একটি সমস্যা দেখা দিয়েছে। পর্যাপ্ত ঘুম ও বিশ্রামের পরেও ক্লান্তিভাব দূর না হওয়া ভিটামিন-বি১২ এর ঘাটতি দেখা দেবার লক্ষণ। শরীরে রক্ত চলাচলের ক্ষেত্রে যত কম লোহিত রক্ত কণিকা থাকবে, যত কম অক্সিজেন পাওয়া যাবে। আর অক্সিজেনের ঘাটতি মানেই শরীরে অবসাদভাব ও ক্লান্তিভাব দেখা দেওয়া।\nখুব সহজ কোন কাজকেও কি অনেক বেশী কষ্টকর বলে মনে হয়? কয়েকটি থালাবাসন ধোয়ার পর অথবা ঘর হালকা গোছানোর পর কি অনেক বেশী দূর্বল মনে হয়? অথবা মনে হতে থাকে অনেক বেশী শারীরিক পরিশ্রমের কাজ করা হয়ে গেছে? অনেক লম্বা সময় ধরে এমন দূর্বল বোধ হলে বুঝতে হবে শরীরে ভিটামিন-বি১২ এর ঘাটতি তৈরি হয়েছে।\nদৃষ্টিশক্তিতে সমস্যা দেখা দেওয়া\nপ্রায়শ দৃষ্টিশক্তির বিভিন্ন সমস্যা দেখা দেওয়ার লক্ষণ হলো শরীরে ভিটামিন-বি১২ এর অভাব তৈরি হয়েছে। ঘোলা দেখা, চোখের সামনে ঝিরিঝিরি দাগ দেখা, একটি বস্তুকে দুইটি হিসেবে দেখা দেওয়ার মতো সমস্যাগুলো দেখা দেওয়া শুরু করে। এমন ধরণের লক্ষণ দেখা দেওয়া শুরু করলে অপেক্ষা না করে দ্রুত ডাক্তারের শরণাপন্ন হওয়া প্রয়োজন। কারণ, ভিটামিন-বি১২ এর অভাবে চোখের স্থায়ী ক্ষতি হয়ে যেতে পারে।\nউপরোক্ত যেকোন লক্ষণ প্রতিনিয়ত দেখা দেওয়া শুরু করলে বিলম্ব না করে নিকটস্থ ডাক্তারের কাছে যেতে হবে। ভিটামিন-বি১২ এর অভাব দেখা দেওয়ার ফলে শরীরে স্থায়ীভাবে নেতিবাচক প্রভাব পড়ে থাকে। তবে সঠিক সময়ে চিকিৎসা গ্রহণে তা সম্পূর্ণরূপে সারিয়ে তোলা সম্ভব।\nনারীর উত্তেজনার লক্ষণ !!\nজেনে নিন নারীদের স্তনের আকৃতি নষ্ট হবার জন্য দায়ী যে ৬টি বদ অভ্যাস !!\nকে বেশি সেক্সি ? পুরুষ না নারী ?\nব্রণ থেকে বাঁচতে ত্রিফলা ব্যবহার করুন জেনে নিন ব্যবহার পদ্ধতি !!\nস্বপ্নদোষ – মেয়েদেরও কি স্বপ্নদোষ হয় ?\nযৌন মিলনের আসন !!\nযে সকল খাবার গ্রহণে নষ্ট হবে আপনার গর্ভের সন্তান !!\nবাজারে দুই রঙের ডিম, জেনে নিন কোনটা শরীরের পক্ষে ভালো !!\nMedical Advice BD 2014 - 2018\nTechnical support : Bengali News Live\nEditor & Publisher: Rasida Akter\nPhone: 01874406977, Fax: 9930486,,\n44/1 Middlepaik Para, Mirpur-1, Dhaka-1216, Bangladesh. E-mail: [email protected]


প্রকৌশল খাতে প্রাতিষ্ঠানিক বিনিয়োগকারীদের হালচাল! | বিজনেস জার্নাল\nপ্রচ্ছদ প্রধান সংবাদ প্রকৌশল খাতে প্রাতিষ্ঠানিক বিনিয়োগকারীদের হালচাল!\nবিজনেস জার্নাল প্রতিবেদক: পুঁজিবাজারে তালিকাভুক্ত প্রকৌশল খাতের ৪২ কোম্পানির মধ্যে ২৩টি কোম্পানিতে জানুয়ারি মাসের তুলনায় ফেব্রুয়ারিতে প্রাতিষ্ঠানিক বিনিয়োগ বেড়েছে। আর প্রাতিষ্ঠানিক বিনিয়োগ কমেছে ১৮ কোম্পানিতে। এছাড়া বিনিয়োগ তথ্য হালনাগাদ করেনি অ্যাপোলো ইস্পাত কমপ্লেক্স। ডিএসই সূত্রে এ তথ্য জানা গেছে।\nফেব্রয়ারিতে যেসব কোম্পানিতে বিনিয়োগ বেড়েছে সেগুলো হলো: আফতাব অটোমোবাইলস, আনোয়ার গ্যালভানাইজিং, এটলাস বাংলাদেশ, আজিজ পাইপস, বিবিএস ক্যাবলস, বিডি অটোকার্স, বিডি থাই অ্যালুমিনিয়াম, বিএসআরএম লিমিটেড, বিএসআরএম স্টিল, ইস্টার্ন ক্যাবলস, জিপিএইচ ইস্পাত, ইফাদ অটোস, মীর আক্তার হোসেন, মুন্নু এগ্রো, নাভানা সিএনজি, ন্যাশনাল পলিমার, অলিম্পিক এক্সেসরিজ, ওয়াইম্যাক্স, রানার অটো, এস আলম কোল্ড, এসএস স্টিল, ওয়ালটন হাই-টেক ইন্ডাস্ট্রিজ ও ওয়েস্টার্ন মেরিন শিপইয়ার্ড।\nফেব্রয়ারিতে যেসব কোম্পানিতে বিনিয়োগ বেড়েছে সেগুলো হলো: বিডি বিল্ডিং সিস্টেমস, বিডি ল্যাম্পস, বেঙ্গল উইন্ডসর থার্মোপ্লাস্টিক, কপারটেক ইন্ডাস্ট্রিজ, দেশবন্ধু পলিমার, ডমিনেজ স্টিল, গোল্ডেন সন, কে অ্যান্ড কিউ, কেডিএস এক্সেসরিজ, নাহি অ্যালুমিনিয়াম, ন্যাশনাল টিউবস, কাশেম ইন্ডাস্ট্রিজ, রংপুর ফাউন্ড্রি, রেনউইক যজ্ঞেশ্বর, আরএসআরএম স্টিল, সুহৃদ ইন্ডাস্ট্রিজ, সিঙ্গার বিডি ও ইয়াকিন পলিমার।\nযেসব কোম্পানিতে প্রাতিষ্ঠানিক বিনিয়োগ বেড়েছে:\nআনোয়ার গ্যালভানাইজিং: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২১.১৯ শতাংশ, যা ফেব্রুয়ারিতে ৭.৪০ শতাংশ বেড়ে বিনিয়োগ দাঁড়িয়েছে ২৮.৫৯ শতাংশে। একই সময়ে সাধারণ বিনিয়োগ ৪৩.৪৯ শতাংশ থেকে ফেব্রুয়ারিতে ৭.৪০ শতাংশ কমে দাঁড়িয়েছে ৩৬.০৯ শতাংশে।\nআফতাব অটোমোবাইলস : গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৩৬.২৮ শতাংশ, যা ফেব্রুয়ারিতে ০.১৯ শতাংশ বেড়ে বিনিয়োগ দাঁড়িয়েছে ৩৬.৪৭ শতাংশে। একই সময়ে সাধারণ বিনিয়োগ ৩৩.৭২ শতাংশ থেকে ফেব্রুয়ারিতে ০.১৯ শতাংশ কমে দাঁড়িয়েছে ৩৩.৫৩ শতাংশে।\nএটলাস বাংলাদেশ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৬.৫৪ শতাংশ, যা ফেব্রুয়ারিতে ০.০৮ শতাংশ বেড়ে বিনিয়োগ দাঁড়িয়েছে ১৬.৬২ শতাংশে। আলোচ্য সময়ে সাধারণ বিনিয়োগ ৩২.৪৬ শতাংশ থেকে ফেব্রুয়ারিতে ০.০৮ শতাংশ কমে দাঁড়িয়েছে ৩২.৩৮ শতাংশে।\nআজিজ পাইপস: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৬.৭৫ শতাংশ, যা ফেব্রুয়ারিতে ২.৬৬ শতাংশ বেড়ে বিনিয়োগ দাঁড়িয়েছে ৯.৪১ শতাংশে। আলোচ্য সময়ে সাধারণ বিনিয়োগ ৬৯.৩২ শতাংশ থেকে ফেব্রুয়ারিতে ২.৬৬ শতাংশ কমে বিনিয়োগ দাঁড়িয়েছে ৬৬.৬৬ শতাংশে।\nবিবিএস ক্যাবলস: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২০.৬৭ শতাংশ, যা ফেব্রুয়ারিতে ০.৪৫ শতাংশ বেড়ে বিনিয়োগ দাঁড়িয়েছে ২১.১২ শতাংশে। আলোচ্য সময়ে বিদেশি বিনিয়োগ ০.৩২ শতাংশ থেকে ফেব্রুয়ারিতে ০.১০ শতাংশ বেড়ে বিনিয়োগ দাঁড়িয়েছে ০.৪২ শতাংশে। একই সময়ে সাধারণ বিনিয়োগ ছিল ৪৮.০৩ শতাংশ, যা ফেব্রুয়ারিতে ০.৫৫ শতাংশ কমে বিনিয়োগ দাঁড়িয়েছে ৪৭.৪৮ শতাংশে।\nবিডি অটোকার্স: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১২.৭০ শতাংশ, যা ফেব্রুয়ারিতে ০.২৫ শতাংশ বেড়ে বিনিয়োগ দাঁড়িয়েছে ১২.৯৫ শতাংশে। আলোচ্য সময়ে সাধারণ বিনিয়োগ ৫৭.২৪ শতাংশ থেকে ফেব্রুয়ারিতে ০.২৫ শতাংশ কমে বিনিয়োগ দাঁড়িয়েছে ৫৬.৯৯ শতাংশে।\nবিডি থাই অ্যালুমিনিয়াম: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৯.৭৫ শতাংশ, যা ফেব্রুয়ারিতে ০.২২ শতাংশ বেড়ে বিনিয়োগ দাঁড়িয়েছে ৯.৯৭ শতাংশে। আলোচ্য সময়ে বিদেশি বিনিয়োগ ০.৭৮ শতাংশ থেকে ফেব্রুয়ারিতে ০.০২ শতাংশ বেড়ে বিনিয়োগ দাঁড়িয়েছে ০.৮০ শতাংশে। একই সময়ে সাধারণ বিনিয়োগ ছিল ৫৯.১৫ শতাংশ, যা ফেব্রুয়ারিতে ০.২৪ শতাংশ কমে বিনিয়োগ দাঁড়িয়েছে ৫৮.৯১ শতাংশে।\nবিএসআরএম লিমিটেড: গত জানুয়ারি মাসে কোম্পানিটিতে উদ্যোক্তা পরিচালকের বিনিয়োগ ছিল ৪৬.৩৫ শতাংশ, যা ফেব্রুয়ারিতে ০.২২ শতাংশ বেড়ে বিনিয়োগ দাঁড়িয়েছে ৪৬.৫৭ শতাংশে।\nএকই সময়ে প্রাতিষ্ঠানিক বিনিয়োগ ছিল ১৩.৭৭ শতাংশ, যা ফেব্রুয়ারিতে ০.২৫ শতাংশ বেড়ে বিনিয়োগ দাঁড়িয়েছে ১৪.০২ শতাংশে। আলোচ্য সময়ে সাধারণ বিনিয়োগ ২২.৩৯ শতাংশ থেকে ফেব্রুয়ারিতে ০.৪৭ শতাংশ কমে বিনিয়োগ দাঁড়িয়েছে ২১.৯২ শতাংশে।\nবিএসআরএম স্টিল: গত জানুয়ারি মাসে কোম্পানিটিতে উদ্যোক্তা পরিচালকের বিনিয়োগ ছিল ৭১.৩০ শতাংশ, যা ফেব্রুয়ারিতে ০.১৮ শতাংশ বেড়ে বিনিয়োগ দাঁড়িয়েছে ৭১.৪৮ শতাংশে।\nএকই সময়ে প্রাতিষ্ঠানিক বিনিয়োগ ছিল ১৭.০৬ শতাংশ, যা ফেব্রুয়ারিতে ০.১৮ শতাংশ বেড়ে বিনিয়োগ দাঁড়িয়েছে ১৭.২৪ শতাংশে। আলোচ্য সময়ে সাধারণ বিনিয়োগ ১১.২৫ শতাংশ থেকে ফেব্রুয়ারিতে ০.৩৬ শতাংশ কমে বিনিয়োগ দাঁড়িয়েছে ১০.৮৯ শতাংশে।\nইস্টার্ন ক্যাবলস: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৮.২২ শতাংশ, যা ফেব্রুয়ারিতে ০.১৩ শতাংশ বেড়ে বিনিয়োগ দাঁড়িয়েছে ১৮.৩৫ শতাংশে। একই সময়ে সাধারণ বিনিয়োগ ১৩.০১ শতাংশ থেকে ফেব্রুয়ারিতে ০.১৩ শতাংশ কমে বিনিয়োগ দাঁড়িয়েছে ১২.৮৮ শতাংশে।\nজিপিএইচ ইস্পাত: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৭.০৭ শতাংশ, যা ফেব্রুয়ারিতে ০.২২ শতাংশ বেড়ে বিনিয়োগ দাঁড়িয়েছে ১৭.২৯ শতাংশে। একই সময়ে সাধারণ বিনিয়োগ ৩৩.৩২ শতাংশ থেকে ফেব্রুয়ারিতে ০.২২ শতাংশ কমে বিনিয়োগ দাঁড়িয়েছে ৩৩.১০ শতাংশে।\nইফাদ অটোস: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২৭.৪৪ শতাংশ, যা ফেব্রুয়ারিতে ০.৫৬ শতাংশ বেড়ে বিনিয়োগ দাঁড়িয়েছে ২৮ শতাংশে। একই সময়ে সাধারণ বিনিয়োগ ১৭.৬১ শতাংশ থেকে ফেব্রুয়ারিতে ০.৫৬ শতাংশ কমে বিনিয়োগ দাঁড়িয়েছে ১৭.০৫ শতাংশে।\nমীর আক্তার হোসেন: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৪.১৯ শতাংশ, যা ফেব্রুয়ারিতে ০.৩৭ শতাংশ বেড়ে বিনিয়োগ দাঁড়িয়েছে ৪.৫৬ শতাংশে। একই সময়ে সাধারণ বিনিয়োগ ৪৭.২৩ শতাংশ থেকে ফেব্রুয়ারিতে ০.৩৭ শতাংশ কমে বিনিয়োগ দাঁড়িয়েছে ৪৬.৮৬ শতাংশে।\nমুন্নু এগ্রো: গত জানুয়ারি মাসে কোম্পানিটিতে উদ্যোক্তা পরিচালকের বিনিয়োগ ছিল ৩৯.৩২ শতাংশ, যা ফেব্রুয়ারিতে ৩.৬৬ শতাংশ কমে বিনিয়োগ দাঁড়িয়েছে ৩৫.৬৬ শতাংশে। একই সময়ে প্রাতিষ্ঠানিক বিনিয়োগ ছিল ৫.৬৪ শতাংশ, যা ফেব্রুয়ারিতে ০.০৩ শতাংশ বেড়ে বিনিয়োগ দাঁড়িয়েছে ৫.৬৭ শতাংশে। আলোচ্য সময়ে বিদেশি বিনিয়োগ ০.১৬ শতাংশ থেকে ফেব্রুয়ারিতে ০.০৩ শতাংশ কমে বিনিয়োগ দাঁড়িয়েছে ০.১৩ শতাংশে। একই সময়ে সাধারণ বিনিয়োগ ৫৪.৮৮ শতাংশ থেকে ফেব্রুয়ারিতে ৩.৬৬ শতাংশ বেড়ে বিনিয়োগ দাঁড়িয়েছে ৫৮.৫৪ শতাংশে।\nনাভানা সিএনজি: গত জানুয়ারি মাসে কোম্পানিটিতে উদ্যোক্তা পরিচালকের বিনিয়োগ ছিল ৪২.৪৮ শতাংশ, যা ফেব্রুয়ারিতে ০.০১ শতাংশ বেড়ে বিনিয়োগ দাঁড়িয়েছে ৪২.৪৯ শতাংশে। একই সময়ে প্রাতিষ্ঠানিক বিনিয়োগ ছিল ২৬.৬০ শতাংশ, যা ফেব্রুয়ারিতে ০.০৮ শতাংশ বেড়ে বিনিয়োগ দাঁড়িয়েছে ২৬.৬৮ শতাংশে। আলোচ্য সময়ে সাধারণ বিনিয়োগ ৩০.৯২ শতাংশ থেকে ফেব্রুয়ারিতে ০.০৯ শতাংশ কমে বিনিয়োগ দাঁড়িয়েছে ৩০.৮৩ শতাংশে।\nন্যাশনাল পলিমার: গত জানুয়ারি মাসে কোম্পানিটিতে উদ্যোক্তা পরিচালকের বিনিয়োগ ছিল ৩৫.৪১ শতাংশ, যা ফেব্রুয়ারিতে ০.৭৫ শতাংশ কমে বিনিয়োগ দাঁড়িয়েছে ৩৪.৬৬ শতাংশে। একই সময়ে প্রাতিষ্ঠানিক বিনিয়োগ ছিল ৭.৯১ শতাংশ, যা ফেব্রুয়ারিতে ৩.৮৯ শতাংশ বেড়ে বিনিয়োগ দাঁড়িয়েছে ১১.৮০ শতাংশে। আলোচ্য সময়ে সাধারণ বিনিয়োগ ৫৬.৬৮ শতাংশ থেকে ফেব্রুয়ারিতে ৩.১৪ শতাংশ কমে বিনিয়োগ দাঁড়িয়েছে ৫৩.৫৪ শতাংশে।\nঅলিম্পিক এক্সেসরিজ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৯.৯৭ শতাংশ, যা ফেব্রুয়ারিতে ০.৬০ শতাংশ বেড়ে বিনিয়োগ দাঁড়িয়েছে ২০.৫৭ শতাংশে। একই সময়ে সাধারণ বিনিয়োগ ৫৪.২২ শতাংশ থেকে ফেব্রুয়ারিতে ০.৬০ শতাংশ কমে বিনিয়োগ দাঁড়িয়েছে ৫৩.৬২ শতাংশে।\nওয়াইম্যাক্স: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২৮.৫৩ শতাংশ, যা ফেব্রুয়ারিতে ০.১৫ শতাংশ বেড়ে বিনিয়োগ দাঁড়িয়েছে ২৮.৬৮ শতাংশে। একই সময়ে সাধারণ বিনিয়োগ ৪১.৪৬ শতাংশ থেকে ফেব্রুয়ারিতে ০.১৫ শতাংশ কমে বিনিয়োগ দাঁড়িয়েছে ৪১.৩১ শতাংশে।\nরানার অটো: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২৬.৮৩ শতাংশ, যা ফেব্রুয়ারিতে ০.০৫ শতাংশ বেড়ে বিনিয়োগ দাঁড়িয়েছে ২৬.৮৮ শতাংশে। একই সময়ে সাধারণ বিনিয়োগ ২৩.১৩ শতাংশ থেকে ফেব্রুয়ারিতে ০.০৫ শতাংশ কমে বিনিয়োগ দাঁড়িয়েছে ২৩.০৮ শতাংশে।\nএস আলম কোল্ড: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২৯.৩৩ শতাংশ, যা ফেব্রুয়ারিতে ০.০৩ শতাংশ বেড়ে বিনিয়োগ দাঁড়িয়েছে ২৯.৩৬ শতাংশে। একই সময়ে সাধারণ বিনিয়োগ ১৭.৬০ শতাংশ থেকে ফেব্রুয়ারিতে ০.০৩ শতাংশ কমে বিনিয়োগ দাঁড়িয়েছে ১৭.৫৭ শতাংশে।\nএসএস স্টিল: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৯.৮৪ শতাংশ, যা ফেব্রুয়ারিতে ১.১৮ শতাংশ বেড়ে বিনিয়োগ দাঁড়িয়েছে ১১.০২ শতাংশে। একই সময়ে সাধারণ বিনিয়োগ ৫৮.৩৭ শতাংশ থেকে ফেব্রুয়ারিতে ১.১৮ শতাংশ কমে বিনিয়োগ দাঁড়িয়েছে ৫৭.১৯ শতাংশে।\nওয়ালটন হাই-টেক ইন্ডাস্ট্রিজ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ০.৩৩ শতাংশ, যা ফেব্রুয়ারিতে ০.০২ শতাংশ বেড়ে বিনিয়োগ দাঁড়িয়েছে ০.৩৫ শতাংশে। একই সময়ে বিদেশি বিনিয়োগ ০.১১ শতাংশ থেকে ফেব্রুয়ারিতে ০.০১ শতাংশ কমে বিনিয়োগ দাঁড়িয়েছে ০.১০ শতাংশে। আলোচ্য সময়ে সাধারণ বিনিয়োগ ০.৫৩ শতাংশ থেকে ফেব্রুয়ারিতে ০.০১ শতাংশ কমে বিনিয়োগ দাঁড়িয়েছে ০.৫২ শতাংশে।\nওয়েস্টার্ন মেরিন শিপইয়ার্ড: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২৪.৭৫ শতাংশ, যা ফেব্রুয়ারিতে ০.৩৩ শতাংশ বেড়ে বিনিয়োগ দাঁড়িয়েছে ২৫.০৮ শতাংশে। একই সময়ে সাধারণ বিনিয়োগ ৪৫.২৪ শতাংশ থেকে ফেব্রুয়ারিতে ০.৩৩ শতাংশ কমে বিনিয়োগ দাঁড়িয়েছে ৪৪.৯১ শতাংশে।\nযেসব কোম্পানিতে প্রাতিষ্ঠানিক বিনিয়োগ কমেছে:\nবিডি বিল্ডিং সিস্টেমস: গত জানুয়ারি মাসে প্রাতিষ্ঠানিক বিনিয়োগ ছিল ৪৪.৯৬ শতাংশ, যা ফেব্রুয়ারিতে ১৩.৫৪ শতাংশ কমে বিনিয়োগ দাঁড়িয়েছে ৩১.৪২ শতাংশে।\nআলোচ্য সময়ে বিদেশি বিনিয়োগ ০.০৫ শতাংশ থেকে ফেব্রুয়ারিতে ০.০১ শতাংশ বেড়ে বিনিয়োগ দাঁড়িয়েছে ০.০৬ শতাংশে। একই সময়ে সাধারণ বিনিয়োগ ২৪.৯৮ শতাংশ থেকে ফেব্রুয়ারিতে ১৩.৫৩ শতাংশ বেড়ে বিনিয়োগ দাঁড়িয়েছে ৩৮.৫১ শতাংশে।\nবিডি ল্যাম্পস: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১১.৪৮ শতাংশ, যা ফেব্রুয়ারিতে ৩.৫২ শতাংশ কমে বিনিয়োগ দাঁড়িয়েছে ৭.৯৬ শতাংশে। আলোচ্য সময়ে সাধারণ বিনিয়োগ ২৬.৬১ শতাংশ থেকে ফেব্রুয়ারিতে ৩.৫২ শতাংশ বেড়ে বিনিয়োগ দাঁড়িয়েছে ৩০.১৩ শতাংশে।\nবেঙ্গল উইন্ডসর থার্মোপ্লাস্টিক: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২৯.৮৫ শতাংশ, যা\nফেব্রুয়ারিতে ০.৭৩ শতাংশ কমে বিনিয়োগ দাঁড়িয়েছে ২৯.১২ শতাংশে। আলোচ্য সময়ে সাধারণ বিনিয়োগ ১৬.৯২ শতাংশ থেকে ফেব্রুয়ারিতে ০.৭৩ শতাংশ বেড়ে বিনিয়োগ দাঁড়িয়েছে ১৭.৬৫ শতাংশে।\nকপারটেক ইন্ডাস্ট্রিজ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৩১.৩৬ শতাংশ, যা ফেব্রুয়ারিতে ৯.১৬ শতাংশ কমে বিনিয়োগ দাঁড়িয়েছে ২২.২০ শতাংশে। আলোচ্য সময়ে সাধারণ বিনিয়োগ ৩৮.৫৭ শতাংশ থেকে ফেব্রুয়ারিতে ৯.১৬ শতাংশ বেড়ে বিনিয়োগ দাঁড়িয়েছে ৪৭.৭৩ শতাংশে।\nদেশবন্ধু পলিমার: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৬.৩৭ শতাংশ, যা ফেব্রুয়ারিতে ১.৪১ শতাংশ কমে বিনিয়োগ দাঁড়িয়েছে ৪.৯৬ শতাংশে। আলোচ্য সময়ে সাধারণ বিনিয়োগ ৬০.০৯ শতাংশ থেকে ফেব্রুয়ারিতে ১.৪১ শতাংশ বেড়ে বিনিয়োগ দাঁড়িয়েছে ৬১.৫০ শতাংশে।\nডমিনেজ স্টিল: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৯.৪৩ শতাংশ, যা ফেব্রুয়ারিতে ০.০১ শতাংশ কমে বিনিয়োগ দাঁড়িয়েছে ১৯.৪২ শতাংশে। একই সময়ে বিদেশি বিনিয়োগ ০.০১ শতাংশ থেকে ফেব্রুয়ারিতে ০.০১ শতাংশ বেড়ে বিনিয়োগ দাঁড়িয়েছে ০.০২ শতাংশে।\nগোল্ডেন সন: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৮.৫২ শতাংশ, যা ফেব্রুয়ারিতে ০.২৫ শতাংশ কমে বিনিয়োগ দাঁড়িয়েছে ১৮.২৭ শতাংশে। একই সময়ে সাধারণ বিনিয়োগ ৪২.৫০ শতাংশ থেকে ফেব্রুয়ারিতে ০.২৫ শতাংশ বেড়ে বিনিয়োগ দাঁড়িয়েছে ৪২.৭৫ শতাংশে।\nকে অ্যান্ড কিউ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৮.৪৩ শতাংশ, যা ফেব্রুয়ারিতে ০.০৮ শতাংশ কমে বিনিয়োগ দাঁড়িয়েছে ৮.৩৫ শতাংশে। একই সময়ে সাধারণ বিনিয়োগ ৫৯.৬৯ শতাংশ থেকে ফেব্রুয়ারিতে ০.০৮ শতাংশ বেড়ে বিনিয়োগ দাঁড়িয়েছে ৫৯.৭৭ শতাংশে।\nকেডিএস এক্সেসরিজ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৬.৬৬ শতাংশ, যা ফেব্রুয়ারিতে ০.১০ শতাংশ কমে বিনিয়োগ দাঁড়িয়েছে ৬.৫৬ শতাংশে। একই সময়ে সাধারণ বিনিয়োগ ২৩.২৮ শতাংশ থেকে ফেব্রুয়ারিতে ০.১০ শতাংশ বেড়ে বিনিয়োগ দাঁড়িয়েছে ২৩.৩৮ শতাংশে।\nনাহি অ্যালুমিনিয়াম: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৩.২০ শতাংশ, যা ফেব্রুয়ারিতে ০.০৮ শতাংশ কমে বিনিয়োগ দাঁড়িয়েছে ১৩.১২ শতাংশে। একই সময়ে সাধারণ বিনিয়োগ ৪৭.২২ শতাংশ থেকে ফেব্রুয়ারিতে ০.০৮ শতাংশ বেড়ে বিনিয়োগ দাঁড়িয়েছে ৪৭.৩০ শতাংশে।\nন্যাশনাল টিউবস: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৬.৫৪ শতাংশ, যা ফেব্রুয়ারিতে ০.৬৪ শতাংশ কমে বিনিয়োগ দাঁড়িয়েছে ৫.৯০ শতাংশে। একই সময়ে সাধারণ বিনিয়োগ ৪২.৪১ শতাংশ থেকে ফেব্রুয়ারিতে ০.৬৪ শতাংশ বেড়ে বিনিয়োগ দাঁড়িয়েছে ৪৩.০৫ শতাংশে।\nকাশেম ইন্ডাস্ট্রিজ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৭.৫০ শতাংশ, যা ফেব্রুয়ারিতে ০.২৩ শতাংশ কমে বিনিয়োগ দাঁড়িয়েছে ১৭.২৭ শতাংশে। একই সময়ে সাধারণ বিনিয়োগ ৫২.৫০ শতাংশ থেকে ফেব্রুয়ারিতে ০.২৩ শতাংশ বেড়ে বিনিয়োগ দাঁড়িয়েছে ৫২.৭৩ শতাংশে।\nরংপুর ফাউন্ড্রি: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৬.৬১ শতাংশ, যা ফেব্রুয়ারিতে ০.০১ শতাংশ কমে বিনিয়োগ দাঁড়িয়েছে ১৬.৬০ শতাংশে। একই সময়ে সাধারণ বিনিয়োগ ৩৩.৫০ শতাংশ থেকে ফেব্রুয়ারিতে ০.০১ শতাংশ বেড়ে বিনিয়োগ দাঁড়িয়েছে ৩৩.৫১ শতাংশে।\nরেনউইক যজ্ঞেশ্বর: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২১.৩৬ শতাংশ, যা ফেব্রুয়ারিতে ০.২১ শতাংশ কমে বিনিয়োগ দাঁড়িয়েছে ২১.১৫ শতাংশে। একই সময়ে সাধারণ বিনিয়োগ ২৭.৬৪ শতাংশ থেকে ফেব্রুয়ারিতে ০.২১ শতাংশ বেড়ে বিনিয়োগ দাঁড়িয়েছে ২৭.৮৫ শতাংশে।\nআরএসআরএম স্টিল: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ৩৩.৯২ শতাংশ, যা ফেব্রুয়ারিতে ০.১৯ শতাংশ কমে বিনিয়োগ দাঁড়িয়েছে ৩৩.৭৩ শতাংশে। একই সময়ে সাধারণ বিনিয়োগ ৩৬.১৫ শতাংশ থেকে ফেব্রুয়ারিতে ০.১৯ শতাংশ বেড়ে বিনিয়োগ দাঁড়িয়েছে ৩৬.৩৪ শতাংশে।\nসুহৃদ ইন্ডাস্ট্রিজ: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৫.০৫ শতাংশ, যা ফেব্রুয়ারিতে ০.৯৫ শতাংশ কমে বিনিয়োগ দাঁড়িয়েছে ১৪.১০ শতাংশে। একই সময়ে সাধারণ বিনিয়োগ ৭২.৯৪ শতাংশ থেকে ফেব্রুয়ারিতে ০.৯৫ শতাংশ বেড়ে বিনিয়োগ দাঁড়িয়েছে ৭৩.৮৯ শতাংশে।\nসিঙ্গার বিডি: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ২৩.৬৫ শতাংশ, যা ফেব্রুয়ারিতে ০.১৬ শতাংশ কমে বিনিয়োগ দাঁড়িয়েছে ২৩.৪৯ শতাংশে। একই সময়ে বিদেশি বিনিয়োগ ৬.০৬ শতাংশ থেকে ফেব্রুয়ারিতে ০.২৩ শতাংশ কমে বিনিয়োগ দাঁড়িয়েছে ৫.৮৩ শতাংশে। আলোচ্য সময়ে সাধারণ বিনিয়োগ ১৩.২৯ শতাংশ থেকে ফেব্রুয়ারিতে ০.৩৯ শতাংশ বেড়ে বিনিয়োগ দাঁড়িয়েছে ১৩.৬৮ শতাংশে।\nইয়াকিন পলিমার: গত জানুয়ারি মাসে কোম্পানিটিতে প্রাতিষ্ঠানিক বিনিয়োগ ছিল ১৪.১৭ শতাংশ, যা ফেব্রুয়ারিতে ৪.৪৩ শতাংশ কমে বিনিয়োগ দাঁড়িয়েছে ৯.৭৪ শতাংশে। একই সময়ে সাধারণ বিনিয়োগ ৫৫.৩১ শতাংশ থেকে ফেব্রুয়ারিতে ৪.৪৩ শতাংশ বেড়ে বিনিয়োগ দাঁড়িয়েছে ৫৯.৭৪ শতাংশে।\nআগের প্রতিবেদনমান হারাচ্ছে টাকা, বাড়ছে ডলারের দাম\nপরবর্তী প্রতিবেদনশর্ত পরিপালনের ব্যর্থতায় নতুন ১২ ট্রেকের অনুমোদন বাতিল


উসমান ইবনে আব্দুল্লাহ্’র সাড়া জাগানো কবিতা “সমালোচনা” উসমান ইবনে আব্দুল্লাহ্’র সাড়া জাগানো কবিতা “সমালোচনা” – www.dailydeshrupyan.com\nউসমান ইবনে আব্দুল্লাহ্’র সাড়া জাগানো কবিতা “সমালোচনা”\nকবি উসমান ইবনে আব্দুল্লাহ্\n৪৯৫\tবার পড়া হয়েছে\n-এ.এস.আই, বাংলাদেশ পুলিশ\nভাই, তোমরা কেন পরের বিষয়ে সমালোচনা করো?\nপরের সমালোচনা করে কেন নিজেরে খাটো করো?\nজানি, নিজের ব্যার্থতা ঢাকার তরে পরের গান গাও,\nআপনার কর্মে মজা না পেয়ে পরেরটায় মজা পাও!\nনিজ-রান্নায় স্বাদ নেই তাই পরেরটার নাও স্বাদ,\nবিনে পয়সায় গুনগান যখন; তোদের ধন্যবদর!\nতোমরা আছো বলেই-তো তারা নিশ্চিন্তে পথ চলে,\nতবুও তারা তোমাদের সাথে হাসি দিয়ে কথা বলে!\nদূর্ণাম করে হয়েছো খারাপ! তাদের করেছো মহান,\nসমালোচনায় শুধুই বাড়ালে তোমার আত্ম কু-নাম!\nকেউ সু-নাম অর্জণ করতে পারেনি কারো দূর্ণাম করে,\nপর-অশান্তি বাড়াতে গিয়ে, অশান্তি ঢুকেছে নিজ-ঘরে!\nসমালোচনায় শান্তি নেই-রে, আর নেই আত্ম-প্রশান্তি,\nসু-নাম পরের করলে তুমি, তোমার মনে পাবে প্রশান্তি!\nসমালোচনায় কারো দূর্ণাম হয়! তোমার ধর্ম বলে,\nএসো! ভালো কাজে ব্যাস্ত থাকি, খারাপেরা যাক তলে।।\nকবি রাহাতুল ইসলামের সাড়া জাগানো কবিতা “জাগো তরুণ”


খরা সহিষ্ণু আখের সঙ্গে ধান চাষে সফল বিএসআরআই খরা সহিষ্ণু আখের সঙ্গে ধান চাষে সফল বিএসআরআই – krishinews24bd\nপাবনার ঈশ্বরদীতে প্রথমবারের মতো আখের সঙ্গে বোরো ধান চাষ হয়েছে। খরা সহিষ্ণু আখের সঙ্গে ধান চাষে ফলনও ভালো হয়েছে বলে জানিয়েছেন প্রকল্পের ইনচার্জ ড. আনিসুর রহমান।\nযদিও এর আগে আখের সঙ্গে সবজি ও মসলার চাষ করে সফলতা পায় বাংলাদেশ সুগারক্রপ গবেষণা ইনস্টিউট।\nশুক্রবার (২০ মে) সকালে আখের সঙ্গে ধান চাষের পদ্ধতি নিয়ে সেমিনার অনুষ্ঠিত হয়। সেমিনারে কৃষি মন্ত্রণালয়ের অতিরিক্ত সচিব কমলারঞ্জন দাস, বিএসআরআইয়ের মহা-পরিচালক ড. আমজাদ হোসেন, বাংলাদেশ চিনি ও খাদ্য শিল্প করপোরেশনের পরিচালক আশরাফ আলী, ডাল গবেষণার পরিচালক ড. মহিউদ্দিন, কৃষি সম্প্রসারণ অধিদপ্তরের পরিচালক তৌফিকুল আলম ও ধান গবেষণার মুখ্য বৈজ্ঞানিক কর্মকর্তা ফজলুর রহমান প্রমুখ উপস্থিত ছিলেন।\nসেমিনারে বক্তারা বলেন, বেড ও সরাসরি পদ্ধতিতে আখ ও ধান এক সঙ্গে চাষ করা সম্ভব। এতে ভূ-উপরিস্থ পানি সংরক্ষণের ব্যবস্থা থাকায় ভূগর্ভস্থ পানির প্রয়োজন নেই। জ্বালানি ও বিদ্যুৎ খরচও কম হবে। উদ্ভাবিত এ পদ্ধতি ও প্রযুক্তি ছড়িয়ে দিতে পারলে দেশের কৃষি ক্ষেত্রে ইতিবাচক পরিবর্তন আসবে।\nবিএসআরআইয়ের মহাপরিচালক ড. আমজাদ হোসেন জানান, হিসাব করে দেখা গেছে এ পদ্ধতিতে চাষাবাদে খরচ কমবে এক-তৃতীয়াংশ। এতে লাভবান হবেন কৃষক। এ বছরে আমরা সফল হয়েছি। আগামী বছর আমরা এ পদ্ধতি কৃষকদের মাঠে নিয়ে যাব।


দুর্নীতিপরায়ণদের সঙ্গে রাজনীতির যোগসাজশ আছে। তারা সেখান থেকে প্রশ্রয় পাচ্ছে। দুর্নীতির সঙ্গে রাজনীতির এ যোগসাজশ দুর্নীতি দূর করার ক্ষেত্রে বড় বাধা।\nসম্প্রতি রাজধানীর সেগুনবাগিচায় দুদক’র প্রধান কার্যালয়ে এক সেমিনারে এসব কথা বলেন ইমেরিটাস অধ্যাপক আনিসুজ্জামান। দুর্নীতি প্রতিরোধ সপ্তাহ উপলক্ষে ‘দুর্নীতি দমন ও প্রতিরোধে সামাজিক আন্দোলনের ভূমিকা’ শীর্ষক এ সেমিনারের আয়োজন করে দুদক। দুদক’র চেয়ারম্যান ইকবাল মাহমুদের সভাপতিত্বে সেমিনারে প্রধান অতিথি ছিলেন ঢাকা বিশ্ববিদ্যালয়ের ইমেরিটাস অধ্যাপক ড. আনিসুজ্জামান। বিশেষ অতিথি ছিলেন দুদক’র কমিশনার ড. নাসিরউদ্দিন আহমেদ, এ এফ এম আমিনুল ইসলাম। মূল প্রবন্ধ উপস্থাপন করেন ঢাকা বিশ্ববিদ্যালয়ের অধ্যাপক ড. সালাহউদ্দিন এম আমিনুজ্জামান। আলোচনায় অংশ নেন দেশের বিশিষ্ট নাগরিকরা।\nমামলার দুর্বলতা, অসম্পূর্ণ তদন্ত প্রতিবেদন ও আইনগত ত্রুটিসহ নানা কারণে দুর্নীতি দমন কমিশনের (দুদক) মামলা আদালতে টিকছে না। এ কারণে দুদক’র মামলার আসামিরা খালাস পেয়ে যাচ্ছে বলে মনে করেন বিশিষ্টজনরা। তাঁরা বলছেন, দুর্নীতিবাজদের সাজা নিশ্চিত করতে না পারলে দুদক’র কার্যক্রম প্রশ্নবিদ্ধ হবে। এজন্য বিশেষ ট্রাইব্যুনাল গঠন করা যেতে পারে।\nসেমিনারে অধ্যাপক ড. আনিসুজ্জামান বলেন, দুর্নীতি বিরোধী আন্দোলনের সঙ্গে জনগণকেও সম্পৃক্ত করতে হবে। এটি একটি সহযোগিতামূলক ব্যবস্থা। অনেকটা আক্ষেপের সুরে এই শিক্ষাবিদ বলেন, আমাদের শিক্ষাব্যবস্থা নৈতিক বোধ সম্পন্ন মানুষ তৈরিতে ব্যর্থ হয়েছে। মূল্যবোধসম্পন্ন মানুষ না হলে দুর্নীতি প্রতিরোধ করা কঠিন। দুর্নীতিবাজদের সাজা কিভাবে নিশ্চিত করা যায়, সে ধরনের পদক্ষেপ নেয়ার আহ্বান জানান তিনি।\nমূল প্রবন্ধে অধ্যাপক সালাহউদ্দিন এম আমিনুজ্জামান বলেন, দুদক’র প্রাতিষ্ঠানিক ভাবমূর্তি আরও গ্রহণযোগ্য করতে এবং প্রাতিষ্ঠানিক কার্যক্রম আরও গতিশীল করতে এর মৌল কাঠামো এখনই বিশ্লেষণ করা উচিত। ট্রান্সপারেন্সি ইন্টারন্যাশনাল, বাংলাদেশের (টিআইবি) নির্বাহী পরিচালক ড. ইফতেখারুজ্জামান বলেন, দুর্নীতিবাজদের বিচারের আওতায় আনতে হবে- এর কোন বিকল্প নেই। বিচারহীনতার সংস্কৃতি দূর করে দৃষ্টান্ত স্থাপন করতে হবে। দুর্নীতি দমনে রাজনৈতিক সদিচ্ছা একটি গুরুত্বপূর্ণ নিয়ামক বলে মনে করেন তিনি।\nসুশাসনের জন্য নাগরিকের (সুজন) সম্পাদক বদিউল আলম মজুমদার বলেন, চিহ্নিত দুর্নীতিবাজদের শাস্তি দেয়ার মাধ্যমে সবার কাছে এ বার্তা পৌঁছে দিতে হবে যে, দুর্নীতি করে পার পাওয়া যাবে না। এজন্য বিশেষ ট্রাইব্যুনাল গঠন করতে হবে। তাহলে দুর্নীতিবাজদের দ্রুত শাস্তি নিশ্চিত করা যাবে। বিএনপি’র ভাইস চেয়ারম্যান চৌধুরী কামাল ইবনে ইউসুফ দুর্নীতির রাজনীতিকীকরণের কথা তুলে ধরেন। তাঁর মতে, দুর্নীতি যেমন সরকারি দলে আছে, তেমনি বিরোধী দলেও আছে। দুর্নীতি কমাতে হলে ওপরের দিক থেকে কাজ শুরু করার পরামর্শ দেন তিনি।\nদুদক’র সদ্য সাবেক চেয়ারম্যান মোঃ বদিউজ্জামান বলেন, দুদক’র স্বাধীনতার কথা শুধু মুখে বললে হবে না। স্বাধীনভাবে কাজ করতে হলে অন্যদের সহায়তা লাগবে। দুদক প্রতিবছর রাষ্ট্রপতির কাছে একটি প্রতিবেদন জমা দেয়। কিন্তু সে প্রতিবেদন নিয়ে সংসদে কখনও আলোচনা হয় না। তিনি আরো বলেন, কেন জানি দুদক নিয়ে আলোচনা করতে সংসদ সদস্যদের অনীহা।\nPrevious Post সাদার্ন ইউনিভার্সিটির স্থায়ী ক্যাম্পাসে আনন্দ উৎসব\nNext Post চট্টগ্রাম ভেটেরিনারি বিশ্ববিদ্যালয়ে দেশের প্রথম এনিম্যাল ব্লাড ব্যাংক


আপনি উন্নত নগর চাইবেন, আবার রিকশাওয়ালা ফুটপাথের হকারের পক্ষে বললেন, এটা কেমন কথা?\nপ্রচ্ছদ » » আপনি উন্নত নগর চাইবেন, আবার রিকশাওয়ালা ফুটপাথের হকারের পক্ষে বললেন, এটা কেমন কথা?\nপূর্ববর্তী বেসরকারি স্কুল ও কলেজের পরিচালনা কমিটির ধরন কেমন হওয়া উচিত?\nপরবর্তী মাশরাফি মুর্তজা : এক উদ্দীপনার নাম\nআপনি উন্নত নগর চাইবেন, আবার রিকশাওয়ালা, ফুটপাথের হকারের জন্য প্রতিবাদ করবেন, এটা কেমন কথা? পৃথিবীর এমন একটা সিদ্ধান্ত দেখান, যে সিদ্ধান্তের কারণে কমবেশি জনদুর্ভোগের সৃষ্টি হয়নি। ধরেন মেট্রোরেলের কাজ চলছে, জনদুর্ভোগ হচ্ছে না? বিভিন্ন ফ্লাইওভার হলো জনদুর্ভোগ হয়নি? রিকশাওয়ালারা কোথায় যাবে, হকারেরা কি করবে এটা দেখার দায়িত্ব নগর কতৃপক্ষের নয়। কারণ একটা রিকশাওয়ালা কিংবা একটা হকারও নগর কর্তৃপক্ষ রিকশা চালানোর ওয়ার্ক অর্ডার দিয়ে কিংবা ফুটপাথের হকারদের ওয়ার্ক অর্ডার দিয়ে কেউ ঢাকায় আনেনি। ওরা এসেছে জীবিকার তাগিদে, রিকশা চালিয়ে যানজট সৃষ্টি করে, ফুটপাথ দখল করে দোকানদারী করে ঢাকায় থাকবে। ধরেন এরা ঢাকায় না আসলে ঢাকার কি ক্ষতি হতো? ঢাকা না খেয়ে মরতো?\nএকটা কথা বলি, অনেক ছোটলোক আর ইডিয়টস আছে যারা যা বুঝে তাই বলে, এরা এই নগরেই হয়তো থাকে, এদের ব্যাখ্যা হলো প্রাইভেটকারের কারণে যানজট বাড়ছে, কথায় দ্বিমত করছি না, কিন্তু এটাও সত্য যে নগরের বাহন প্রাইভেটকার, উন্নত বাস হওয়া উচিত, রিকশা আর ফুটপাথের দোকান নগরের বাহন কিংবা ব্যবসাস্থল হতে পারে না। পৃথিবীর একেবারে অননুন্নত শহরটিতে গেলেও আপনি এই রকম অরাজকতা দেখতে পাবেন না, ঠিক যতোটা অরাজকতা চলছে এই নগরে। সকল অনিয়মের পৃষ্ঠপোষক অসভ্যদের বসবাস এই ঢাকা শহরে। ফেসবুক থেকে


নভেম্বর 5, 2016 কোথায় Bitcoins বাণিজ্য লেখক তানজিলা শারমিন 82043 দর্শকরা\n২২) ১১৭ বছর ধরে নির্মান করা হয় ইতালির বিখ্যাত পিসার হেলানো মিনার। আর সেটা হেলতে সময় নেয় মাত্র ১০ বছর। আজব ব্যাপার হল মাত্র ২০০৮ সালে এসে প্রায় শ খানেক ইঞ্জিনিয়ার এর সমস্টিগত প্রচেস্টায় এটার হেলানো বন্ধ হয় এবং ইঞ্জিনিয়াররা ঘোষনা দেন আগামি ২০০ বছরে এটি আর হেলবে না। প্রধানত নির্মানের সময় বেইজের দুর্বলতার কারনে ই-মুদ্রা এটি হেলা শুরু করে। পরবর্তিতে বেইজে প্রচুর কাজ করা সত্বেও এটি হেলতেই থাকে। র‌্যাবের ক্রিমিনাল ডেটাবেজে (অপরাধী তথ্যভাণ্ডার) থাকা তথ্যানুযায়ী, ছিনতাইচেষ্টাকারীর পরিচয় পলাশ আহমেদ। তার বাড়ি বাড়ি নারায়ণগঞ্জের সোনারগাঁওয়ে। তার বাবার নাম পিয়ার জাহান সরদার।\nএস ই ও’র ব্যাপারে আপনাদের আরও কিছু জানার থাকলে ক্রিয়েটিভ আইটি’র এই গ্রুপে জয়েন করতে পারেন। মাস্ককে অর্ধেকেরও বেশি সময় ধরে রাখুন না, তারপর প্রচুর পরিমাণে পানি পান করুন। চুল নেভিগেশন মোম প্রয়োগ করুন।\nকোটি টাকার ঈদ উপহার : যমুনা ফিউচার পার্ক কর্তৃপক্ষ ক্রেতাদের আনন্দ আরও বহুগুণ বাড়িয়ে দিতে ‘কোটি টাকার ঈদ উপহার’ ক্যাম্পেইন চালু করেছে। এ অফারের আওতায় যমুনা ফিউচার পার্কের যে কোনো ই-মুদ্রা শোরুম থেকে মাত্র এক হাজার টাকার কেনাকাটা করে যে কেউ পেতে পারেন মোটরসাইকেল, টিভি, ফ্রিজ, স্বর্ণালঙ্কার, ইলেকট্রনিক্স ও ইলেকট্রিক আইটেমসহ নানা ধরনের পণ্য। এছাড়া প্রতিটি কেনাকাটার বিপরীতে ক্রেতারা নিশ্চিত উপহার পাবেন। হৃচিক আজমিয়ান, একটি ছোট্ট ওয়েবসাইট ডেভেলপমেন্ট কোম্পানির ছাত্র এবং মালিক, সকালে উঠে নিজেকে বিরক্ত করতে বাধ্য হন। কিন্তু যখন তারা তাকে অজানা সংখ্যার কাছ থেকে ডেকেছিল, তখন তিনি তাৎক্ষনিকভাবে গোলাপ হয়ে উঠলেন, ভাবছিলেন যে এটি একটি নতুন ক্লায়েন্ট ছিল। সুতরাং ধারণা জন্মগ্রহণ করেন অপরিচিতদের কাছ থেকে কল কার্যকর এলার্ম।\nকিছু পুরুষের জন্য, এই ধরনের ইঙ্গিতটি যথেষ্ট হবে এবং আপনাকে কাজ করার জন্য চালানোর জন্য উভয় বাচ্চা বা জীবন্ত নীতিগুলি অনুমোদন করবে না। ভেতরে অদৃশ্য হয়ে যাবে এবং কাজের জন্য যেতে হবে, পূর্বে একটি সপ্তাহের জন্য পণ্য ই-মুদ্রা জন্য টাকা ধার। যেহেতু তাকে কোনও মহিলার কাছ থেকে কিছুক্ষন ক্ষুধা থেকে রক্ষা করা গুরুত্বপূর্ণ। Life হলো সম্পদের মূল্যমান হ্রাসের সময়কাল।\nই ফোল্ডার এখন খালি কিন্তু আপনি এই স্ক্রিপ্ট চালানোর যত তাড়াতাড়ি ওয়াটারমার্ক ইমেজ পূর্ণ হবে।\nমামুর ব্যাটা, নিজের ফিল্ডে চাকুরী পেয়ে গেলে এই খরচ তুড়ি মেড়ে উড়িয়ে দেয়ার মত! কিন্তু সে না হওয়া পর্যন্ত সাস্টেইন করতে হলে এখন থেকেই সঠিক প্রিপারেশন নিন। আমি তো আগেই বলছি আমার কোনো শাখা নেই :p আগের পর্বগুলো মনযোগ দিয়ে পড়ুন, সমাধান বাতলে দেওয়া আছে দোস্ত!\nপাবলিক ট্রানজিট : ভোটারদের দাবীর প্রতি লক্ষ্য রেখে অলিভিয়া চাউ তার নির্বাচনী প্রচারনার কৌশল তৈরী করেছেন পাবলিক ট্রনজিটের উপর বিশেষ গুরুত্ব আরোপ করে। তিনি জোর দিয়েছেন উন্নত বাস সার্ভিসের উপর। পিক আওয়ারে বাস সার্ভিস ১০% বৃদ্ধি করবেন বলে তিনি ভোটারদের প্রতিশ্রুতি দিচ্ছেন। রব ফোর্ড প্রতিযোগিতায় থাকা অবস্থায় বলেছিলেন তিনি সাবওয়ের বিস্তৃতি ঘটাবেন। ৯ বিলিয়ন ডলার খরচ করে তিনি ৩২ কিলোমিটার বিস্তৃতি ঘটাবেন সাবওয়ে সিস্টেমে। ড্যগ ফোর্ড এসে তার ভাইয়ের পলিসিকেই অনুসরণ করছেন। অন্যদিকে জন টরি জোর দিচ্ছেন তার স্মার্ট ট্রাক প্লানের উপর। তার এই প্লানে আছে ২২টি স্টপেজসহ ৫৩ কিলোমিটার নতুন রেইলট্রাক গড়ে তোলা। আপনি কিংবা আপনার কোম্পানি কি, আপনার কোম্পানির মিশন, ভিশন, অতীত, আপনার কোম্পানির সদস্যদের সম্পর্কে এখানে তুলে ধরতে হবে। এককথায় আপনার কিংবা কোম্পানির সম্পর্কে যাতে এই পেইজ থেকে পুরো ধারণা দেওয়া যায় সেভাবে উপস্থাপন করতে হবে অ্যাবাউট/অ্যাবাউট আস পেইজ।\nএবার একটি মুদ্রা ক্রয় করুন ও আস্তে আস্তে শুরু করুন, তাহলে আস্তে আস্তে অভিজ্ঞ হয়ে উঠবেন।\nইসরাইলি অনলাইন জুয়া উদ্যোক্তা এবং প্রধান, Playtech ভাগীদার, টেডি Sagi, তার এইম তালিকা ই-প্রক্রিয়া কোম্পানী, SafeCharge, শীর্ষ মান Group PLC সহায়ক মক্কা বিঙ্গো এবং অনলাইন লেনদেনের জন্য নির্বাচিত করা হয়েছে যে ঘোষণার সঙ্গে অন্য অনলাইন জুয়া অভ্যুত্থানের রান করেছেন Grosvenor ক্যাসিনো. 'ই-মুদ্রা আমার আর কি বিকল্প ছিল?'\nকক্সবাজার সদর মডেল থানার কার্যক্রম নিয়ন্ত্রণে নিয়েছে সংঘবদ্ধ দালাল চক্র। প্রতিনিয়ত দালালের খপ্পরে পড়ে আর্থিক ও শারীরিকভাবে চরম ক্ষতির সম্মুখীন হচ্ছেন বিচারপ্রার্থী লোকজন। পাশাপাশি বিভিন্ন এলাকায় পুলিশের অসাধু কর্মকর্তাদের ছত্রছায়ায় চলছে নানা অপকর্মসহ চাঁদাবাজি ও আটক বাণিজ্য। অভিযোগ ওঠেছে ওয়ারেন্টভুক্ত আসামি, নানা বিরোধপূর্ণ জমিসংক্রান্ত বিষয়ে আটক ও মাদক কিংবা ইয়াবা ব্যবসায়ীর অপবাদ দিয়ে গ্রেপ্তার করে তা মোটা অংকে ছাড়ানোসহ ই-মুদ্রা নানা অপকর্ম চালিয়ে যাচ্ছে এই দালাল চক্র। সংখ্যা সিস্টেম গণনা সম্পাদন সংখ্যা এবং সম্পর্কিত পদ্ধতি লেখার জন্য নিয়ম কল।


নবী করীম সাল্লাল্লাহু আলাই সাল্লামের আদর্শ হচ্ছে- সে মুমিন, যার প্রতিবেশী তার মুখ ও হাত থেকে নিরাপদ। সে পরীক্ষায় এখন আস্তিক-নাস্তিক দুজনই ফেল।\nসমাজে প্রতিষ্ঠিত ব্যক্তিবর্গ, ভাবসাব, চলাফেরা, দেখতে শুনতে নাদুস-নুদুস, পরিচিতি ব্যক্তিত্ব। দেখলেই বুঝা যায় তার অবস্থান। প্রচুর পরিমাণে গুণগ্রাহী (প্রশংসাপ্রিয়), আত্মীয়-স্বজন, প্রতিবেশী, অন্যরকম পরিবেশ, এসি বাড়ি-গাড়িতে থাকা ও চলাফেরা। আদর্শের মানদণ্ডে অনুত্তীর্ণ, হোক আস্তিক বা নাস্তিক। নাস্তিকরা দেখে আস্তিকদের এমন ‘বড় মানুষদের’ উল্টোপাল্টা আচরণ। আর আস্তিকরা দেখে নাস্তিক্যবাদীদের অপকর্ম। এদের উভয়ের চিন্তাগত ও দৃষ্টিভঙ্গিত মিল- একজনের পিছনে আরেকজনের লেগে থাকা। কেউ কারো বিষয় নিতে পারে না। নেয়ার কথাও নয়।\nদু’শ্রেণির মানসিকতা সম্পূর্ণ বিপরীত। তাহলে সমাধান কী, শুধুই যুদ্ধ? হয় মুখে, নয় রাস্তায়। আসলেই কি তারা যে যার অবস্থানে থেকে যে যার গোত্রের প্রতিনিধিত্ব বা উপকারে ব্যস্ত? মূলত এখানে মানদণ্ড হচ্ছে, নিজের ব্যক্তিগত সুবিধাবাদী চিন্তার বহিঃপ্রকাশ। আসলে কেউ যদি আদ্যোপান্ত গবেষণা রাখে তবে এ দু’দলের মধ্যে থাকবে ভ্রাতৃত্বপূর্ণ সম্পর্ক। একজন আরেকজনকে পাশে বসিয়ে, চা খাইয়ে আদর্শের মতবিনিময় করতেন। যার দ্বারা ভালো-মন্দের মাঝখান থেকে ভালোকে উদ্ধার করে সঠিক সত্য তুলে আনা সম্ভব হতো।\nঅথচ ব্যক্তিগত স্বার্থের কাছে জাতির আদর্শ আজ বন্দী। নাস্তিকরা আস্তিকদের যে আদর্শ দেখে তা কি আদৌ আদর্শ? ইসলাম ধর্মে স্রষ্টা কর্তৃক মনোনীত সর্বশেষ আদর্শ নবী করীম সাল্লাল্লাহু ওয়া সাল্লাম । যার জীবনের বাস্তবতা এমন, অনেকেই জীবন পরিবর্তন করেছে তাকে দেখামাত্রই। তাহলে তারা তার কী দেখেছিল? যে বিষয়গুলো নিয়ে আজ আস্তিক-নাস্তিকদের গবেষণার মূল বিষয়, সেগুলো চাপা পড়ে এখন স্বার্থবাদী বিষয় নিয়ে কাদা ছোড়াছুড়ির প্রতিযোগিতা।\nযদি কেউ সুস্থ মস্তিষ্কে স্বাভাবিক প্রক্রিয়ায় পাশাপাশি বসে ঠাণ্ডা মাথায় আলোচনা করে চিন্তা ও জ্ঞানগত বিষয় নিয়ে, তখন অবশ্যই কোনো না কোনো সমাধানে আসা সম্ভব। যদি তা নাও হয় তবে অন্ততপক্ষে একজন আরেকজনের কাছে নিরাপদ থাকবে মৌখিক ও শারীরিকভাবে।\nসমস্যা মূলত কোথায়? জ্ঞান ও চিন্তায়। যারা আস্তিক মানসিকতায় সর্বোচ্চ পর্যায়ের জ্ঞানী, তারা কখনো নাস্তিকদের আক্রমণ করবে না বরং সার্বক্ষণিক তাদের উদ্ধার ও হেদায়ার চিন্তা-চেষ্টায় ব্যস্ত থাকবে। আর নাস্তিকদের সর্বোচ্চ পর্যায়ের জ্ঞানী যারা, তারা কখনো আস্তিক্যবাদী মানুষদের আক্রমণ না করে তাদের সর্বোচ্চ পর্যায়ের সমাধান নিয়ে ব্যস্ত থাকবে। যদিও চিন্তাগত দিক থেকে বিশ্বের বড় বড় চিন্তাবিদ নাস্তিকরা সরাসরি তাদের নাস্তিকতার উৎস সন্ধান নিয়ে সন্দেহ করে কোনো আস্তিককে আক্রমণ করে না । যারা করে তারা উগ্রপন্থী আস্তিক ও নাস্তিক।\nএ দলটাই সবচেয়ে ভয়ঙ্কর বিপজ্জনক। যদি কেউ সুস্থ মস্তিষ্কে স্বাভাবিক প্রক্রিয়ায় পাশাপাশি বসে ঠাণ্ডা মাথায় আলোচনা করে চিন্তা ও জ্ঞানগত বিষয় নিয়ে, তখন অবশ্যই কোনো না কোনো সমাধানে আসা সম্ভব। যদি তা নাও হয় তবে অন্ততপক্ষে একজন আরেকজনের কাছে নিরাপদ থাকবে মৌখিক ও শারীরিকভাবে। নবী করীম সাল্লাল্লাহু আলাই সাল্লামের আদর্শ হচ্ছে- সে মুমিন, যার প্রতিবেশী তার মুখ ও হাত থেকে নিরাপদ। সে পরীক্ষায় এখন আস্তিক-নাস্তিক দুজনই ফেল।\nবাকস্বাধীনতা প্রত্যেকটা মানুষের প্রাকৃতিক ও জন্মগত অধিকার। যার যা ইচ্ছা সেটা বলতেই পারে। কিন্তু ভুল-শুদ্ধের যাচাই-বাছাই বিভিন্ন মতামত ও পরামর্শের দ্বারা হতে হবে। যদি সেই সুযোগটা কেউ না দেয় তবে সমাধান কিভাবে সম্ভব? যারা আস্তিক তাদের চিন্তা করা উচিত, যদি তাদের সংখ্যাগরিষ্ঠতা কমে যায় তখন তারা বাকস্বাধীনতার ব্যাপারে কিভাবে সিদ্ধান্ত নিবেন। আর যারা নাস্তিক তাদের চিন্তা করা উচিত, যদি তাদের সংখ্যাগরিষ্ঠতা বেড়ে যায় তখন কি তারা ফ্যাসিস্ট মানসিকতায় ধার্মিকদের দমন করবেন? এভাবে পাল্টাপাল্টি কি আমাদের জন্য শান্তির সমাধান?\nনবী’র আপন চাচা আবু জেহেল তার ভাতিজা এবং ধর্ম সম্পর্কে বুঝে শুনে জেনেও অন্ধ ভক্তির কারণে ফিরতে পারেনি। তবুও তিনি আশা ছাড়েননি। অথবা জিহাদের আগে সর্বোচ্চ পর্যায়ে ভালোবাসা দিয়ে পরিবর্তনের চেষ্টা করেছেন। কে এ আদর্শ নিয়ে চিন্তা করে? আর নাস্তিকরা কাকে আদর্শ মেনে এমন উৎশৃংখল পরিস্থিতি সৃষ্টি করছে? সত্যিই চিন্তার বিষয়।\nক্যাটাগরি: ইসলাম, ধর্ম-দর্শন-বিজ্ঞান, মিনি কলাম


প্রকাশিত : ১৭ মে, ২০১৮ আপডেট : ৩ বছর আগে\nসুলায়মান আল মাহমুদ: ইফতারি ও আম-কাঁঠলি সমাজে প্রচলিত অপসংস্কৃতির কয়েকটির মধ্যে অন্যতম। তাও আবার এইগুলো অনেক ব্যয় বহুল। আমাদের সিলেট ছাড়াও দেশের প্রায় প্রত্যেক জায়গায়ও আহামরি রোগের মত দেখা দিয়েছে এই দুটি অপসংস্কৃতি।\nপ্রচলিত এই দু’টি অপসংস্কৃতি প্রভাবশালী পরিবারের জন্য খুব একটা চিন্তার বিষয় নয়।বরং অনেক পরিবার এই অপসংস্কৃতিতে আনন্দ পায়। কিন্তু গরীব, অসহায় পরিবারের কর্তাদের জন্য পবিত্র মাহে রমজান এবং জ্যৈষ্ঠ মাস এক অসহনীয় সময় যা ধনী, বিত্তশালীরা কোনো ভাবে বুঝেন না।\nপবিত্র মাহে রমজান মাস যেখানে ইবাদাতে মশগুল থাকার কথা সেখানে অসহায় বাবারা চিন্তায় থাকেন কেমন করে ইফতারি দেবে মেয়ের বাড়িতে? না হয় সম্মান যাবে, মেয়ের শশুর বাড়ির মানুষ কি বলবে?অপর দিকে ধনী, বিত্তশালী বাবারা বিদেশ থেকে টাকা এনে ধুমধাম করে প্রায় ২০/৩০ হাজার টাকা খরছ করে মেয়ের সম্মান বাড়ানোর জন্য ইফতারি ও আম-কাঠলি দিয়ে থাকেন অথচ এই অপসংস্কৃতির কারণে অনেক বাবার জন্য বুকফাটা দুঃখ আর কষ্ট হয় তা কেউ কি জানে!\nতাই আসুন যুগযুগ ধরে চলে আসা শ্বশুরবাড়ির ইফতারি ও আম-কাঁঠলি নামক কুসংস্কারের বিরুদ্ধে গণসচেতনতা তৈরী করে নিম্নবিত্ত ও মধ্যবিত্ত পরিবার গুলোকে শান্তিতে থাকতে দেই। সবাই মিলে যার যার অবস্থান থেকে এই নৈতিক দায়িত্ব পালন করলে সময়ের ব্যবধানে এই কুসংস্কার এক দিন দুর হয়ে যাবে।\nপরবর্তী খবর পড়ুন : আহলান সাহলান মাহে রামাজান\nThus essay writing is just...\nসারা দেশের ন্যায় সিলেট সদর...


পরমাণু চুক্তি পরবর্তী ইরান কেমন হবে! – ইস্টিশন ব্লগ\nকক্ষ নং ১০৩। প্যালাইস কোবার্গ হোটেল। ভিয়েনা, অস্ট্রিয়া। দীর্ঘ ২০ মাসের আলোচনার ইতি। মার্কিন পররাষ্ট্রমন্ত্রী জন কেরি এবং তার প্রতিপক্ষ ইরানের পররাষ্ট্রমন্ত্রী মোহাম্মদ জাভাদ জারিফের কাজ অবশেষে শেষ হলো। ১৩ জুলাই ২০১৫ মধ্যরাতে সমঝোতার খুঁটিনাটি চূড়ান্ত হলো। ইরানের পরমাণু কর্মসূচী কিভাবে চলবে, তার সমঝোতা করতেই এই চুক্তি।\nএক সুদীর্ঘ আলোচনার পথ পাড়ি দিতে হয়েছে এজন্য।জাতিসংঘ নিরাপত্তা পরিষদের পাঁচ স্থায়ী সদস্য যুক্তরাজ্য, যুক্তরাষ্ট্র, ফ্রান্স, রাশিয়া ও চীন ছিল টেবিলের একপ্রান্তে। তাদের সঙ্গে আরো ছিল শক্তিধর দেশ জার্মানির প্রতিনিধিরা। আর এক পাশে বসে আলোচনা চালিয়েছে ইরান। পশ্চিমাদের চাহিদার সঙ্গে তাল মিলিয়ে তারা চুক্তিতে যেত পারব কিনা, এ নিয়ে অনেকেরই সন্দেহ ছিল। কিন্তু শেষ পর্যন্ত ইরান তা পেরেছ। ধর্মীয় কট্টরপন্থা, মার্কিন বিরোধিতা, পশ্চিমা শক্তিবলয়ের বিরোধিতা, সব খোলস ছেড়েই বেরিয়ে আসল ইরান।\nএই ঘটনার নানামুখী মূল্যায়ন এ পর্যন্ত হয়েছে। অনেকে ইরানকে এক্ষেত্রে কৃতিত্ব দিয়েছেন। কিন্তু বাস্তবতার দিকে নজর দিলে বোঝা যায়, ইরানই এই চুক্তির জন্য পশ্চিমাদের দ্বারস্থ হয়েছিল। এমনকি নিজেদের উচ্চাভিলাষী পারমাণবিক প্রকল্প বন্ধ করে হলেও তারা এখন ইউরোপ-আমেরিকার নেক নজর চায়। আর এই নেক নজরের অর্থ হচ্ছে অর্থনৈতিক অবরোধ প্রত্যাহার। এটা না হলে যে তারা বিরাট বিপদে পড়তে যাচ্ছে, এটা ইরানী নেতৃত্ব বুঝতে পেরেছিল।\nকেন ইরান চুক্তি করল?\nইরানের ইসলামি বিপ্লবের নেতারা কট্টর দমন চালিয়ে দীর্ঘদিন ধরে সমাজের ভিন্নমত পোষণকারীদের দাবিয়ে রেখেছেন। সম্প্রতি মধ্যপ্রাচ্যজুড়ে প্রযুক্তি ও অস্থিতির বিকাশ, তথাকথিত ‘আরব বসন্ত’, এবং যুদ্ধাবস্থা, এগুলোকে আমলে নিয়েছে ইরানী নেতারা। এভাবে চলতে থাকলে যে ক্ষমতার নাটাই ধরে রাখা কঠিন হবে এবং যেকোনো সময় খারাপ কিছু ঘটারও আশঙ্কা আছে। এ থেকে বের হতে দেশের অভ্যন্তরে কাজের ব্যবস্থা করা, মানুষের ক্রয়ক্ষমতা বৃদ্ধি ও শাসন ব্যবস্থার শক্তিশালীকরণ খুব জরুরী। তাছাড়া মধ্যপ্রাচ্যের রাজনীতিতে হস্তক্ষেপের ক্ষমতা অর্জনের বিবেচনাও আছে। সব মিলিয়ে অর্থনৈতিক অবরোধ দূর করতে ইরান মরিয়া ছিল।\nতাছাড়া ইরানের শাসকরা ভালোভাবেই জানে যে, তারা কী পরিমাণ শত্রু কর্তৃক পরিবেষ্টিত। চিরশত্রু ইসরাইল তো আছেই, মুসলিম বিশ্বের বড় দেশগুলোও তার শত্রু। এর সঙ্গে যুক্ত হয়েছে পশ্চিমা প্রজেক্ট ‘আইএস’। ইরানের অভ্যন্তরে বড় হয়ে উঠছে ইসলামি বিপ্লবের বিরোধীরা। প্রবাসী, দেশত্যাগী ইরানিদের বড় অংশ, যারা অধিকাংশই বামপন্থি, কমিউনিস্ট বা উদারতাবাদি তাদের চাপও বাড়ছে ইরানের কথিত মোল্লা সরকারের ওপর। এর বাইরে বিশ্ব পরাশক্তিগুলো তো রয়েছেই।\nএকসঙ্গে সব চাপ মোকাবিলার চাইতে কিছুটা কৌশলের আশ্রয় নিল ইরানের বর্তমান শাসকশ্রেণী। জনগণের অর্থনৈতিক দুরবস্থা লাঘব করে বৈষয়িক উন্নতির পথ সহজ করতে পারলে এসব চাপ মোকাবিলা সহজ হবে ভেবেছে তারা। এই বিবেচনাও কাজ করেছে পশ্চিমাদের সঙ্গে পারমাণবিক সমঝোতার পেছনে।\n১০০ বিলিয়ন মার্কিন ডলার সমমূল্যের ইরানি সম্পদ জব্দ আছে পশ্চিমা অবরোধে। অবরোধ উঠলে প্রতি বছর ২০ বিলিয়ন মার্কিন ডলার সমমূল্যের আয় আসবে তেল রপ্তানি থেকে। লেবাননের হিজবুল্লাহ, ইয়েমেনের হুতি বিদ্রোহী, সিরিয়ায় আসাদ বাহিনী- এসব গ্রুপকে টিকিয়ে রেখে এ অঞ্চলের কর্তৃত্বের সাম্রাজ্যবাদী আকাঙ্ক্ষার খরচ মেটাতেও ইরানের দরকার প্রচুর অর্থ। সেই বিবেচনাও কাজ করেছে পারমাণবিক সমঝোতার পথে।\nকেন পশ্চিমারা চুক্তিতে গেল?\nঅন্যদিকে প্রশ্ন উঠবে, পশ্চিমারা তাহলে এগিয়ে আসছে কেন? কারণটা হচ্ছে, জার্মানি, রাশিয়া ও চীন। নতুন করে শক্তি অর্জন করা এই পরাশক্তিগুলো মধ্যপ্রাচ্যের বিপুল সম্পদরাশির ওপর মার্কিনের একচেটিয়া দখলদারিত্বের অবসান এবং এর পুনর্বিন্যাস চাইছে। সিরিয়ায় তারা মার্কনকে যুদ্ধ করতে দেয়নি। তেমনি আইএসের জন্মদাতা হিসেবে তারা মার্কিন অক্ষকে চাপে রেখেছে। পাশাপাশি মার্কিন এই চাপেও আছে যে, বর্তমান পরিস্থিতি মোকাবেলা করতে না পেরে ইরান যদি তড়িঘড়ি করে পারমাণবিক বোমা বানিয়ে ফেলে, তাহলে আর মধ্যপ্রাচ্য এভাবে দখলে রাখা যাবে না। তাদের জন্য দরকার ছিল, পশ্চিমা বন্ধুদের এটা আশ্বস্ত করা যে, মধ্যপ্রাচ্যের পুনর্গঠন করে তাদের পাওনা হিস্যা বুঝিয়ে দেয়া এবং ইরানের পারমাণবিক অভিলাষ বন্ধ করতে তারা সমর্থ। সে হিসেবে আলোচনার টেবিলটা মার্কিনিদের আগ্রহেই তৈরী হয়েছে।\nতাছাড়া ইরান ওই অঞ্চলের শক্তিশালী রাষ্ট্রগুলোর একটি। দীর্ঘদিন তাদের তেমন কোনো শক্তিক্ষয় হয়নি। বাদবাকি বড় শক্তিগুলোর মধ্যে ইরাক, সিরিয়া ও মিশর এখন নিজের অভ্যন্তরীণ দ্বন্দ্ব নিয়েই ব্যতিব্যস্ত। সুতরাং মার্কিনের জন্য ইরানকে যুদ্ধে নামানো খুবই দরকারি। কিন্তু ইরান যদি নিজের ইচ্ছায় যুদ্ধ করে তা মার্কিনের কাজে লাগবে না। তাই ইরানকে খেলাতে হবে পরিকল্পনামাফিক। ইসরাইলের অস্তিত্ব নিরাপদ রাখার বড় কৌশল হিসেবে প্রতিপক্ষ মুসলমান দেশগুলোর মধ্যে বিভাজন ও দ্বন্দ্ব তৈরি করা। মুসলমানদের মধ্যে শিয়া ও সুন্নির দ্বন্দ্ব বাড়িয়ে তোলা সেই প্রক্রিয়াকে সহজ করে আসছে। আইএসের মুখোমুখি ইরানকে দাঁড় করিয়ে দিলে সেটা তাদের জন্য খুবই ফলদায়ক হবে। সুতরাং ইরানকে মিত্রতার জালে বেঁধে নিজেদের পরিকল্পনা অনুযায়ী খেলানোটাই মার্কিনের কৌশল। ‘শত্রুকে কাছে রাখা, চোখে চোখে রাখা ও সুযোগ বুঝে ধ্বংস করা’র বহুল প্রমাণীত ও কার্যকর সামরিক নীতির ওপর ভিত্তি করেই মার্কিন এগুচ্ছে।\nবর্তমান ইরান কি পশ্চিমাপন্থী?\nইরাক যুদ্ধের সময় এ অভিযোগ উঠেছিল যে, ইরানের সঙ্গে মার্কিনের গোপন আঁতাত হয়েছে। নইলে মার্কিনের পক্ষে এভাবে ইরাক দখল করা সম্ভব হতো না। ইরান ভূমিকা রাখলে এই যুদ্ধে জয় পেতে মার্কিনের দীর্ঘ সময় লেগে যেত। ইরাকিদের পরাজয় ঘটাতে অনেক কাঠখড় পোড়াতে হতো। সেই থেকে ইরানের বিরুদ্ধে অভিযোগ যে, তারা গোপনে মার্কিনের সঙ্গে আঁতাত করে আসছে। এ অভিযোগ যে ভিত্তিহীন নয়, তা ইরান সরকারে দিকে তাকালেই বোঝা যায়।\nকট্টরপন্থি প্রেসিডেন্ট আহমাদিনেজাদের পর ইরানের ক্ষ্মতায় আসে পশ্চিমা শিক্ষিতরা। উদারপন্থি প্রেসিডেন্ট রুহানি ও পররাষ্ট্রমন্ত্রী জারিফ উভয়েই তাই। ধর্মীয় শাস্ত্রবিদ হাসান রুহানি তেহরান বিশ্ববিদ্যালয় থেকে জুডিশিয়াল ল’তে বিএ ডিগ্রি নেন। পরবর্তীতে স্কটল্যান্ডের গ্লাসগো ক্যালেডিয়ান ইউনিভার্সিটি থেকে কনস্টিটিউশনাল ল’তে এম.ফিল ও পিএইচডি ডিগ্রি লাভ করেন। ১৬ বছর ধরে ইরানের গুরুত্বপূর্ণ সুপ্রিম ন্যাশনাল সিকিউরিটি কাউন্সিলের সেক্রেটারি হিসেবে দায়িত্ব পালন করেন এই রাজনীতিবিদ। পারমাণবিক কর্মসূচি নিয়ে আলোচনার জন্য তাকে স্থানীয়ভাবে ‘ডিপ্লোম্যাটিক শেখ’ নামে অভিহিত করা হয়।\n৮ জানুয়ারি ১৯৪০ সালে ইরানে জন্ম নেয়া পশ্চিমা শিক্ষায় শিক্ষিত সিনিয়র অ্যাডভাইজর টু মিনিস্টার অব ফরেন অ্যাফেয়ার্স মোহাম্মদ জাভাদ জারিফ খুব ভালো ইংরেজি বলতে পারেন। ক্যারিয়ার ডিপ্লোম্যাট জারিফ ১৯৮১ সালে ইন্টারন্যাশনাল রিলেশনসে বিএ এবং ১৯৮২ সালে একই বিষয়ে এমএ ডিগ্রি লাভ করেন যুক্তরাষ্ট্রের সানফ্রানসিসকো ইউনিভার্সিটি থেকে। পরবর্তীতে ১৯৮০ সালে ইউনিভার্সিটি অফ ডেনভারের গ্র্যাজুয়েট স্কুল অব ইন্টারন্যাশনাল স্টাডিজ থেকে ইন্টারন্যাশনাল রিলেশনসে আবারও এমএ ডিগ্রি নেন। আন্তর্জাতিক সম্পর্ক বিষয়ে যুক্তরাষ্ট্রের বিশ্ববিদ্যালয় থেকে দুটি মাস্টার্স ডিগ্রি নেয়ার পর ডেনভার বিশ্ববিদ্যালয় থেকে ইন্টারন্যাশনাল ল অ্যান্ড পলিটিক্স বিষয়ে পিএইচডি ডিগ্রি লাভ করেন। প্রায় অর্ধদশক ধরে জাতিসংঘে ইরানের দূত ও স্থায়ী প্রতিনিধি হিসেবে দায়িত্ব পালনসহ দেশের পক্ষে অনেক গুরুত্বপূর্ণ আন্তর্জাতিক দায়িত্ব পালনকারী জাভাদ জারিফ তার ইংরেজি ভাষায় দক্ষতা, ডিপ্লোমেটিক যোগ্যতার কারণে আন্তর্জাতিক মহলে অত্যন্ত সুপরিচিত ব্যক্তিত্ব।\nবিশ্লেষকরা বলছেন, ইরানের সঙ্গে এই চুক্তির মাধ্যমে মার্কিন দীর্ঘমেয়াদি লক্ষ্য অর্জন করতে চায়। ইরানের শাসকদের পশ্চিমা বলয়ে টানা ও আঞ্চলিক পর্যায়ে ইরানের শক্তি হ্রাস করাটা তাদের চূড়ান্ত লক্ষ্য। রুহানি ও জারিফ সেই চালেরই ঘুটি। এই অক্ষ কার্যকর থাকলে ও এগুলে ইরানের রূপান্তর ঘটতে খুব বেশি সময় লাগবে না।\nচুক্তির ফল কী\nদুই পক্ষের মধ্যে সাক্ষর হওয়া পরমাণু চুক্তির মূল দলিল ১০০ পৃষ্ঠার। সঙ্গে পাঁচ পাতার সংযুক্তি আছে। এতে বলা আছে, জাতিসংঘের পর্যবেক্ষক দলকে ইরানের সামরিক ক্ষেত্রগুলো পরিদর্শনের সুযোগ দেয়া হবে। তবে জাতিসংঘের পর্যবেক্ষণের অনুরোধ চ্যালেঞ্জ করতে পারবে ইরান। শর্ত অমান্য করলে ৬৫ দিনের মধ্যে তাদের ওপর আবার অবরোধ আরোপ হবে। অস্ত্র ও ক্ষেপণাস্ত্রের ব্যাপারে জাতিসংঘের নিষেধাজ্ঞাগুলো যথাক্রমে আরও ৫ ও ৮ বছর বহাল থাকবে। ইরানের শত শত কোটি ডলার মূল্যের জব্দ সম্পদ মুক্ত করা হবে। চুক্তির প্রথম ১০ বছরে ইরান উন্নত সেন্ট্রিফিউজের জন্য গবেষণা করতে পারবে।\nচুক্তির আলোকে শিগগিরই মার্কিন, ইইউ ও ইরানের সংসদে প্রস্তাব পাশ হবে। জাতিসংঘ ও আন্তর্জাতিক আণবিক সংস্থা এর অনুমোদন দিবে। তার পরই ইরানের ওপর থাকা অর্থনৈতিক নিষেধাজ্ঞা তুলে নেয়া হবে। এরপর প্রত্যাহার হবে জাতিসংঘের অস্ত্র নিষেধাজ্ঞা। চুক্তি অনুসারে ১০ বছর পর পরমাণু কর্মকাণ্ড সীমিতকরণের মেয়াদ শেষ হয়ে গেলে ইরান অত্যাধুনিক প্রযুক্তি প্রয়োগের মাধ্যমে পরমাণু কর্মকাণ্ড চালাতে পারবে।\n১৯৭৯ সালে ইরানের শাসনক্ষমতায় ছিলেন মার্কিনপন্থি রেজা শাহ পাহলভী। ১৯৭৯ সালে আয়াতুল্লাহ খোমেনীর নেতৃত্বে ইরানে যে ইসলামি বিপ্লব ঘটে, তাতে ক্ষমতাচ্যুত হয় মার্কিন সমর্থনপুষ্ট শাহ সরকার। ১৯৭৯ সালের জানুয়ারিতে রেজা শাহ সপরিবারে ইরান থেকে পালিয়ে যান। এর দুই সপ্তাহ পরে ১৪ বছরের নির্বাসিত জীবন ছেড়ে বিপ্লবের নেতা হিসেবে আয়াতুল্লাহ খোমেনী ফ্রান্স থেকে দেশে ফেরেন। অক্টোবর, ১৯৭৯তে পলাতক, দেশছাড়া শাহকে ক্যানসারের চিকিৎসার জন্য যুক্তরাষ্ট্রে ঢুকতে দেয়া হয়। এর দুই সপ্তাহ পরে তেহরানের মার্কিন দূতাবাসে বিক্ষুব্ধ ছাত্ররা ঢুকে পড়ে ৫০ জন মার্কিনিকে জিম্মি করে। প্রতিবাদে যুক্তরাষ্ট্রে থাকা সকল ইরানি সম্পদ জব্দ করে যুক্তরাষ্ট্র।\n১৯৮০ সালে শুরু হয় ইরাক-ইরান যুদ্ধ। ১৯৭৯ সালের ইসলামি বিপ্লবের প্রতিক্রিয়ায় যুক্তরাষ্ট্র সরাসরি ইরাকের স্বৈরশাসক সাদ্দাম হোসেনের পক্ষাবলম্বন করে।\n১৯৮১ সালে যুক্তরাষ্ট্রে রোনাল্ড রিগ্যান প্রেসিডেন্ট হিসেবে শপথ নেয়ার কয়েক মিনিটের মধ্যেই মার্কিন জিম্মিদের ছেড়ে দেয় ইরান।\n১৯৮৯ সালে আয়াতুল্লাহ খোমেনীর মৃত্যু হলে, আয়াতুল্লাহ আলী খামেনী নতুন সুপ্রিম লিডারের দায়িত্ব নেন।\n২০০২ সালে জর্জ ডব্লিউ বুশ যুক্তরাষ্ট্রের প্রেসিডেন্ট হিসেবে স্টেট ইউনিয়নের ভাষণে ইরাক, ইরান এবং উত্তর কোরিয়াকে ‘শয়তানের দোসর’ হিসেবে অভিহিত করেন। একই বছরের আগস্ট মাসে নির্বাসিত ইরানি একটি গোষ্ঠী দেশটির গোপন রাখা পরমাণু স্থাপনার তথ্য প্রকাশ করে। সপক্ষত্যাগী ইরানি ওই গোষ্ঠীর দাবি পশ্চিমা বিশ্বকে সুযোগ এনে দেয়। যুক্তরাষ্ট্র চড়াও হতে শুরু করে ইরানের ওপর।\n২০০৩ সালে সন্দেহভাজন কর্মসূচি স্থগিত করতে সম্মত হয় ইরান। তবে পরের বছর প্রতিশ্রুতি থেকে সরে যায়।\n২০০৪ সালে আন্তর্জাতিক আণবিক সংস্থা ইরানের গোপন পারমাণবিক অস্ত্র কর্মসূচির প্রমাণ পায়নি। প্যারিসে আলোচনা হয়। ইরান কিছু কর্মসূচি স্থগিত করে।\n২০০৫ সালে ইরানেও ক্ষমতার পালাবদল ঘটে। কট্টরপন্থি মাহমুদ আহমাদিনেজাদ ইরানের প্রেসিডেন্ট হলে ইরান ও পশ্চিমা বিশ্বের বিরোধ তুঙ্গে ওঠে। ইরান ইউরোনিয়াম গ্যাস উৎপাদনের দাবি করে। আলোচনা থেকে বেরিয়ে যায় ইউরোপীয় দেশগুলো।\n২০০৬ সালের ডিসেম্বরে জাতিসংঘ নিরাপত্তা পরিষদ ইরানের ওপর অর্থনৈতিক নিষেধাজ্ঞা পাস করে। যুক্তরাষ্ট্র ও ইউরোপীয় ইউনিয়নও একই ধরনের ব্যবস্থা নেয়।\n২০০৭ সালের এপ্রিল মাসে ইরানের কট্টরপন্থি প্রেসিডেন্ট আহমাদিনেজাদ ঘোষণা করেন, ইরান শিল্প পর্যায়ে পারমাণবিক জ্বালানি তৈরি করছে। ইরান ইউরোনিয়াম গ্যাস উৎপাদন করছে, ইরানি প্রেসিডেন্টের এই ঘোষণা যুক্তরাষ্ট্রকে ক্ষিপ্ত করে তোলে। যুক্তরাষ্ট্র এককভাবে ইরানের ওপর অধিকতর কঠিন অবরোধ ও নিষেধাজ্ঞা জারি করে।\n২০১১ সালে ইরানের ওপর সর্বাত্মক অবরোধ আরোপ করা হয়। মার্কিন কংগ্রেস ইরানের কেন্দ্রীয় ব্যাংকের সঙ্গে লেনদেন করা ঋণদাতাদের ওপর নিষেধাজ্ঞা আরোপ করে। ওই বছরের জানুয়ারিতে ইউরোপিয়ান ইউনিয়নের সব দেশ ইরানের তেল আমদানির ওপর নিষেধাজ্ঞা জারি করে।\n২০১২ সালে এসে সর্বাত্মক অবরোধ ইরানের অর্থনীতি ও সমাজকে মারাত্মক আঘাত করে। এক বছরের মধ্যে ইরানের জিডিপি মাথাপিছু প্রায় ৮ শতাংশ কমে যায়। মুদ্রাস্ফীতি বাড়ে প্রায় ১০ শতাংশ। বেকারত্ব ২০ শতাংশ ছুঁয়ে যায়। ইরানের ক্রুড তেল রপ্তানি আয় ৪০ শতাংশ কমে যায়। বাজেট ঘাটতি দাঁড়ায় জিডিপির ৩.৫ শতাংশ। শিল্প খাতে উৎপাদন ৪০ শতাংশ কমে যায়।\n২০১৩ সালে ইরানে নবনির্বাচিত মধ্যপন্থি প্রেসিডেন্ট হাসান রুহানি আলোচনার প্রস্তাব দেন। বারাক ওবামার সঙ্গে হাসান রুহানির ফোনালাপ ঘটে। ছোটখাট নিষেধাজ্ঞা প্রত্যাহার হয়। পরমাণু কর্মসূচি স্থগিত করে ইরান।\n২০১৪ সালে জুলাই-নভেম্বর সময়সীমার মধ্যে আলোচনায় সমঝোতা ব্যর্থ হয়।\n২০১৫ সালের এপ্রিলে সুইজারল্যান্ডে ইরান ও ছয় বিশ্বশক্তির আলোচনা শুরু হলে সমঝোতার চূড়ান্ত রূপরেখার ব্যাপারে একমত হয় দু’পক্ষ।\nজুনে অস্ট্রিয়ার ভিয়েনায় আলোচনা ফের শুরু হয়। টানা ২০ মাস ধরে যুক্তরাষ্ট্র ও ইরানের কূটনীতিকরা হোটেলের বন্ধ কক্ষে আলোচনা করেন।\nসর্বশেষ দফা আলোচনার ১৮তম দিনে ১৮ জুলাই ২০১৫ এই ঐতিহাসিক সমঝোতা চুক্তি সম্পন্ন হয়।\nনোট : লেখাটি তৈরীতে আন্তর্জালের অনেক লেখাই অনুসরণ করা হয়েছে। এই লেখাটি থেকে অনেকখানি তথ্যসাহায্য নিয়েছি, দৃষ্টিভঙ্গী নয়।\n← গহীনে কোনো শব্দ নেই\nমহাবিজ্ঞানী আচার্য প্রফুল্ল চন্দ্র রায় →\n৩ thoughts on “পরমাণু চুক্তি পরবর্তী ইরান কেমন হবে!”\nসুবিনয় মুস্তফী says:\nআগস্ট ৩, ২০১৫ at ৩:০৩ অপরাহ্ণ\nএমন জরুরী লেখা সাধারণত ব্লগে\nএমন জরুরী লেখা সাধারণত ব্লগে আসে না। মানসম্পন্ন রাজনীতি সচেতন এত লেখা আর কোনো ব্লগে দেখিনি। ইস্টিশন এক্ষেত্রে একলাই লড়ে যাচ্ছে। হ্যাটস টু ইউ!\nআগস্ট ৩, ২০১৫ at ৪:৩২ অপরাহ্ণ\nভালো বিশ্লেষণ। শেয়ার দিলাম।\nআগস্ট ৫, ২০১৫ at ১১:৪৮ পূর্বাহ্ণ\nভাল রাজনৈতিক বিশ্লেষনধর্মী লেখা অর্ন্তজালে ইস্টিশনেই দেখা যায়।


এশিয়ান ইউনিভার্সিটি অব বাংলাদেশ এর বাংলা বিভাগ তাদের মাস্টার্স ৫৪তম ব্যাচের শিক্ষার্থীদেরকে নিয়ে ৫ আগস্ট শিক্ষা সমাপনী অনুষ্ঠানের আয়োজন করে। এইউবি’র প্রতিষ্ঠাতা ও উপাচার্য প্রফেসর ড. আবুল হাসান মুহাম্মদ সাদেক এ অনুষ্ঠানে প্রধান অতিথি হিসেবে উপস্থিত ছিলেন। বিশেষ অতিথি হিসেবে উপস্থিত ছিলেন বিশিষ্ট কবি মুকুল রায়, কবি মুহিউদ্দিন আকবর, এইউবি’র পরীক্ষা নিয়ন্ত্রক কে এম মনিরুল ইসলাম এবং কলা অনুষদের ডিন ড. মোঃ মুহসিন উদ্দিন।\nউপাচার্য তাঁর বক্তব্যে বাংলা বিভাগকে সৃজনশীল বিভাগ উল্লেখ করে বলেন, এই বিভাগের শিক্ষার্থীরা সৃজনশীলতার সাথে যুক্ত থাকে। সৃজনশীলতার সাথে থাকতে হবে মানবতা ও মূল্যবোধের সমন্বয়। শুধু অন্তমিলের কবিতা বা রসে ভরা সাহিত্যই যথেষ্ট নয়। তিনি শিক্ষার্থীদেরকে কর্মক্ষেত্রে এইউবি’র মডেল হিসেবে উপস্থাপন করতে আহ্বান জানান।\nবিভাগীয় প্রধান ড. রিটা আশরাফের সভাপতিত্বে এ অনুষ্ঠানে বিভাগীয় শিক্ষক, কর্মকর্তা-কর্মচারী ও শিক্ষার্থীরা উপস্থিত ছিলেন।\nPrevious Post সাউথইস্ট ইউনিভার্সিটি ভিসি’র এডুকেশন অ্যাওয়ার্ড লাভ\nNext Post বছরে ৩২ হাজার কোটি টাকার অবৈধ কোচিং বাণিজ্য


আরেক দফা বাড়তে পারে শিক্ষাপ্রতিষ্ঠানের ছুটি!\nশুক্রবার, ১৭ সেপ্টেম্বর ২০২১, ০৪:৪৮ পূর্বাহ্ন\nআরেক দফা বাড়তে পারে শিক্ষাপ্রতিষ্ঠানে চলমান সাধারণ ছুটি। করোনা সংক্রমণের হার পাঁচ শতাংশের বেশি এবং সংশ্লিষ্টদের টিকা দেয়া কার্যক্রম চলমান থাকায় আপাতত শিক্ষাপ্রতিষ্ঠান খুলতে চায় না শিক্ষা মন্ত্রণালয়। তবে সেপ্টেম্বরে বিশ্ববিদ্যালয় খুলে পিছিয়ে পড়া পরীক্ষা নেওয়ার প্রস্তুতি নেয়া হচ্ছে বলে সংশ্লিষ্ট সূত্রে জানা গেছে।\nশিক্ষা মন্ত্রণালয়ের কারিগরি ও মাদরাসা বিভাগের সচিব মুহা. আমিনুল ইসলাম খান বলেন, করোনা সংক্রমণ প্রত্যাশিত হারে নেমে না আসা পর্যন্ত শিক্ষাপ্রতিষ্ঠান খোলা হবে না। তার সঙ্গে সংশ্লিষ্টদের টিকা দেওয়া শেষ হলে শিক্ষাপ্রতিষ্ঠান খোলার ঘোষণা আসবে। কেননা, শিক্ষাপ্রতিষ্ঠান খোলার ব্যাপারে বিশ্ব স্বাস্থ্য সংস্থার (ডব্লিউএইচও) মানদণ্ড রয়েছে।\nপ্রাথমিক ও গণশিক্ষা প্রতিমন্ত্রী মুহা. জাকির হোসেন বলেন, শিক্ষাপ্রতিষ্ঠান খুলে দেওয়ার ব্যাপারে আমরা সার্বিক প্রস্তুতি নিয়ে রেখেছি। এখন কেবল সহনীয় পরিবেশ-পরিস্থিতির জন্য অপেক্ষা করছি। শিক্ষা মন্ত্রণালয়ের সঙ্গে সমন্বয় করে বিদ্যালয় খোলার সিদ্ধান্ত নেয়া হবে। তবে সংক্রমণ প্রত্যাশিত পর্যায়ে না নামলে চলমান ছুটি আরও বাড়ানো হবে।


জেলা কারিগরি সহকারী পদে নিয়োগ জেলা গ্রন্থাগার অফিস, উত্তর দিনাজপুর-এ\nFriday, May 14th, 2021, 1:35:02 PM\nWritten By Khabor 24x7 News Desk Published On Tuesday, August 27th, 2019, 12:06:46 PM Last updated Tuesday, August 27th, 2019, 1:27:09 PM\nকর্মক্ষেত্র ২৪x৭ | Karmakshetra 24×7 :- জেলা গ্রন্থাগার অফিস, উত্তর দিনাজপুর জেলা ‘কারিগরি সহকারী’ পদে যোগ্য প্রার্থীদের কাছ থেকে আবেদনপত্র গ্রহণ করছে। যোগ্য প্রার্থীকে বার্ষিক চুক্তির ভিত্তিতে নিয়োগ করা হবে। আগ্রহী এবং যোগ্য প্রার্থীরা শংসাপত্রের সাথে নির্ধারিত আবেদন ফরম্যাটে (নীচে পিডিএফ দেখুন) আবেদন করতে পারেন। শিক্ষাগত যোগ্যতা এবং অন্যান্য বিবরণগুলি নীচে দেওয়া হল –\nশিক্ষাগত যোগ্যতা: স্নাতক ডিগ্রি এবং কম্পিউটার সায়েন্স-এ কোর্স (ন্যূনতম ৬ মাসের কম্পিউটার শংসাপত্র কোর্স) বা তার বেশি।\nবাম শিবিরেই আস্থা তৃণমূলের! পিকে’র দলের…\nবয়সের উচ্চসীমায় ছাড়: এসসি / এসটি / ওবিসি বিভাগের প্রার্থীরা ৫ বছরের ছাড় পাবেন।\nপ্রার্থী বাছাই: প্রাথমিক যোগ্যতা এবং ইন্টারভিউ-এ প্রাপ্ত নম্বরের ভিত্তিতে প্রার্থীদের বাছাই করা হবে। ইন্টারভিউ-এর জন্য সঠিক তারিখ, সময় এবং স্থান যথাযথভাবে যোগ্য প্রার্থীদের অবহিত করা হবে।\nআবেদনের ঠিকানা: যথাযথভাবে লেখা আবেদনপত্রের সাথে প্রয়োজনীয় ডকুমেন্টগুলি নীচের ঠিকানায় পাঠাতে হবে- District Library Office, Uttar Dinajpur at Karnojora, Govt. District Library Premises, Karnojora, Pin- 733130.\nআবেদনের শেষ তারিখ – ১১ই সেপ্টেম্বর ২০১৯।\nDistrict Library Office Uttar DinajpurDistrict Technical AssistantDistrict Technical Assistant Jobs in District Library Office Uttar DinajpurKarmakshetraUttar Dinajpur\nবাম শিবিরেই আস্থা তৃণমূলের! পিকে’র দলের থেকে ফের দল বদলের প্রস্তাব পেলেন বাম…\nরাণী রাসমণিতে অপমান করা হচ্ছে আমাদের, তথ্য বিকৃতির…


আবাসিক এলাকায় সন্ত্রাসীর বসবাস, জনমনে আতঙ্ক | সমাজ সংস্কৃতি | DW | 13.06.2021\nভারতের পূর্ব প্রান্তের প্রদেশ পশ্চিমবঙ্গ৷ বাংলাদেশের সঙ্গে দীর্ঘ সীমান্ত এলাকা৷ সেখান থেকে খুব সহজেই পৌঁছে যাওয়া যায় কলকাতায়৷ খাগড়াগড়ে বিস্ফোরণের পর তদন্তে উঠে আসে জেএমবি জঙ্গিরা নেটওয়ার্ক তৈরি করেছে বাংলায়৷ এবার পশ্চিম সীমান্তের দেশ পাকিস্তানের জঙ্গিরও এ রাজ্যে তৎপর হয়ে উঠছে কিনা এ প্রশ্ন উঠেছে৷\nকলকাতার উপকণ্ঠে নতুন নগরী নিউটাউন৷ সেখানকার অভিজাত আবাসন সুখবৃষ্টি৷ বুধবার বিকেল সাড়ে তিনটা নাগাদ রাজ্য পুলিশের বিশেষ টাস্ক ফোর্স (এসটিএফ) অভিযান চালায় আবাসনে৷ পুলিশের দাবি, দুই কুখ্যাত গ্যাংস্টার এই আবাসনের একটি ফ্ল্যাটে গা ঢাকা দিয়ে রয়েছে এমন খবর পেয়েছিলেন তারা৷ এসটিএফ দুষ্কৃতীদের পাকড়াও করতে গেলে গুলি চালাতে শুরু করে৷ পাল্টা গুলি চালায় এসটিএফ৷ কয়েক মিনিট চলে গুলির লড়াই৷ তাতে মারা যায় পাঞ্জাবের দুই গ্যাংস্টার জয়পাল সিং ভুল্লার ও যশপ্রীত জসসি৷ এই ঘটনায় শুধু আবাসনের বাসিন্দারা নন৷\nনতুনভাবে গড়ে ওঠা রাজারহাট-নিউটাউন উপনগরী বলতেই বোঝায় অসংখ্য বহুতল আবাসন৷ এখনো বহু আবাসন নির্মীয়মান৷ বিভিন্ন জায়গা থেকে আসা মানুষজন নয়া আবাসনে বসবাস শুরু করেন৷ অধিকাংশই একে অপরের অপরিচিত৷ নিউটাউনের ‘এনকাউন্টার’ এবং তাতে দু'জনের মৃত্যু নানা প্রশ্নের জন্ম দিয়েছে৷ এ ঘটনায় আবাসনের বাসিন্দারা এখন আতঙ্কিত৷\nসল্টলেকের এক আবাসনের বাসিন্দা পাপিয়া দাঁ বলেন, ‘‘সত্যি বলতে তো আমাদের কতটা নিরাপত্তা আছে, সেটা নিয়ে আশঙ্কায় রয়েছি৷ কাকে আর ভরসা করতে পারবো?’’\n‘গোয়েন্দা বিভাগগুলির মধ্যে সমন্বয় বাড়াতে হবে’\nভাড়া ফ্ল্যাটে গ্যাংস্টার\nনিউটাউনের অভিজাত আবাসনের অনেক ফ্ল্যাটেই মালিকরা থাকেন না৷ সেই ফ্ল্যাট ভাড়ায় দেওয়া অনেক দিনের রেওয়াজ৷ এজেন্ট বা দালালের মাধ্যমে ভাড়াটে ও বাড়ির মালিকের মধ্যস্থতা হয়৷ ভুল্লার ও যশপ্রীত এজেন্টের মাধ্যমেই ফ্ল্যাট ভাড়া নিয়েছিল৷ বৃহস্পতিবার ওই ফ্ল্যাটের মালিকদের পুলিশ জিজ্ঞাসাবাদ করেন৷ তারা জানিয়েছেন, প্রয়োজনীয় নথিপত্র বিনিময় থেকে চুক্তি ও আর্থিক লেনদেন পুরোটাই হয়েছে অনলাইনে৷ তাদের সঙ্গে ভুল্লার বা যশপ্রীতের সরাসরি সাক্ষাৎ হয়নি৷ মালিকদের দাবি, ভাড়াটেদের সম্পর্কে খোঁজখবর পুলিশও নিয়েছিল৷ তাই আবাসিকরা প্রশ্ন তুলছেন, এই নিরাপত্তাবলয় ভেদ করে কীভাবে দুই গ্যাংস্টার অভিজাত আবাসনে ঘাঁটি গাড়লো? অনেকেই মনে করছেন, গোয়েন্দা ব্যর্থতার জন্য এই পরিণতি৷ এ বিষয়ে প্রাক্তন পুলিশকর্তা সন্ধি মুখোপাধ্যায় ডয়চে ভেলেকে বলেন, ‘‘এত বড় একটা শহরে নিয়মিত বাইরের লোকজন আসে৷ কে মন্দ, কে ভালো, এরকম নজরদারি সম্ভব নয়৷ তাই গোয়েন্দা বিভাগগুলির মধ্যে সমন্বয় বাড়াতে হবে৷ তথ্যের আদানপ্রদানও বাড়াতে হবে৷ বিশেষ করে মেট্রোশহরগুলির মধ্যে৷ তবেই এই ধরনের অপরাধীদের দ্রুত পাকড়াও করা সম্ভব হবে৷”\nকলকাতা পুলিশের তথ্যে পাকিস্তান যোগ\nদুই গ্যাংস্টার গুলি যুদ্ধে মারা যাওয়ার পর ফ্ল্যাট থেকে নানা সামগ্রী উদ্ধারের কথা জানিয়েছে পুলিশ৷ এর মধ্যে কিছু সামগ্রী রয়েছে যা পাকিস্তানে তৈরি৷ উর্দু ভাষায় লেখা পাকিস্তানের ঠিকানা পাওয়া গিয়েছে জিনিসপত্রের গায়ে৷ তদন্তকারীদের অনুমান ফ্ল্যাট থেকে উদ্ধার হওয়া পাঁচটি আগ্নেয়াস্ত্রের একটি পাকিস্তানে তৈরি৷ এরই সূত্রে দুষ্কৃতীদের সঙ্গে পাক-জঙ্গিদের যোগসাজশের আশঙ্কার কথা উঠে আসছে৷ কিন্তু গ্যাংস্টারদের সঙ্গে জঙ্গিদের কী সম্পর্ক? পাঞ্জাব পুলিশের প্রধান দিনকর গুপ্তা সংবাদ সম্মেলনে বলেছেন, অসংখ্য অপরাধমূলক মামলায় অভিযুক্ত ভুল্লার গত কয়েক বছরে মাদক পাচারে হাত পাকিয়েছে৷ পাকিস্তানের মাদক ব্যবসায়ীদের সঙ্গে যোগসাজশ রেখে সে কাজ চালাতো৷ এই নারকো-টেররিজম পাকজঙ্গিদের সঙ্গে ভুল্লারের যোগসূত্র হয়ে উঠেছিল বলে অনুমান তদন্তকারীদের৷ প্রাক্তন ন্যাশানাল সিকিউরিটি গার্ড (এনএসজি) কর্তা দীপাঞ্জন চক্রবর্তীর বক্তব্য, ‘‘মাদক কারবারকে ব্যবহার করে টাকা পাচার জঙ্গি নেটওয়ার্কের কৌশল হয়ে উঠেছে৷ এই চক্রের সঙ্গে যুক্ত অপরাধীরা খুবই বেপরোয়া হয়৷”\nজেলেই যেতে হলো নেতা-মন্ত্রীদের\nবাংলাদেশি তরুণকে অপহরণ, পশ্চিমবঙ্গে ‘জেএমবি সদস্য’ গ্রেপ্তার\nমহারাষ্ট্রে এনকাউন্টারে হত ১৩ মাওবাদী\nমহারাষ্ট্রের গড়চিরোলিতে পুলিশি এনকাউন্টারে মারা গেল ১৩ মাওবাদী। এক ঘণ্টা ধরে গুলির লড়াই চলে।\nকি-ওয়ার্ডস কলকাতা, ভারত, গ্যাংস্টার, অপরাধী\nকলকাতার বুকে ছোট্ট একখানা মিশর 26.07.2021


০৯.০৪ কামিনী-কাঞ্চন জন্য দাসত্ব – ধর্ম ও দর্শন\nলাইব্রেরি » ধর্ম ও দর্শন » হিন্দুধর্ম » শ্রীরামকৃষ্ণ কথামৃত » ০৯.শ্রীযুক্ত বিজয়কৃষ্ণ গোস্বামি ও অন্যান্য ভক্তের প্রতি ঠাকুর শ্রীরামকৃষ্ণের উপদেশ » ০৯.০৪ কামিনী-কাঞ্চন জন্য দাসত্ব\nপূর্ববর্তী : Previous post: « ০৯.০৩ তীব্র বৈরাগ্য ও বদ্ধজীব\nপরবর্তী : Next post: ০৯.০৫ ঈশ্বরের আদেশ প্রাপ্ত হলে তবে ঠিক আচার্য »\nশ্রীরামকৃষ্ণ (বিজয়ের প্রতি) — আগে অত আসতে; এখন আস না কেন?\nবিজয় — এখানে আসবার খুব ইচ্ছা, কিন্তু আমি স্বাধীন নই। ব্রাহ্মসমাজের কাজ স্বীকার করেছি।\nশ্রীরামকৃষ্ণ — কামিনী-কাঞ্চনে জীবকে বদ্ধ করে। জীবের স্বাধীনতা যায়। কামিনী থেকেই কাঞ্চনের দরকার। তার জন্য পরের দাসত্ব। স্বাধীনতা চলে যায়। তোমার মনের মতো কাজ করতে পার না।\n“জয়পুরে গোবিন্দজীর পূজারীরা প্রথম প্রথম বিবাহ করে নাই। তখন খুব তেজস্বী ছিল। রাজা একবার ডেকে পাঠিয়েছিলেন, তা তারা যায় নাই। বলেছিল, ‘রাজাকে আসতে বল’। তারপর রাজা ও পাঁচজনে তাদের বিয়ে দিয়ে দিলেন। তখন রাজার সঙ্গে দেখা করবার জন্য, আর কাহারও ডাকতে হল না। নিজে নিজেই গিয়ে উপস্থিত। ‘মহারাজ, আশীর্বাদ করতে এসেছি, এই নির্মাল্য এনেছি, ধারণ করুন।’ কাজে কাজেই আসতে হয়; আজ ঘর তুলতে হবে, আজ ছেলের অন্নপ্রাসন, আজ হাতেখড়ি — এই সব।\n“বারশো ন্যাড়া আর তেরশো নেড়ী তার সাক্ষী উদম সাড়ী — এ গল্প তো জান। নিত্যানন্দ গোস্বামীর ছেলে বীরভদ্রের তেরশো ন্যাড়া শিষ্য ছিল। তারা যখন সিদ্ধ হয়ে গেল, তখন বীরভদ্রের ভয় হল। তিনি ভাবতে লাগলেন, ‘এরা সিদ্ধ হল, লোককে যা বলবে তাই ফলবে; যেদিক দিয়ে যাবে সেইদিকেই ভয়; কেননা, লোক না জেনে যদি অপরাধ করে, তাদের অনিষ্ট হবে।’ এই ভেবে বীরভদ্র তাদের বললেন, তোমরা গঙ্গায় গিয়ে সন্ধ্যা-আহ্নিক করে এস। ন্যাড়াদের এত তেজ যে, ধ্যান করতে করতে সমাধি হল। কখন জোয়ার মাথার উপর দিয়ে চলে গেছে হুঁশ নাই। আবার ভাঁটা পড়েছে তবু ধ্যান ভাঙে না। তেরশোর মধ্যে একশো বুঝেছিল — বীরভদ্র কি বলবেন। গুরুর বাক্য লঙ্ঘন করতে নাই, তাই তারা সরে পড়ল, আর বীরভদ্রের সঙ্গে দেখা করলে না। বাকী বারশো দেখা করলে। বীরভদ্র বললেন, ‘এই তেরশো নেড়ী তোমাদের সেবা করবে। তোমরা এদের বিয়ে কর।’ ওরা বললে, ‘যে আজ্ঞা, কিন্তু আমাদের মধ্যে একশোজন কোথায় চলে গেছে।’ ওই বারশোর এখন প্রত্যেকের সেবাদাসীর সঙ্গে থাকতে লাগল। তখন আর সে তেজ নাই, সে তপস্যার বল নাই। মেয়েমানুষ সঙ্গে থাকাতে আর সে বল রইল না; কেননা সে সঙ্গে স্বাধীনতা লোপ হয়ে যায়। (বিজয়ের প্রতি) তোমরা নিজে নিজে তো দেখছ, পরের কর্ম স্বীকার করে কি হয়ে রয়েছ। আর দেখ, অত পাশ করা, কত ইংরাজী পড়া পণ্ডিত, মনিবের চাকরি স্বীকার করে তাদের বুট জুতার গোঁজা দুবেলা খায়। এর কারণ কেবল ‘কামিনী’। বিয়ে করে নদের হাট বসিয়ে আর হাট তোলবার জো নাই। তাই এত অপমানবোধ, অত দাসত্বের যন্ত্রণা।”\n[ঈশ্বরলাভের পর কামিনীকে মাতৃভাবে পূজা\n“যদি একবার এইরূপ তীব্র বৈরাগ্য হয়ে ঈশ্বরলাভ হয়, তাহলে আর মেয়েমানুষে আসক্তি থাকে না। ঘরে থাকলেও, মেয়েমানুষে আসক্তি থাকে না, তাদের ভয় থাকে না। যদি একটা চুম্বক পাথর খুব বড় হয়, আর-একটা সামান্য হয়, তাহলে লোহাটাকে কোন্‌টা টেনে লবে? বড়টাই টেনে লবে। ঈশ্বর বড় চুম্বক পাথর, তাঁর কাছে কামিনী ছোট চুম্বক পাথর! কামিনী কি করবে?”\nএকজন ভক্ত — মহাশয়! মেয়েমানুষকে কি ঘৃণা করব?\nশ্রীরামকৃষ্ণ — যিনি ঈশ্বরলাভ করেছেন, তিনি কামিনীকে আর অন্য চক্ষে দেখেন না যে ভয় হবে। তিনি ঠিক দেখেন যে, মেয়েরা মা ব্রহ্মময়ীর অংশ, আর মা বলে তাই সকলকে পূজা করেন। (বিজয়ের প্রতি) — তুমি মাঝে মাঝে আসবে, তোমাকে দেখতে বড় ইচ্ছা করে।


শরদ পাওয়ারের এনসিপি, শিবসেনা সহ একাধিক বিরোধী শক্তিকে নিয়ে বৈঠক শুরু হয়েছে। বর্তমান রাজনৈতিক পরিস্থিতিতে এই বৈঠক যথেষ্ট তাৎপর্যপূর্ণ বলেই মনে করছে রাজনৈতিকমহল। - Bengali Oneindia\n24 min ago হিন্দির মতোই স্বীকৃতি দেওয়া হোক তামিল ভাষাকেও! মোদীর পাশে দাঁড়িয়েই দাবি জানালেন মুখ্যমন্ত্রী\n| Updated: Tue, Dec 14, 2021, 20:29 [IST]\nলাগাতার কংগ্রেসকে আক্রমণ। কখন রাহুল গান্ধীকে টার্গেট করে তোপ আবার কখনও ইউপিএ নেই বলে স্পষ্ট বার্তা মমতা বন্দ্যোপাধ্যায়ের। এমনকি লড়াইয়ের মানসিকতা নেই বলেও কংগ্রেস আক্রমণ। এই অবস্থায় তৃণমূলকে বাইরে রেখেই বৈঠকে কংগ্রেস সভানেত্রী সোনিয়া গান্ধী।\nশরদ পাওয়ারের এনসিপি, শিবসেনা সহ একাধিক বিরোধী শক্তিকে নিয়ে বৈঠক শুরু হয়েছে। বর্তমান রাজনৈতিক পরিস্থিতিতে এই বৈঠক যথেষ্ট তাৎপর্যপূর্ণ বলেই মনে করছে রাজনৈতিকমহল।\nজানা যাচ্ছে, দিল্লিতে সোনিয়া গান্ধীর বাড়িতেই এই বৈঠক শুরু হয়েছে। গুরুত্বপূর্ণ এই বৈঠকে কংগ্রেসের সঙ্গে জোটে থাকা শরদ পাওয়ারের দল এনসিপি, ডিএমকে, শিবসেনার সঞ্জয় রাউত এই বৈঠকে উপস্থিত রয়েছেন বলে জানা যাচ্ছে।\nশুধু তাই নয়, তাৎপর্যপূর্ণ ভাবে সোনিয়া গান্ধীর ডাকা এই বৈঠকে রয়েছেন সিপিএম নেতা সীতারাম ইয়েচুরি, ফারুক আবদুল্লার মতো বর্ষীয়ান রাজনৈতিক নেতারা। কিন্তু এই বৈঠকে তৃণমূলকে আমন্ত্রণ জানানোই হয়নি। ফলে বিরোধী শিবিরে স্পষ্ট ভাঙন।\nকিন্তু কি কারনে এই বৈঠক? তা নিয়ে জল্পনা তৈরি হয়েছে। তবে সুত্রের খবর, এই মুহূর্তে শীতকালীন অধিবেশন চলছে। কিন্তু বহিস্কার হওয়া ১২ সাংসদ প্রত্যেকদিনই ধর্নায় বসছে। বিক্ষোভ দেখাচ্ছে। এই অবস্থায় রণকৌশল কি হবে তা ঠিক করতেই এই বৈঠকে আলোচনা হবে বলে মনে করা হচ্ছে। শুধু তাই নয়, অধিবেশনে নিজেদের ছন্নছাড়া নয়, বরং বিরোধী শিবিরকে একজোট রাখতে এই বৈঠক চলছে। গুরুত্বপূর্ণ এই বৈঠকে সোনিয়া গান্ধী ছাড়াও রয়েছেন রাহুল গান্ধীও।\nকিন্তু বিরোধীদের নিয়ে বৈঠক কিন্তু কেন ডাকা হল না তৃণমূলকে? তা নিয়ে উঠছে প্রশ্ন। তবে রাজনৈতিকমহলের একাংশের মতে, প্রতি পদক্ষেপে কংগ্রেসকে তুলোধোনা করেছে তৃণমূল। রাহুল গান্ধী নাম তুলে কখনও অভিষেক তো আবার কখনও মমতা বন্দ্যোপাধ্যায় আক্রমণ শানিয়েছেন। আর এর মধ্যেই রয়েছে দল ভাঙানোর খেলা।\nশুধু কংগ্রেস নয়, গোয়াতে একমাত্র এনসিপি বিধায়ককে পর্যন্ত তৃণমূলে যোগদান করানো হয়েছে। এমনকি সংসদে বিরোধীদের ডাকা বৈঠকেও তৃণমূলের কোনও প্রতিনিধিকে দেখা যায়নি। সেখানে দাঁড়িয়ে ক্ষোভ স্পষ্ট বিরোধী শিবিরে। আর সেখান থেকেই সম্ভবত তৃণমূলকে বিরোধী শিবিরে চান না কংগ্রেস সভানেত্রী। আর তা এই বৈঠকের মধ্যে দিয়েই স্পষ্ট করে দিলেন। এমনটাই মত রাজনৈতিকমহলের।\nউল্লেখ্য, বাদল অধিবেশনে বিরোধীদের আচরনের জন্যে তৃণমূল সহ ১২ সাংসদকে বহিস্কার করেন রাজ্যসভার চেয়ারম্যান বেঙ্গাইয়া নাইডু। সেই সময়ের জন্যে শীতকালীন অধিবেশনেও সাংসদদের শাস্তি বহাল রাখা হয়েছে। আর এই ঘটনায় প্রত্যেকদিনই বিক্ষোভ দেখাচ্ছেন বিরোধীরা। জানা গিয়েছে, এই বিষয়ে রাজ্যসভার চেয়ারম্যানের সঙ্গে কথা বলার ভার দেওয়া হয়েছে বর্ষীয়ান নেতা শরদ পাওয়ারকে।\nmamata banerjee sonia gandhi rahul gandhi sharad pawar ncp shiv sena congress trinamool congress abhishek bachchan abhishek banerjee sitaram yechury narendra modi মমতা বন্দ্যোপাধ্যায় অভিষেক বন্দ্যোপাধ্যায় কংগ্রেস তৃণমূল কংগ্রেস শরদ পাওয়ার শিবসেনা সোনিয়া গান্ধী রাহুল গান্ধী politics\nSonia Gandhi strategy meeting in Delhi, Shiv Sena, NCP and other invited, but no invitation to TMC


বনগাঁ পুরসভা নিয়ে মামলায় কলকাতা হাইকোর্টে তীব্র ভর্ৎসনার মুখে তৃণমূল পৌরপ্রধান। - Newsbazar24\nবনগাঁ পুরসভা নিয়ে মামলায় কলকাতা হাইকোর্টে তীব্র ভর্ৎসনার মুখে তৃণমূল পৌরপ্রধান।\nBy NewsDesk-3 19-Jul-2019 06:19 PM 468\nডেস্ক, ১৯ জুলাইঃ বনগাঁ পুরসভার আস্থা-ভোটের অশান্তি নিয়ে গতকাল বৃহস্পতিবার কলকাতা হাইকোর্টে মামলা দায়ের করেছিলেন বিজেপি কাউন্সিলররা। আজ বিচারপতি সমাপ্তি চট্টোপাধ্যায়ের এজলাসে এই মামলার শুনানি শুরু হয় ।\nবিচারপতি সমাপ্তি চট্টোপাধ্যায় তীব্র ভর্ৎসনা করলেন বনগাঁ পুরসভার পুর প্রধান কে, তিনি বলেন গণতন্ত্রের নামে প্রহসন চলছে। তিনি আরও বলেন আপনারা নির্বাচিত হয়েছেন জনগণের ভোটে জিতে , এটা ভুলে যাবেন না। কেন এত চেয়ার-চেয়ার করছেন? এটা কোনও সিইও-র চেয়ার নয় যে আঁকড়ে বসে থাকতে হবে। জনগণ আপনাদের ভোট দিয়েছে। এদিন যেভাবে আদালত ফের একবার তীব্র ভর্ৎসনা করল তাতে যে তৃণমূলের অস্বস্তি বাড়বে তা বলাই যায়।\nপ্রসঙ্গত, লোকসভা ভোটের পর ২২ কাউন্সিলর বিশিষ্ট বনগাঁ পুরসভার ১২জন কাউন্সিলর বিজেপিতে যোগ দেন । তার আগে পর্যন্ত তৃণমূলের ২০জন, বাম ও কংগ্রেসের ১ জন করে কাউন্সিলর ছিল।\nএর আগে বনগাঁ পুরসভার বিরোধী ১২ জন বিরোধী কাউন্সিলরের আনা মামলায় বিরোধী কাউন্সিলররা অনাস্থা প্রস্তাব আনতে পারবেন বলে নির্দেশ দিয়েছিল হাইকোর্ট। কিন্তু বিজেপি কাউন্সিলদের অভিযোগ, তারা নির্বাচনে অংশ্রহণের সুযোগ পাননি। গত বুধবার আদালতের উল্লেখ পর্বে মামলা করার অনুমতি চেয়ে আদালতের দৃষ্টি আকর্ষনও করেন বিজেপি কাউন্সিলররা। বলেন, আদালতের নির্দেশ উপেক্ষা করে অশান্তি চালায় তৃণমূল আশ্রিত দুষ্কৃতীরা। সেখানে ঢুকতে পারেনি বিজেপি কাউন্সিলররা। পুলিশ নিরব দর্শক ছিল। মামলায় তাদের আরও দাবি, হাইকোর্ট তাদেরকেই ভোটাভুটির অনুমতি দিয়েছিল। শাসক দলের কাউন্সিলরদের দেয়নি। কিন্তু তার সত্বেও বিরোধী কাউন্সিলররা পুর বোর্ড গঠন করতে পারেননি।\nআপনি কি সোশ্যাল মিডিয়াতে আসক্ত ? এবার সব অভিযোগের তদন্ত হবে মালদা...\nমালদা শহরে বৃক্ষরোপণ কর্মসূচী নর্থ বেঙ্গল ভিডিও এডিটর এন্ড ফোটোগ্...\nইংরেজবাজার পৌরসভায় বেতন না হওয়ায় ক্ষোভ...\n07-Feb-2020 12:47 AM